## Uredba o unutarnjem ustrojstvu Ministarstva pravosuđa

### NN 38/2010 (31.3.2010.), Uredba o unutarnjem ustrojstvu Ministarstva pravosuđa

VLADA REPUBLIKE HRVATSKE

970

Na temelju članka 60. stavaka 1. i 2. Zakona o sustavu državne uprave (»Narodne novine«, br. 75/93, 92/96, 48/99, 15/2000, 127/2000, 59/2001, 199/2003 i 79/2007), Vlada Republike Hrvatske je na sjednici održanoj 18. ožujka 2010. godine donijela

UREDBU

O UNUTARNJEM USTROJSTVU MINISTARSTVA PRAVOSUĐA

I. OPĆE ODREDBE

Članak 1.

Ovom Uredbom uređuje se unutarnje ustrojstvo Ministarstva pravosuđa (u daljnjem tekstu: Ministarstvo), nazivi upravnih organizacija u sastavu Ministarstva i drugih unutarnjih ustrojstvenih jedinica, njihov djelokrug i način upravljanja, okvirni broj državnih službenika i namještenika potrebnih za obavljanje poslova, način planiranja poslova, radno vrijeme, kao i druga pitanja od osobitog značaja za rad Ministarstva.

Članak 2.

Unutarnje ustrojstvo, upravljanje, kao i potrebni broj državnih službenika i namještenika uređuje se na način da Ministarstvo može obavljati upravne i druge stručne poslove koji su mu zakonom dani u nadležnost i djelokrug.

II. UNUTARNJE USTROJSTVO

Članak 3.

Za obavljanje poslova iz djelokruga Ministarstva ustrojavaju se sljedeće upravne organizacije u sastavu Ministarstva i unutarnje ustrojstvene jedinice:

1. Kabinet ministra

2. Uprava za organizaciju pravosuđa

3. Uprava za građansko, trgovačko i upravno pravo

4. Uprava za kazneno pravo

5. Uprava za Europsku uniju i međunarodnu suradnju

6. Tajništvo

7. Uprava za zatvorski sustav

8. Uprava za probaciju i podršku žrtvama i svjedocima

9. Ured za suradnju s međunarodnim kaznenim sudovima

10. Ured za praćenje prakse i zastupanje pred europskim sudovima

11. Samostalni odjel za unutarnju reviziju

III. DJELOKRUG I USTROJSTVO UPRAVNIH ORGANIZACIJA U SASTAVU MINISTARSTVA I UNUTARNJIH USTROJSTVENIH JEDINICA

1. KABINET MINISTRA

Članak 4.

Kabinet ministra je posebna ustrojstvena jedinica Ministarstva koja za ministra i državne tajnike kontaktira s upravnim organizacijama i unutarnjim ustrojstvenim jedinicama u svezi s predstavkama i pritužbama građana, sudjeluje u pripremi protokolarnih obveza ministra, ministrovih putovanja, koordinira poslove u svezi s odnosima sa sredstvima javnog priopćavanja, koordinira poslove vezane uz ostvarenje plana i programa aktivnosti ministra i državnih tajnika, poslove u svezi s praćenjem rada Vlade Republike Hrvatske i Hrvatskog Sabora i njihovih tijela, obavlja i druge stručne i administrativne poslove u svezi s ostvarivanjem programa rada i djelovanja ministra i državnih tajnika po nalogu ministra.

2. UPRAVA ZA ORGANIZACIJU PRAVOSUĐA

Članak 5.

Uprava za organizaciju pravosuđa je upravna organizacija u sastavu Ministarstva pravosuđa koja obavlja poslove pravosudne uprave koji služe obavljanju sudbene vlasti, izvršavanju ovlasti državnih odvjetništava, a posebno u pogledu izrade prijedloga zakona i drugih propisa za ustanovljavanje, djelokrug, sastav i ustrojstvo sudova i državnog odvjetništva, poslove izrade nacrta prijedloga zakona i propisa koji se odnose na rad odvjetništva, javnobilježničke službe, sudskih vještaka i sudskih tumača i njihove provedbe, poslove prikupljanja statističkih i drugih podataka i njihovu analizu o djelovanju sudova i državnih odvjetništava, poslove pravosudne inspekcije u pravosudnim tijelima i nadzora javnobilježničke službe, racionalizacije mreže sudova i državnih odvjetništava, poslove vođenja evidencija, poslove organizacije u vezi održavanja i polaganja pravosudnog, javnobilježničkog, državnog stručnog ispita službenika u pravosudnim tijelima i posebnih stručnih ispita, poslove informatizacije pravosudnih tijela, planiranja, izgradnje i održavanje informatičke infrastrukture u skladu sa zakonskim promjenama i potrebama pravosudnih tijela, poslove upravljanja i koordinacije projekata koji sadrže informatičku komponentu, kao i organizaciju i koordinaciju informatičke edukacije djelatnika pravosudnih tijela, upravne i stručne poslove vezane za planiranje investicijskih ulaganja u izgradnju, adaptaciju, investicijsko održavanje objekata pravosudnih tijela i planiranje potreba i organiziranje nabave opreme i drugih usluga sukladno Zakonu o javnoj nabavi. Uprava obavlja i poslove osiguranja pravosudnih tijela.

Za obavljanje poslova iz djelokruga Uprave za organizaciju pravosuđa ustrojavaju se sljedeće ustrojstvene jedinice:

2.1. Sektor za pravosudnu upravu

2.1.1. Odjel za ljudske resurse u pravosudnim tijelima

2.1.2. Odjel za analitiku, statistiku i evidencije

2.1.2.1. Odsjek za statistička istraživanja i analitiku

2.1.2.2. Odsjek za evidencije

2.1.3. Odjel za racionalizaciju mreže sudova i državnih odvjetništava

2.1.4. Odjel za pravosudni ispit i druge stručne ispite

2.2. Sektor za organizacijske propise

2.2.1. Odjel za organizacijske propise u pravosudnim tijelima i posebne upravne postupke

2.2.2. Odjel za propise javnog bilježništva, odvjetništva, sudskih vještaka i tumača

2.3. Sektor pravosudne inspekcije

2.3.1. Odjel za nadzor pravosudne uprave u pravosudnim tijelima

2.3.2. Odjel za nadzor nad materijalnim i financijskim poslovanjem pravosudnih tijela

2.3.3. Odjel za nadzor javnobilježničke službe

2.3.4. Odjel za predstavke i pritužbe

2.4. Sektor za informatizaciju pravosudnog sustava

2.4.1. Odjel za razvoj informacijskog sustava

2.4.2. Odjel za informacijske tehnologije

2.4.3. Odjel za informatičku potporu

2.5. Sektor investicijskih poslova i planiranja opreme u pravosudnom sustavu

2.5.1. Odjel investicijskih poslova

2.5.2. Odjel planiranja opreme

2.6. Sektor osiguranja pravosudnih tijela

2.6.1. Odjel službenika pravosudne policije

2.6.1.1. Odsjek osiguranja u Zagrebu,

2.6.1.1.1. Pododsjek osiguranja u Gradu Zagrebu 1

2.6.1.1.2. Pododsjek osiguranja u Gradu Zagrebu 2

2.6.1.1.3. Pododsjek osiguranja u Gradu Zagrebu 3

2.6.1.1.4. Pododsjek osiguranja u Gradu Zagrebu 4

2.6.1.1.5. Pododsjek osiguranja u Varaždinu

2.6.1.1.6. Pododsjek osiguranja u Karlovcu

2.6.1.2. Odsjek osiguranju u Splitu,

2.6.1.2.1. Pododsjek osiguranja u Splitu

2.6.1.2.1. Pododsjek osiguranja u Zadru

2.6.1.3. Odsjek osiguranja u Rijeci,

2.6.1.3.1. Pododsjek osiguranja u Rijeci

2.6.1.3.2. Pododsjek osiguranja u Puli

2.6.1.4. Odsjek osiguranja u Osijeku

2.6.1.4.1. Pododsjek osiguranja u Osijeku

2.6.1.4.2. Pododsjek osiguranja u Bjelovaru

2.6.1.4.3. Pododsjek osiguranja u Požegi

2.6.1.4.4. Pododsjek osiguranja u Vukovaru

2.6.2. Odjel materijalno-tehničkih sredstava i opreme

2.1. SEKTOR ZA PRAVOSUDNU UPRAVU

Članak 6.

Sektor za pravosudnu upravu obavlja poslove koji se odnose na izradu okvirnih mjerila, te utvrđivanje broja sudaca i zamjenika državnih odvjetnika kao i administrativne i tehničke poslove u postupku imenovanja pravosudnih dužnosnika, poslove vezane za davanje prethodne suglasnosti za utvrđivanje broja službenika i namještenika, izrade planova zapošljavanja u pravosudnim tijelima, izrade prijedloga odluka o materijalnim pravima pravosudnih dužnosnika i stručne poslove koji se odnose na radnopravna i statusna pitanja službenika i namještenika u pravosudnim tijelima. Izrađuje prijedloge odluka kojim se pravosudnim tijelima daju upute ili tumačenja za zakonito i pravilno obavljanje poslova pravosudne uprave i prijedloge odluka kojima se poništavaju ili ukidaju nezakoniti ili nepravilni akti donijeti u obavljanju poslova pravosudne uprave. Prikuplja, evidentira, obrađuje i analizira podatke o radu pravosudnih tijela i podatke o kadrovima u pravosudnim tijelima. Izrađuje godišnje statističko izvješće o djelovanju pravosudnih tijela. Obavlja poslove vođenja evidencija o imovinskim karticama pravosudnih dužnosnika, drugih evidencija propisanih Zakonom o sudovima i Zakonom o državnom odvjetništvu i evidencija propisanih odredbama Obiteljskog zakona. Obavlja poslove vezane za racionalizaciju mreže sudova i državnih odvjetništava i priprema podlogu za prijedloge racionalizacije pravosudnih tijela. Osigurava sve organizacijske i kadrovske preduvjete za održavanje pravosudnog ispita, državnog stručnog i posebnih stručnih ispita. Obavlja i druge poslove u okviru svojega djelokruga.

Za obavljanje poslova iz djelokruga Sektora za pravosudnu upravu ustrojavaju se sljedeći odjeli:

2.1.1. Odjel za ljudske resurse u pravosudnim tijelima

2.1.2. Odjel za analitiku, statistiku i evidencije

2.1.2.1. Odsjek za statistička istraživanja i analitiku

2.1.2.2. Odsjek za statistiku i evidencije

2.1.3. Odjel za racionalizaciju mreže sudova i državnih odvjetništava

2.1.4. Odjel za pravosudni ispit i druge stručne ispite.

2.1.1. Odjel za ljudske resurse u pravosudnim tijelima

Članak 7.

Odjel za ljudske resurse u pravosudnim tijelima obavlja poslove koji se odnose na izradu okvirnih mjerila o radu sudaca te utvrđivanje broja sudaca i zamjenika državnih odvjetnika kao i administrativne i tehničke poslove u postupku imenovanja pravosudnih dužnosnika. Obavlja poslove vezane za davanje prethodne suglasnosti za utvrđivanje broja službenika i namještenika, izrađuje planove zapošljavanja u pravosudnim tijelima, izrađuje planove prijema vježbenika u pravosudna tijela, prijedloge odluka o materijalnim pravima pravosudnih dužnosnika i stručne poslove koji se odnose na radnopravna i statusna pitanja službenika i namještenika u pravosudnim tijelima, izrađuje nacrte prijedloga odluka o materijalnim pravima pravosudnih dužnosnika i izrađuje nacrte prijedloga odluka u postupku prijama i raspoređivanja vježbenika u pravosudnim tijelima. Obavlja i druge poslove u okviru svojega djelokruga.

2.1.2. Odjel za analitiku, statistiku i evidencije

Članak 8.

Odjel za analitiku, statistiku i evidencije obrađuje i analizira podatke o radu pravosudnih tijela i podatke o kadrovima u pravosudnim tijelima. Izrađuje godišnje statističko izvješće o radu pravosudnih tijela. Obavlja poslove vođenja evidencija o imovinskim karticama pravosudnih dužnosnika, drugih evidencija propisanih odredbama Zakona o sudovima i Zakona o državnom odvjetništvu, evidencija o kadrovskoj popunjenosti pravosudnih tijela, evidencija o položenim stručnim ispitima te evidencija propisanih odredbama Obiteljskog zakona. Izrađuje izvješća potrebna za pripremu i provedbu nadzora pravosudnih tijela. Izrađuje godišnje izvješće o radu nadziranih pravosudnih tijela i radu pravosudne inspekcije i izvješća o preporukama za rad pravosudnih tijela te vodi potrebne analitičke evidencije za rad pravosudne inspekcije. Obavlja i druge poslove u okviru svojega djelokruga.

Za obavljanje poslova Odjela za analitiku, statistiku i evidencije ustrojavaju se sljedeći odsjeci:

2.1.2.1. Odsjek za statistička istraživanja i analitiku

2.1.2.2. Odsjek za statistiku i evidencije

2.1.2.1. Odsjek za statistička istraživanja i analitiku

Odsjek za statistička istraživanja i analitiku prikuplja, evidentira, obrađuje i analizira podatke o radu sudova i državnih odvjetništava, izrađuje izvješća potrebna za pripremu i provedbu nadzora. Izrađuje godišnja i periodična izvješća o radu pravosudnih tijela i radu pravosudne inspekcije i priprema izvješća o preporukama za rad pravosudnih tijela, te vodi potrebne analitičke evidencije za rad sudova i državnih odvjetništava. Ovaj Odsjek posebno izrađuje pojedinačna izvješća, sastavlja analize statističkih istraživanja o pojedinim statističkim istraživanjima za potrebe ministarstava, pučkog pravobranitelja i druga državna tijela. Obavlja i druge poslove u okviru svojega djelokruga.

2.1.2.2. Odsjek za evidencije

Odsjek za evidencije prikuplja, evidentira i obrađuje podatke o ljudskim resursima u pravosudnim tijelima. Obavlja poslove vođenja evidencije o imovinskim izvješćima pravosudnih dužnosnika i druge evidencije propisane Zakonom o sudovima, Zakonom o državnom odvjetništvu, evidencije o kadrovskoj popunjenosti pravosudnih tijela, evidencije o zastupljenosti pripadnika nacionalnih manjina u pravosudnim tijelima, evidencije o položenim stručnim ispitima, te evidencije propisane Obiteljskim zakonom. Obavlja i druge poslove u okviru svojega djelokruga.

2.1.3. Odjel za racionalizaciju mreže sudova i državnih odvjetništava

Članak 9.

Odjel za racionalizaciju mreže sudova i državnih odvjetništava izrađuje nacrte prijedloga propisa nužnih u provedbi racionalizacije mreže sudova i državnih odvjetništava. Utvrđuje i osigurava organizacijske i kadrovske preduvjete za prestanak djelovanja pojedinih sudova i državnih odvjetništava, odnosno njihovo pripajanje drugim sudovima i državnim odvjetništvima. Obavlja i druge poslove u okviru svojega djelokruga.

2.1.4. Odjel za pravosudni ispit i druge stručne ispite

Članak 10.

Odjel za pravosudni ispit i druge stručne ispite obavlja poslove vezane za organizaciju održavanja pravosudnog ispita i drugih stručnih ispita koji se polažu u Ministarstvu pravosuđa, donosi rješenja kojima se odobrava polaganje pravosudnog ispita i drugih stručnih ispita i izdaje potvrde ili uvjerenja o položenim ispitima. Obavlja i druge poslove u okviru svojega djelokruga.

2.2. SEKTOR ZA ORGANIZACIJSKE PROPISE

Članak 11.

Sektor za organizacijske propise, izrađuje prijedloge zakona i drugih propisa za ustanovljavanje, djelokrug, sastav i ustrojstvo sudova i državnih odvjetništava i sudjeluje u osiguranju provedbe tih propisa. Izrađuje nacrte prijedloga propisa u vezi s radom odvjetničke i javnobilježničke službe, stalnih sudskih vještaka, tumača i procjenitelja. Obavlja administrativne i tehničke poslove u postupku imenovanja javnih bilježnika, te sve druge poslove vezane za javnobilježničku službu, prati i proučava rad odvjetništva i surađuje s Hrvatskom javnobilježničkom komorom i Hrvatskom odvjetničkom komorom. Vodi posebne upravne postupke i izrađuje prijedlog drugostupanjskih odluka u postupku imenovanja stalnih sudskih vještaka, tumača i procjenitelja, te na zahtjev državnog odvjetništva daje mišljenje u pokrenutim sudskim postupcima protiv Republike Hrvatske, te mišljenje povodom zahtjeva za mirno rješenje spora prije pokretanja sudskog postupka protiv Republike Hrvatske. Obavlja i druge poslove u okviru svojega djelokruga.

Za obavljanje poslova iz djelokruga Sektora za organizacijske propise ustrojavaju se sljedeći odjeli:

2.2.1. Odjel za organizacijske propise u pravosudnim tijelima i posebne upravne postupke

2.2.2. Odjel za propise javnog bilježništva, odvjetništva, sudskih vještaka i tumača

2.2.1. Odjel za organizacijske propise u pravosudnim tijelima i posebne upravne postupke

Članak 12.

Odjel za organizacijske propise u pravosudnim tijelima i posebne upravne postupke izrađuje prijedloge zakona i drugih propisa za ustanovljavanje, djelokrug, sastav, ustrojstvo i unutarnje poslovanje sudova i državnog odvjetništva i sudjeluje u osiguranju provedbe tih propisa. Donosi drugostupanjske odluke u postupku imenovanja stalnih sudskih tumača, vještaka i procjenitelja, te na zahtjev državnog odvjetništva daje mišljenje u pokrenutim sudskim postupcima protiv Republike Hrvatske i mišljenje povodom zahtjeva za mirno rješenje spora prije pokretanja sudskog postupka protiv Republike Hrvatske. Obavlja i druge poslove u okviru svojega djelokruga.

2.2.2. Odjel za propise javnog bilježništva, odvjetništva, sudskih vještaka i tumača

Članak 13.

Odjel za propise javnog bilježništva, odvjetništva, sudskih vještaka i tumača izrađuje nacrte prijedloga propisa u vezi s radom odvjetničke i javnobilježničke službe i sudjeluje u osiguranju provedbe tih propisa, te daje pravna mišljenja u svezi primjene ovih propisa. Provodi postupak imenovanja javnih bilježnika i prisjednika i donosi rješenja o imenovanju vršitelja dužnosti javnog bilježnika i zamjenika javnog bilježnika, utvrđuje da li su imenovani kandidati osigurali odgovarajući prostor i opremu za javnobilježnički ured. Ovaj Odjel surađuje s Hrvatskom odvjetničkom komorom u svezi pitanja koja se odnose na odvjetništvo, a surađuje i s Hrvatskom javnobilježničkom komorom u postupku imenovanja i razrješenja javnih bilježnika. Ovaj Odjel organizira i provodi javnobilježničke ispite. Odjel obavlja poslove izrade propisa za imenovanje i rad stalnih sudskih vještaka, tumača i procjenitelja i daje pravna mišljenja i tumačenja ovih propisa. Obavlja i druge poslove u okviru svojega djelokruga.

2.3. SEKTOR PRAVOSUDNE INSPEKCIJE

Članak 14.

Sektor pravosudne inspekcije zaprima i analizira izvješća o radu pravosudnih tijela u poslovima sudske i državnoodvjetničke uprave. Predlaže godišnji plan nadzora nad obavljanjem poslova pravosudne uprave u sudovima, provodi nadzor te izrađuje izvješća nakon svakog provedenog nadzora.

U obavljanju nadzora državnoodvjetničke uprave u državnim odvjetništvima traži izvješća i podatke od Glavnog državnog odvjetnika te iste prati i analizira. Po potrebi i u skladu sa Zakonom o državnom odvjetništvu može i neposredno tražiti od državnih odvjetništava podatke o poslovima pravosudne uprave iz djelokruga rada tog državnog odvjetništva, koji su mu potrebni radi nadzora, te u tom dijelu obavljati i izravan uvid u rad državnih odvjetništava i tražiti izvješća o nepostupanju u pojedinim predmetima.

Krajem kalendarske godine izrađuje izvješće o svim provedenim nadzorima tijekom godine. Izrađuje prijedloge odluka kojima se pravosudnim tijelima daju upute ili tumačenja za zakonito i pravilno obavljanje poslova pravosudne uprave i prijedloge odluka kojima se poništavaju ili ukidaju nezakoniti ili nepravilni akti donijeti u obavljanju poslova pravosudne uprave.

Obavlja poslove nadzora javnobilježničke službe i izrađuje godišnji plan nadzora. Izrađuje prijedloge odluka kojima se javnim bilježnicima daju upute ili tumačenja za zakonito i pravilno obavljanje javnobilježničke službe, te s tim u svezi surađuje s Hrvatskom javnobilježničkom komorom.

Ispituje predstavke građana na rad sudova koje se odnose na odugovlačenje sudskog postupka, na ponašanje suca ili drugog djelatnika suda prema stranci u tijeku postupka ili obavljanja drugih službenih radnji, kao i osnovanost predstavki i pritužbi građana na rad državnih odvjetništava koje se odnose na odugovlačenje u davanju ocjene o osnovanosti podnesene kaznene prijave ili na ponašanje državnog odvjetnika, zamjenika državnog odvjetnika ili drugog djelatnika državnog odvjetništva prema stranci u tijeku postupka ili obavljanja drugih službenih radnji. Prima stranke koje usmeno i neposredno podnose predstavke na rad pravosudnih tijela. Obavlja poslove u vezi nadzora nad financijskim i materijalnim poslovanjem sudova i državnih odvjetništava, te izrađuje izvješća o provedenom nadzoru. Obavlja i druge poslove u okviru svojega djelokruga.

Za obavljanje poslova iz djelokruga Sektora pravosudne inspekcije ustrojavaju se sljedeći odjeli:

2.3.1. Odjel za nadzor pravosudne uprave u pravosudnim tijelima

2.3.2. Odjel za nadzor nad materijalnim i financijskom poslovanjem pravosudnih tijela

2.3.3. Odjel za nadzor javnobilježničke službe

2.3.4. Odjel za predstavke i pritužbe.

2.3.1. Odjel za nadzor pravosudne uprave u pravosudnim tijelima

Članak 15.

Odjel za nadzor pravosudne uprave u pravosudnim tijelima zaprima i analizira izvješća o radu pravosudnih tijela u poslovima sudske i državnoodvjetničke uprave. Predlaže godišnji plan nadzora nad obavljanjem poslova pravosudne uprave u sudovima, provodi nadzor te izrađuje izvješća nakon svakog provedenog nadzora.

U obavljanju nadzora državnoodvjetničke uprave u državnim odvjetništvima traži izvješća i podatke od Glavnog državnog odvjetnika te iste prati i analizira. Po potrebi i u skladu sa Zakonom o državnom odvjetništvu može i neposredno tražiti od državnih odvjetništava podatke o poslovima pravosudne uprave iz djelokruga rada tog državnog odvjetništva, koji su mu potrebni radi nadzora, te u tom dijelu obavljati i izravan uvid u rad državnih odvjetništava i tražiti izvješća o nepostupanju u pojedinim predmetima.

Izrađuje godišnja izvješća o svim provedenim nadzorima tijekom godine. Izrađuje prijedloge odluka kojima se pravosudnim tijelima daju upute ili tumačenja za zakonito i pravilno obavljanje poslova pravosudne uprave i prijedloge odluka kojima se poništavaju ili ukidaju nezakoniti ili nepravilni akti donijeti u obavljanju poslova pravosudne uprave. Obavlja i druge poslove u okviru svojega djelokruga.

2.3.2. Odjel za nadzor nad materijalnim i financijskim poslovanjem pravosudnih tijela

Članak 16.

Odjel za nadzor nad materijalnim i financijskim poslovanjem pravosudnih tijela, utvrđuje i razvija metodologiju financijskog upravljanja i sustava unutarnjeg nadzora i kontrola u Ministarstvu i pravosudnim tijelima, obavlja nadzor nad zakonitim i namjenskim korištenjem sredstava proračunskih korisnika koja su oni ostvarili i koriste u poslovanju, iz državnog proračuna i iz svih ostalih izvora. Odjel predlaže godišnji plan nadzora. Nadzorom financijsko-materijalnog poslovanja obavlja se provjera primjene zakona i drugih propisa vezanih uz cjelokupno financijsko-materijalno poslovanje, kontrola svih segmenata financijsko-materijalnog poslovanja, a osobito u dijelu: vođenje propisanih poslovnih knjiga, provjera knjigovodstvenih isprava i knjiženje poslovnih događaja, novčano poslovanje,bezgotovinsko i gotovinsko poslovanje, provjera popisa imovine i postupanje s istom, obveza i potraživanja, nabava i skladišno poslovanje, kontrola financijskih izvještaja, osobito u dijelu prihoda i primitaka te rashoda i izdataka. O provedenom nadzoru sastavljaju se izviješća u kojima se iznose zapažanja iz nadzora s posebnim naglaskom na uočene nepravilnosti u predmetu nadzora s prijedlozima mjera za njihovo otklanjanje i mjera za poboljšanje poslovanja proračunskog korisnika. Dostavlja propisana godišnja izvješća i traženu dokumentaciju Upravi za harmonizaciju unutarnje revizije i financijske kontrole Ministarstva financija (Središnja harmonizacijska jedinica). Obavlja i druge poslove u okviru svojega djelokruga.

2.3.3. Odjel za nadzor javnobilježničke službe

Članak 17.

Odjel za nadzor javnobilježničke službe provodi nadzor nad radom javnobilježničke službe i izrađuje izvješće o svakom provedenom nadzoru, a krajem kalendarske godine izrađuje izvješće o svim provedenim nadzorima tijekom godine. Prati i proučava rad javnih bilježnika i od Hrvatske javnobilježničke komore može tražiti odgovarajuća izvješća i podatke o radu javnih bilježnika. Ispituje osnovanost predstavki stranaka na rad javnobilježničke službe. Obavlja i druge poslove u okviru svojega djelokruga.

2.3.4. Odjel za predstavke i pritužbe

Članak 18.

Odjel za predstavke i pritužbe ispituje predstavke građana na rad sudova koje se odnose na odugovlačenje sudskog postupka, na ponašanje suca ili drugog djelatnika suda prema stranci u tijeku postupka ili obavljanja drugih službenih radnji, kao i osnovanost predstavki i pritužbi građana na rad državnih odvjetništava koje se odnose na odugovlačenje u davanju ocjene o osnovanosti podnesene kaznene prijave ili na ponašanje državnog odvjetnika, zamjenika državnog odvjetnika ili drugog djelatnika državnog odvjetništva prema stranci u tijeku postupka ili obavljanja drugih službenih radnji. Prima stranke koje usmeno i neposredno podnose predstavke na rad pravosudnih tijela. Obavlja i druge poslove u okviru svojega djelokruga.

2.4. SEKTOR ZA INFORMATIZACIJU PRAVOSUDNOG SUSTAVA

Članak 19.

Sektor za informatizaciju pravosudnog sustava obavlja stručne poslove u svrhu informatizacije pravosudnih tijela, brine oko planiranja, izgradnje i održavanja informatičke infrastrukture, nadograđuje informacijski sustav u skladu sa zakonskim promjenama i potrebama korisnika, upravlja i koordinira projekte koji sadrže informatičku komponentu, nadzire izvršavanje ugovora, pruža neposrednu i koordinira vanjsku pomoć korisnicima, organizira i koordinira informatičku edukaciju djelatnika, te obavlja i druge poslove u okviru svojega djelokruga.

Za obavljanje poslova iz djelokruga Sektora za informatizaciju pravosudnog sustava ustrojavaju se sljedeći odjeli:

2.4.1. Odjel za razvoj informacijskog sustava

2.4.2. Odjel za informacijske tehnologije

2.4.3. Odjel za informatičku potporu

2.4.1. Odjel za razvoj informacijskog sustava

Članak 20.

Odjel za razvoj informacijskog sustava vodi i nadzire projekte informatizacije pravosudnih tijela i nadzire izvršenje ugovora, analizira korisničke potrebe za informatizacijom poslovnih procesa, predlaže pripreme i radi reinženjering poslovnih procesa u svrhu učinkovitije informatizacije, kontaktira s tvrtkama davateljima IT usluga koje se bave izradom softvera s ciljem izrade složenijih programskih rješenja, samostalno razvija jednostavnija programska rješenja, organizira informatičku edukaciju djelatnika u pravosudnim tijelima te obavlja i druge poslove u okviru svojega djelokruga.

2.4.2. Odjel za informacijske tehnologije

Članak 21.

Odjel za informacijske tehnologije određuje standarde i norme IT opreme i usluga, izrađuje pravilnike vezane uz korištenje informatičkih resursa pravosudnih tijela, prati razvoj informacijskih tehnologija u funkciji pravosudnog sustava, prati potrebe te inicira nabavu i implementaciju nove opreme i programa, nadzire stabilnost i sigurnost informatičkog sustava te korištenja i održavanja opreme, koordinira rad davatelja usluga održavanja sistemske podrške za opremu i mreže pravosudnih tijela, organizira održavanje informatičke opreme za potrebe pravosudnih tijela, te obavlja i druge poslove iz svojega djelokruga za pravosudna tijela i Ministarstvo.

2.4.3. Odjel za informatičku potporu

Članak 22.

Odjel za informatičku potporu pruža neposrednu informatičku potporu korisnicima u svakodnevnom radu, surađuje s kontaktnim mjestima za pomoć (»call centri«) korisnicima kod kvarova i zastoja u radu i koordinira servisiranje informatičke opreme, pruža informatičku potporu drugim odjelima Sektora pri terenskom radu, vodi inventuru informatičke opreme u pravosudnim tijelima, prati informatičke probleme na terenu i obavještava ostale Odjele unutar Sektora, te obavlja i druge poslove iz svojega djelokruga za pravosudna tijela i Ministarstvo.

2.5. SEKTOR INVESTICIJSKIH POSLOVA I PLANIRANJA OPREME U PRAVOSUDNOM SUSTAVU

Članak 23.

Sektor investicijskih poslova i planiranja opreme u pravosudnom sustavu obavlja upravne i stručne poslove vezane za planiranje opreme za potrebe pravosudnih tijela, kontrolu i nadzor nad propisanom i namjenskom uporabom i smještajem opreme, sudjelovanje u izradi prijedloga za državni proračun, financijskih planova i programa po korisnicima i namjenama, ispitivanje tržišta, vođenje potrebne dokumentacije, obavlja upravne i stručne poslove vezane za planiranje izgradnje, adaptacije i investicijskog održavanja poslovnih objekata pravosudnih tijela, poslove koji se odnose na kapitalna ulaganja u mrežu pravosudnih tijela; daje prijedloge za potrebnim sredstvima za realizaciju projekata iz djelokruga rada, obavlja poslove zakupa poslovnog prostora za potrebe pravosudnih tijela, organizira stručne i administrativno-tehničke poslove na realizaciji izgradnje i adaptacije objekata, provodi nadzor nad izvođenjem radova, ovjerava račune i obračunske situacije izvedenih radova i nadzor nad izvršavanjem ugovora, vodi evidencije, te obavlja i druge poslove iz svojega djelokruga za pravosudna tijela i Ministarstvo.

Za obavljanje poslova iz djelokruga Sektora investicijskih poslova i planiranja opreme u pravosudnom sustavu ustrojavaju se sljedeći odjeli:

2.5.1. Odjel investicijskih poslova

2.5.2. Odjel planiranja opreme

2.5.1.Odjel investicijskih poslova

Članak 24.

Odjel investicijskih poslova obavlja upravne i stručne poslove vezane za planiranje izgradnje, adaptacije i investicijskog održavanja poslovnih objekata sudova i državnih odvjetništava, kapitalnih ulaganja u mrežu pravosudnih tijela, obavlja poslove zakupa poslovnog prostora za potrebe pravosudnih tijela, organizira stručne i administrativno-tehničke poslove na realizaciji izgradnje i adaptacije objekata, provodi nadzor nad izvođenjem radova i nadzor nad izvršavanjem ugovora, ovjerava račune i obračunske situacije izvedenih radova, vodi evidencije, te obavlja i druge poslove iz svojega djelokruga za pravosudna tijela i Ministarstvo.

2.5.2. Odjel planiranja opreme

Članak 25.

Odjel planiranja opreme obavlja upravne i stručne poslove vezane za planiranje opreme za potrebe sudova i državnih odvjetništava, kontrolu i nadzor nad propisanom i namjenskom uporabom i smještajem opreme, sudjeluje u izradi prijedloga državnog proračuna, financijskih planova i programa po korisnicima i namjenama, ispituje tržište, vodi potrebne dokumentacije, te obavlja i druge poslove iz svojega djelokruga za pravosudna tijela i Ministarstvo.

2.6. SEKTOR OSIGURANJA PRAVOSUDNIH TIJELA

Članak 26.

Sektor osiguranja pravosudnih tijela obavlja stručne poslove koji se odnose na izradu prosudbe ugroženosti pravosudnih tijela i izradu sigurnosnog elaborata, zaštitu objekata i imovine pravosudnih tijela, zaštitu osoba u pravosudnim tijelima, nadzor ulaska i izlaska i sprječavanje neovlaštenog zadržavanja osoba u pravosudnim tijelima, sprječavanje neovlaštenog unošenja oružja, oruđa, eksplozivnih naprava i drugih opasnih stvari i tvari, pregled osoba i stvari, održavanje reda u pravosudnim tijelima i poduzimanje propisanih mjera protiv prekršitelja reda. Sektor za osiguranje pravosudnih tijela sudjeluje u izradi i realizaciji programa stručnog osposobljavanja i usavršavanja, te praćenja, nadzora i analize provođenja programa za tjelesnu pripremu službenika pravosudne policije; praćenje, izvješćivanje i žurno postupanje radi održavanja i provođenja mjera potrebnih za održavanje sigurnosti u pravosudnim tijelima; provođenje unutarnjeg nadzora iz svog djelokruga. Sektor obavlja i druge poslove iz svojega djelokruga.

Za obavljanje poslova iz djelokruga Sektora osiguranja pravosudnih tijela ustrojavaju se sljedeći odjeli, odsjeci i pododsjeci:

2.6.1. Odjel službenika pravosudne policije

2.6.1.1. Odsjek osiguranja u Zagrebu,

2.6.1.1.1. Pododsjek osiguranja u Gradu Zagrebu 1

2.6.1.1.2. Pododsjek osiguranja u Gradu Zagrebu 2

2.6.1.1.3. Pododsjek osiguranja u Gradu Zagrebu 3

2.6.1.1.4. Pododsjek osiguranja u Gradu Zagrebu 4

2.6.1.1.5. Pododsjek osiguranja u Varaždinu

2.6.1.1.6. Pododsjek osiguranja u Karlovcu

2.6.1.2. Odsjek osiguranju u Splitu,

2.6.1.2.1. Pododsjek osiguranja u Splitu

2.6.1.2.1. Pododsjek osiguranja u Zadru

2.6.1.3. Odsjek osiguranja u Rijeci,

2.6.1.3.1. Pododsjek osiguranja u Rijeci

2.6.1.3.2. Pododsjek osiguranja u Puli

2.6.1.4. Odsjek osiguranja u Osijeku

2.6.1.4.1. Pododsjek osiguranja u Osijeku

2.6.1.4.2. Pododsjek osiguranja u Bjelovaru

2.6.1.4.3. Pododsjek osiguranja u Požegi

2.6.1.4.4. Pododsjek osiguranja u Vukovaru

2.6.2. Odjel materijalno-tehničkih sredstava i opreme

2.6.1. Odjel službenika pravosudne policije

Članak 27.

Odjel službenika pravosudne policije obavlja poslove osiguranja pojedinih pravosudnih tijela koji se odnose na izradu prosudbe ugroženosti pravosudnih tijela i izradu sigurnosnog elaborata, zaštitu objekata i imovine pravosudnih tijela, zaštitu osoba u pravosudnim tijelima, nadzor ulaska i izlaska i sprječavanje neovlaštenog zadržavanja osoba u pravosudnim tijelima, sprječavanje neovlaštenog unošenja oružja, oruđa, eksplozivnih naprava i drugih opasnih stvari i tvari, pregled osoba i stvari, održavanje reda u pravosudnim tijelima i poduzimanje propisanih mjera protiv prekršitelja reda. Vodi propisane evidencije u svezi s radom Odjela. Pokreće postupke provjere tjelesnih sposobnosti službenika pravosudne policije. Odjel obavlja i druge poslove u okviru svojega djelokruga.

Za obavljanje poslova Odjela službenika pravosudne policije ustrojavaju se odsjeci u Zagrebu, Splitu, Rijeci i Osijeku sa odgovarajućim pododsjecima:

2.6.1.1. Odsjek osiguranja u Zagrebu

2.6.1.2. Odsjek osiguranja u Splitu

2.6.1.3. Odsjek osiguranja u Rijeci

2.6.1.4. Odsjek osiguranja u Osijeku

2.6.1.1. Odsjek osiguranja u Zagrebu

Odsjek osiguranja u Zagrebu obavlja poslove u svezi izrade procjene ugroženosti i planova osiguranja pravosudnih tijela, obavlja poslove zaštite objekata i osoba u pravosudnim tijelima, planiranje potrebne opreme za nadzor ulazaka i izlazaka, na području Grada Zagreba, Krapinsko-zagorske županije, Međimurske županije, Varaždinske županije, Karlovačke županije, Sisačko-moslavačke županije i Zagrebačke županije.

Za obavljanje poslova Odsjeka osiguranja u Zagrebu ustrojavaju se pododsjeci koji obavljaju poslove u svezi izrade procjene ugroženosti i planova osiguranja pravosudnih tijela, zaštite objekata i osoba u pravosudnim tijelima, planiranja potrebne opreme za nadzor ulazaka i izlazaka, a prema sljedećoj mjesnoj nadležnosti:

2.6.1.1.1. Pododsjek osiguranja u Gradu Zagrebu 1 – za Ministarstvo pravosuđa, Upravni sud Republike Hrvatske, Visoki trgovački sud Republike Hrvatske, Županijsko državno odvjetništvo u Zagrebu (građanko-upravni odjel) i Općinsko državno odvjetništvo u Zagrebu (građanski-upravni odjeli);

2.6.1.1.2. Pododsjek osiguranja u Gradu Zagrebu 2 – za Vrhovni sud Republike Hrvatske, Državno odvjetništvo Republike Hrvatske, Ured za suzbijanje korupcije i organiziranog kriminala, Trgovački sud Republike Hrvatske, Visoki prekršajni sud Republike Hrvatske, Županijski sud u Zagrebu,

2.6.1.1.3. Pododsjek osiguranja u Gradu Zagrebu 3 – za Općinski građanski sud u Zagrebu, Županijsko državno odvjetništvo u Zagrebu (kazneni odjel), Općinsko državno odvjetništvu (kazneni odjel), Zemljišnoknjižni odjel Općinskog građanskog suda u Zagrebu, Ministarstvo pravosuđa (sektor za informatizaciju i odjel za kaznene evidencije).

2.6.1.1.4. Pododsjek osiguranja u Gradu Zagrebu 4 – za Općinski kazneni sud i Prekršajni sud

2.6.1.1.5. Pododsjek osiguranja u Varaždinu – za područje Krapinsko-zagorske županije, Međimurske županije i Varaždinske županije

2.6.1.1.6. Pododsjek osiguranja u Karlovcu – za područje Karlovačke županije, Sisačko-moslavačke županije i Zagrebačke županije.

2.6.1.2. Odsjek osiguranja u Splitu

Odsjek osiguranja u Splitu obavlja poslove u svezi izrade procjene ugroženosti i planova osiguranja pravosudnih tijela, obavlja poslove zaštite objekata i osoba u pravosudnim tijelima, planiranje potrebne opreme za nadzor ulazaka i izlazaka, na području Splitsko-dalmatinske županije, Dubrovačko-neretvanske županije, Ličko-senjske županije, Šibensko-kninske županije i Zadarske županije.

Za obavljanje poslova Odsjeka osiguranja u Splitu ustrojavaju se pododsjeci koji obavljaju poslove u svezi izrade procjene ugroženosti i planova osiguranja pravosudnih tijela, zaštite objekata i osoba u pravosudnim tijelima, planiranja potrebne opreme za nadzor ulazaka i izlazaka, a prema sljedećoj mjesnoj nadležnosti:

2.6.1.2.1. Pododsjek osiguranja u Splitu – za područje Splitsko-dalmatinske županije i Dubrovačko-neretvanske županije

2.6.1.2.2. Pododsjek osiguranja u Zadru – za područje Ličko-senjske županije, Šibensko-kninske županije i Zadarske županije

2.6.1.3. Odsjek osiguranja u Rijeci

Odsjek osiguranja u Rijeci obavlja poslove u svezi izrade procjene ugroženosti i planova osiguranja pravosudnih tijela, obavlja poslove zaštite objekata i osoba u pravosudnim tijelima, planiranje potrebne opreme za nadzor ulazaka i izlazaka, na području Primorsko-goranske i Istarske županije.

Za obavljanje poslova Odsjeka osiguranja u Rijeci ustrojavaju se pododsjeci koji obavljaju poslove u svezi izrade procjene ugroženosti i planova osiguranja pravosudnih tijela, zaštite objekata i osoba u pravosudnim tijelima, planiranja potrebne opreme za nadzor ulazaka i izlazaka, a prema sljedećoj mjesnoj nadležnosti:

2.6.1.3.1. Pododsjek osiguranja u Rijeci – za područje Primorsko-goranske županije

2.6.1.3.2. Pododsjek osiguranja u Puli – za područje Istarske županije

2.6.1.4. Odsjek osiguranja u Osijeku

Odsjek osiguranja u Osijeku obavlja poslove u svezi izrade procjene ugroženosti i planova osiguranja pravosudnih tijela, obavlja poslove zaštite objekata i osoba u pravosudnim tijelima, planiranje potrebne opreme za nadzor ulazaka i izlazaka, na području Osječko-baranjske, Bjelovarsko-bilogorske županije, Koprivničko-križevačke županije i Virovitičko-podravske županije, Brodsko-posavske županije i Požeško-slavonske županije i Vukovarsko-srijemske županije.

Za obavljanje poslova Odsjeka osiguranja u Osijeku ustrojavaju se pododsjeci koji obavljaju poslove u svezi izrade procjene ugroženosti i planova osiguranja pravosudnih tijela, zaštite objekata i osoba u pravosudnim tijelima, planiranja potrebne opreme za nadzor ulazaka i izlazaka, a prema sljedećoj mjesnoj nadležnosti:

2.6.1.4.1. Pododsjek osiguranja u Osijeku – za područje Osječko-baranjske županije

2.6.1.4.2. Pododsjek osiguranja u Bjelovaru – za područje Bjelovarsko-bilogorske županije, Koprivničko-križevačke županije i Virovitičko-podravske županije

2.6.1.4.3. Pododsjek osiguranja u Požegi – za područje Brodsko-posavske županije i Požeško-slavonske županije

2.6.1.4.4. Pododsjek osiguranja u Vukovaru – za područje Vukovarsko-srijemske županije.

2.6.2. Odjel materijalno-tehničkih sredstava i opreme

Članak 28.

Odjel materijalno-tehničkih sredstava i opreme izrađuje plan u svezi osiguranja pravosudnih tijela i pojedinih rizičnih rasprava samostalno i u suradnji s drugim Odjelima Sektora te čelnicima pravosudnih tijela. Nadzire stabilnost i sigurnost tehničke opreme Sektora. Zaprima obavijesti o sigurnosnim događajima i pojavama te procjenjuje njihov značaj. Prikuplja podatke i vodi evidencije o stanju sigurnosti pojedinih pravosudnih tijela za potrebe Sektora. Izrađuje redovna i izvanredna izvješća o stanju sigurnosti pravosudnih tijela. Planira i predlaže nabavu materijalno-tehničkih sredstava i opreme u svezi s osiguranjem pravosudnih tijela, sudjeluje u izradi tehničkih normi i standarda o opremanju sigurnosnih sustava pravosudnih tijela. Obavlja druge poslove po nalogu ravnatelja Uprave i načelnika Sektora.

3. UPRAVA ZA GRAĐANSKO, TRGOVAČKO I UPRAVNO PRAVO

Članak 29.

Uprava za građansko, trgovačko i upravno pravo je upravna organizacija u sastavu Ministarstva koja obavlja upravne i stručne poslove vezane za: izradu nacrta prijedloga zakona i podzakonskih akata i provođenje zakona i drugih propisa iz djelokruga rada Uprave, provodi posebne upravne postupke i upravni nadzor iz djelokruga rada Uprave, obavlja poslove vezane uz sukcesiju bivše SFRJ, te obavlja i druge poslove iz svojega djelokruga.

Za obavljanje poslova iz djelokruga rada Uprave za građansko, trgovačko i upravno pravo ustrojavaju se sljedeće ustrojstvene jedinice:

3.1. Sektor za propise građanskog i trgovačkog prava

3.1.1. Odjel za opće propise građanskog materijalnog prava

3.1.2. Odjel za propise građanskog procesnog prava i mirenje

3.1.3. Odjel za propise ovršnog prava

3.1.4. Odjel za trgovačko pravo i pravo društava

3.2. Sektor za posebne upravne postupke, upravni nadzor i propise upravnog prava

3.2.1. Odjel za drugostupanjske upravne postupke

3.2.1.1. Odsjek za drugostupanjske upravne postupke u Zagrebu

3.2.1.2. Odsjek za drugostupanjske upravne postupke u Splitu

3.2.1.3. Odsjek za drugostupanjske upravne postupke u Rijeci

3.2.1.4. Odsjek za drugostupanjske upravne postupke u Osijeku

3.2.2. Odjel za posebne imovinskopravne poslove

3.2.3. Odjel za stvarno pravo

3.2.4. Odjel za upravni nadzor

3.2.5. Odjel za propise upravnog prava

3.2.6. Odjel za sukcesiju

3.3. Sektor za zemljišnoknjižno pravo

3.3.1. Odjel za upravljanje bazom zemljišnih podataka

3.3.2. Odjel za zemljišnoknjižnu administraciju.

3.1. SEKTOR ZA PROPISE GRAĐANSKOG I TRGOVAČKOG PRAVA

Članak 30.

Sektor za propise građanskog i trgovačkog prava obavlja upravne i stručne poslove vezane za: izradu nacrta prijedloga zakona i podzakonskih akata, provođenje zakona i drugih propisa iz područja građanskoga materijalnog prava, građanskoga procesnog prava, trgovačkog prava i prava društava, stečajnog prava te upisa u sudski registar. Analizira i daje prijedloge za usklađenje tih propisa s pravom Europske unije, priprema stručna mišljenja o nacrtima prijedloga propisa koje su izradila druga središnja tijela državne uprave, te obavlja i druge poslove iz svojega djelokruga.

Za obavljanje poslova iz djelokruga rada Sektora za propise građanskog i trgovačkog prava ustrojavaju se sljedeći odjeli:

3.1.1. Odjel za opće propise građanskog materijalnog prava

3.1.2. Odjel za propise građanskog procesnog prava i mirenje

3.1.3. Odjel za propise ovršnog prava

3.1.4. Odjel za trgovačko pravo i pravo društava.

3.1.1. Odjel za opće propise građanskog materijalnog prava

Članak 31.

Odjel za opće propise građanskog materijalnog prava obavlja upravne i stručne poslove vezane za izradu nacrta prijedloga zakona i podzakonskih akata i drugih propisa iz područja obveznog i nasljednog prava; prati provedbu zakona i podzakonskih akata i drugih propisa u djelokrugu rada Odjela, priprema stručna mišljenja u vezi s primjenom i provedbom propisa, analizira i daje prijedloge za usklađenje tih propisa s pravom Europske unije; priprema stručna mišljenja o nacrtima prijedloga propisa koje su izradila druga središnja tijela državne uprave te obavlja i druge poslove iz svojega djelokruga.

3.1.2. Odjel za propise građanskog procesnog prava i mirenje

Članak 32.

Odjel za propise građanskog procesnog prava i mirenje obavlja upravne i stručne poslove vezane za izradu nacrta prijedloga zakona i podzakonskih akata i drugih propisa iz područja građanskog procesnog prava i mirenja, analizira i daje prijedloge za usklađenje tih propisa s pravom Europske unije; provodi u okviru djelokruga rada Odjela ove zakone, daje stručna mišljenja. Odjel obavlja upravne i druge stručne poslove vezane za postupke mirenja kao jednog od alternativnih načina rješavanja sporova, naročito provođenje prvostupanjskog upravnog postupka registracije izmiritelja, vođenje registra izmiritelja, provođenje prvostupanjskog upravnog postupka za davanje suglasnosti za akreditaciju institucijama na temelju koje bi iste provodile osnovne i napredne obuke za izmiritelja, obuke za trenera i koje bi provodile mirenja u svojim centrima za mirenje, vođenje popisa akreditiranih institucija, te prati da li program mirenja funkcionira sukladno utvrđenim ciljevima. Priprema stručna mišljenja o nacrtima prijedloga propisa koja su izradila druga središnja tijela državne uprave te obavlja i druge poslove iz svojega djelokruga.

3.1.3. Odjel za propise ovršnog prava

Članak 33.

Odjel za propise ovršnog prava obavlja upravne i stručne poslove vezane za izradu nacrta prijedloga zakona i podzakonskih akata i drugih propisa iz područja ovršnog prava, analizira i daje prijedloge za usklađenje tih propisa s pravom Europske Unije, provodi u okviru djelokruga Odjela ove zakone i daje stručna mišljenja. Priprema stručna mišljenja o nacrtima prijedloga propisa koje su izradila druga središnja tijela državne uprave te obavlja i druge poslove iz svojega djelokruga.

3.1.4. Odjel za trgovačko pravo i pravo društava

Članak 34.

Odjel za trgovačko pravo i pravo društava obavlja upravne i stručne poslove vezane za izradu nacrta prijedloga zakona i podzakonskih akata i drugih propisa iz područja trgovačkog prava, prava društava, stečajnog prava i upisa u sudski registar, analizira i daje prijedloge za usklađenje tih propisa s pravom Europske unije, provodi u okviru djelokruga rada Odjela ove zakone, daje stručna mišljenja, priprema stručna mišljenja o nacrtima prijedloga propisa koje su izradila druga središnja tijela državne uprave te obavlja i druge poslove iz svojega djelokruga.

3.2. SEKTOR ZA POSEBNE UPRAVNE POSTUPKE, UPRAVNI NADZOR I PROPISE UPRAVNOG PRAVA

Članak 35.

Sektor za posebne upravne postupke, upravni nadzor i propise upravnog prava provodi drugostupanjske postupke izvlaštenja i naknade za imovinu oduzetu za vrijeme jugoslavenske komunističke vladavine, te ostale drugostupanjske postupke; obavlja upravne i stručne poslove vezane za izradu zakona i podzakonskih akata i drugih propisa s područja izvlaštenja i naknade za imovinu za vrijeme jugoslavenske komunističke vladavine;

područja stvarnog prava, prometa nekretnina i zakupa poslovnog prostora. Pripreme stručna mišljenja u vezi s primjenom i provedbom tih propisa, analizira i daje prijedloge za usklađenje tih propisa sa pravom Europske unije. Provodi upravne postupke u predmetima izdavanja suglasnosti za stjecanje prava vlasništva stranih osoba na području Republike Hrvatske. Obavlja upravni nadzor. Obavlja poslove vezano za sukcesiju bivše SFRJ. Obavlja upravne i stručne poslove vezane za ustrojstvo i organizaciju upravnih sudova, te obavlja i druge poslove iz svojega djelokruga.

Za obavljanje poslova iz djelokruga Sektora za upravne postupke ustrojavaju se sljedeći odjeli:

3.2.1. Odjel za drugostupanjske upravne postupke

3.2.2. Odjel za posebne imovinskopravne poslove

3.2.3. Odjel za stvarno pravo

3.2.4. Odjel za upravni nadzor

3.2.5. Odjel za propise upravnog prava

3.2.6. Odjel za sukcesiju.

3.2.1. Odjel za drugostupanjske upravne postupke

Članak 36.

Odjel za drugostupanjske upravne postupke provodi drugostupanjske postupke izvlaštenja i naknade za imovinu oduzetu za vrijeme jugoslavenske komunističke vladavine, te ostale drugostupanjske postupke; rješava po izvanrednim pravnim lijekovima iz svoje nadležnosti, podnosi prijedloge za podizanje zahtjeva za zaštitu zakonitosti u upravnim stvarima iz svoje nadležnosti, priprema odgovore na tužbe u upravno-sudskom postupku, provodi drugostupanjski postupak u izvršenju sudskih odluka donesenih u upravnim sporovima. Izrađuje izvješća iz djelokruga rada Odjela. Surađuje u pripremanju nacrta prijedloga zakona i međunarodnih ugovora iz svoje nadležnosti i pripremi stručnih uputa radi jedinstvenog postupanja u upravnom postupku. Priprema stručna mišljenja o nacrtima prijedloga propisa koje su izradila druga središnja tijela državne uprave te obavlja i druge poslove iz svojega djelokruga.

Za obavljanje poslova iz djelokruga rada Odjela ustrojavaju se sljedeći odsjeci:

3.2.1.1. Odsjek za drugostupanjske upravne postupke u Zagrebu

3.2.1.2. Odsjek za drugostupanjske upravne postupke u Splitu

3.2.1.3. Odsjek za drugostupanjske upravne postupke u Rijeci

3.2.1.4. Odsjek za drugostupanjske upravne postupke u Osijeku.

3.2.1.1. Odsjek za drugostupanjske upravne postupke u Zagrebu

Članak 37.

Odsjek za drugostupanjske upravne postupke u Zagrebu provodi drugostupanjske postupke izvlaštenja i naknade za imovinu oduzetu za vrijeme jugoslavenske komunističke vladavine, te ostale drugostupanjske postupke; rješava po izvanrednim pravnim lijekovima iz svoje nadležnosti, podnosi prijedloge za podizanje zahtjeva za zaštitu zakonitosti u upravnim stvarima iz svoje nadležnosti, priprema odgovore na tužbe u upravno-sudskom postupku, razmatra tužbene navode, provodi ispitni i dopunski postupak s tim u svezi, donosi rješenja po tužbama ili dostavlja tužbe sa spisima na odlučivanje Upravnom sudu odnosno nadležnim županijskim sudovima, provodi drugostupanjski postupak u izvršenju sudskih odluka donesenih u upravnim sporovima. Utvrđuje pravomoćnost i izvršnost drugostupanjskih rješenja, te obavlja i druge poslove iz svojega djelokruga.

3.2.1.2. Odsjek za drugostupanjske upravne postupke u Splitu

Članak 38.

Odsjek za drugostupanjske upravne postupke u Splitu provodi drugostupanjske postupke izvlaštenja i naknade za imovinu oduzetu za vrijeme jugoslavenske komunističke vladavine, te ostale drugostupanjske postupke; rješava po izvanrednim pravnim lijekovima iz svoje nadležnosti, provodi drugostupanjski postupak u izvršenju sudskih odluka donesenih u upravnim sporovima. te obavlja i druge poslove iz svojega djelokruga.

3.2.1.3. Odsjek za drugostupanjske upravne postupke u Rijeci

Članak 39.

Odsjek za drugostupanjske upravne postupke u Rijeci provodi drugostupanjske postupke izvlaštenja i naknade za imovinu oduzetu za vrijeme jugoslavenske komunističke vladavine, te ostale drugostupanjske postupke; rješava po izvanrednim pravnim lijekovima iz svoje nadležnosti, provodi drugostupanjski postupak u izvršenju sudskih odluka donesenih u upravnim sporovima te obavlja i druge poslove iz svojega djelokruga.

3.2.1.4. Odsjek za drugostupanjske upravne postupke u Osijeku

Članak 40.

Odsjek za drugostupanjske upravne postupke u Osijeku provodi drugostupanjske postupke izvlaštenja i naknade za imovinu oduzetu za vrijeme jugoslavenske komunističke vladavine, te ostale drugostupanjske postupke; rješava po izvanrednim pravnim lijekovima iz svoje nadležnosti, provodi drugostupanjski postupak u izvršenju sudskih odluka donesenih u upravnim sporovima, te obavlja i druge poslove iz svojega djelokruga.

3.2.2. Odjel za posebne imovinskopravne poslove

Članak 41.

Odjel za posebne imovinskopravne poslove obavlja upravne i stručne poslove vezane za izradu nacrta zakona i podzakonskih akata iz područja izvlaštenja i naknade za imovinu oduzetu za vrijeme jugoslavenske komunističke vladavine; sudjeluje u izradi propisa iz djelokruga drugih središnjih tijela državne uprave vezanih uz građevinsko zemljište, poljoprivredno zemljište, šume i šumsko zemljište; priprema stručna mišljenja u vezi s provedbom i primjenom propisa iz imovinskopravne oblasti; priprema i izrađuje stručne podloge za donošenje odluka Vlade Republike Hrvatske u provedbi Zakona o izvlaštenju (utvrđivanje postojanja interesa Republike Hrvatske, uvođenje u posjed nekretnina prije pravomoćnosti rješenja o izvlaštenju) i Zakona o naknadi za imovinu oduzetu za vrijeme jugoslavenske komunističke vladavine (priznavanje statusa ovlaštenika naknade za oduzetu imovinu, davanje u vlasništvo određene imovine); sudjeluje u koordiniranju aktivnosti u provedbi Ugovora između Svete Stolice i Republike Hrvatske o gospodarskim pitanjima u predmetima povrata oduzete imovine; daje stručne naputke u svrhu educiranja službenika u prvostupanjskim tijelima, priprema stručna mišljenja o nacrtima prijedloga propisa koje su izradila druga središnja tijela državne uprave te obavlja i druge poslove iz svojega djelokruga.

3.2.3. Odjel za stvarno pravo

Članak 42.

Odjel za stvarno pravo obavlja upravne i stručne poslove vezane za izradu nacrta prijedloga zakona i podzakonskih akata i drugih propisa iz područja općeg stvarnopravnog uređenja – prava vlasništva, prava služnosti, prava građenja, prava iz stvarnog tereta, i založnog prava, te zakupa poslovnog prostora kao obveznopravnog odnosa. Daje stručna mišljenja u vezi s primjenom i provedbom tih propisa, kao i stručna mišljenja glede upravljanja na nekretninama na kojima je uspostavljeno etažno vlasništvo. Provodi upravne postupke u predmetima izdavanja suglasnosti za stjecanje prava vlasništva stranih osoba na nekretninama na području Republike Hrvatske. Analizira i daje prijedloge za usklađenje propisa koji uređuju stvarna prava s pravom Europske unije.Provodi postupke izuzimanja od zabrane raspolaganja nekretninama na teritoriju Republike Hrvatske određenih pravnih osoba propisane Uredbom o zabrani raspolaganja nekretninama na teritoriju Republike Hrvatske i Odlukom o izuzimanju od zabrane raspolaganja nekretninama na teritoriju Republike Hrvatske pravnih osoba sa sjedištem u Republici Sloveniji, Republici Makedoniji i Bosni i Hercegovini.Na temelju Odluke Povjerenstva Vlade Republike Hrvatske za upravljanje imovinom u vlasništvu Republike Hrvatske, u provedbi te Odluke izrađuje ugovore o osnivanju prava služnosti u korist određenih subjekata na nekretninama u vlasništvu Republike Hrvatske. Priprema stručna mišljenja o nacrtima prijedloga propisa te obavlja i druge poslove iz svojega djelokruga.

3.2.4. Odjel za upravni nadzor

Članak 43.

Odjel za upravni nadzor obavlja upravne i stručne poslove koji se odnose na provedbu upravnog nadzora nad provedbom zakona i drugih propisa, te zakonitošću rada i postupanja prvostupanjskih tijela državne uprave u županijama i upravnim tijelima u Gradu Zagrebu nadležnim za imovinskopravne poslove, predlaže poduzimanje mjera u svrhu otklanjanja nezakonitosti i nepravilnosti utvrđenih u upravnom nadzoru, vodi evidencije o podacima potrebnim za rad Odjela; izrađuje izvješća, analize, stručna mišljenja i druge akte te priprema stručna mišljenja o nacrtima prijedloga propisa koja si izradila druga središnja tijela državne uprave te obavlja i druge poslove iz svojega djelokruga.

3.2.5. Odjel za propise upravnog prava

Članak 44.

Odjel za propise upravnog prava obavlja upravne i stručne poslove koji se odnose na izradu prijedloga zakona i drugih propisa upravno sudskog postupovnog prava i sudjeluje u osiguranju provedbe tih propisa. Priprema stručna mišljenja o nacrtima prijedloga propisa te obavlja i druge poslove iz svojega djelokruga.

3.2.6. Odjel za sukcesiju

Članak 45.

Odjel za sukcesiju organizira, usklađuje i neposredno provodi poslove u vezi sa sukcesijom bivše SFRJ, ocjenjuje i koordinira poslove ministarstva i drugih tijela državne uprave na provođenju sukcesije, daje Vladi RH i drugim tijelima državne uprave mišljenja o stručnim pitanjima sukcesije, obavlja i druge pravne, stručne i administrativne poslove vezane za sukcesiju. Priprema stručna mišljenja o nacrtima prijedloga propisa koje su izradila druga središnja tijela državne uprave te obavlja i druge poslove iz svojega djelokruga.

3.3. SEKTOR ZA ZEMLJIŠNOKNJIŽNO PRAVO

Članak 46.

Sektor za zemljišnoknjižno pravo izrađuje nacrte prijedloga zakona i podzakonskih akata kojima se uređuju zemljišne knjige, vođenje zemljišnih knjiga i zemljišnoknjižni postupak, sudjeluje u ostvarivanju programa razvoja EOP-zemljišnih knjiga kao i u drugim programima i poslovima uređenja posjedovne i vlasničke evidencije proizašlim iz posebnih propisa, pruža stručnu pomoć i nadzire rad zemljišnoknjižnih odjela u sudovima, sudjeluje u izradi programa i stručnog osposobljavanja zemljišnoknjižnih službenika. Priprema stručna mišljenja o nacrtima prijedloga propisa koje su izradila druga središnja tijela državne uprave te obavlja i druge poslove iz svojega djelokruga.

Za obavljanje poslova iz djelokruga Sektora za zemljišnoknjižno pravo ustrojavaju se sljedeći odjeli:

3.3.1. Odjel za upravljanje bazom zemljišnih podataka

3.3.2. Odjel za zemljišnoknjižnu administraciju.

3.3.1. Odjel za upravljanje bazom zemljišnih podataka

Članak 47.

Odjel za upravljanje bazom zemljišnih podataka obavlja poslove u vezi vođenja zemljišnih knjiga i zemljišnoknjižnog postupka, te sudjeluje u ostvarivanju programa razvoja EOP-zemljišnih knjiga te obavlja i druge poslove iz svojega djelokruga.

3.3.2. Odjel za zemljišnoknjižnu administraciju

Članak 48.

Odjel za zemljišnoknjižnu administraciju izrađuje nacrte prijedloga zakona i podzakonskih akata kojima se uređuju zemljišne knjige, unutarnji ustroj, pruža stručnu pomoć i nadzire rad zemljišnoknjižnih odjela u sudovima, sudjeluje u izradi programa i stručnog osposobljavanja zemljišnoknjižnih službenika, priprema stručno mišljenje o nacrtima prijedloga propisa koje su izradila druga središnja tijela državne uprave te obavlja i druge poslove iz svojega djelokruga.

4. UPRAVA ZA KAZNENO PRAVO

Članak 49.

Uprava za kazneno pravo je upravna organizacija u sastavu Ministarstva koja obavlja upravne i stručne poslove vezane za: izradu nacrta prijedloga zakona i podzakonskih akata, provođenje zakona i drugih propisa iz područja kaznenog prava, stručnu obradu predmeta pomilovanja, predmeta novčanih naknada žrtvama kaznenih djela i naknada šteta za neutemeljena uhićenja i neopravdane osude, poslove vezane za vođenje kaznene i prekršajne evidencije te evidencije potvrđenih optužnica, poslove provedbe strategije suzbijanja korupcije. Obavlja i druge poslove u okviru svojega djelokruga.

Za obavljanje poslova iz djelokruga Uprave za kazneno pravo ustrojavaju se sljedeće ustrojstvene jedinice:

4.1. Sektor za propise kaznenog prava

4.1.1 Odjel za propise kaznenog materijalnog prava

4.1.2. Odjel za propise kaznenog procesnog prava i izvršavanja kaznenih sankcija

4.1.3. Odjel za propise prekršajnog prava

4.1.4. Odjel za propise maloljetničkog kaznenog prava

4.2. Sektor za pomilovanja, evidencije i naknade u kaznenim postupcima

4.2.1. Odjel za pomilovanja

4.2.2. Odjel za kaznene evidencije

4.2.2.1. Pododsjek za evidencije

4.2.2.2. Pododsjek za upravne poslove

4.2.3. Odjel za prekršajne evidencije

4.2.2.1. Pododsjek za evidencije

4.2.2.2. Pododsjek za upravne poslove

4.2.4. Odjel za novčane naknade žrtvama kaznenih djela

4.2.5. Odjel za naknade štete za neutemeljena uhićenja i neopravdane osude

4.3. Sektor za suzbijanje korupcije

4.3.1. Odjel za strategiju i analizu mjera suzbijanja korupcije

4.3.2. Odjel za nadzor i suradnju u provedbi mjera suzbijanja korupcije.

4.1. SEKTOR ZA PROPISE KAZNENOG PRAVA

Članak 50.

Sektor za propise kaznenog prava obavlja upravne i stručne poslove vezane za izradu nacrta prijedloga zakona i podzakonskih akata iz područja kazneno-materijalnog, kazneno-procesnog prava i izvršavanja kaznenih sankcija, maloljetničkog kaznenog prava i prekršajnog prava, analizira učinke primjene zakona i podzakonskih akata i daje prijedloge i stručna mišljenja na nacrte propisa iz drugih oblasti prava u odnosu na kaznene odredbe te obavlja i druge poslove iz svojega djelokruga.

Za obavljanje poslova iz djelokruga Sektora za propise kaznenog prava ustrojavaju se sljedeći odjeli:

4.1.1. Odjel za propise kaznenog materijalnog prava

4.1.2. Odjel za propise kaznenog procesnog prava i izvršavanja kaznenih sankcija

4.1.3. Odjel za propise prekršajnog prava

4.1.4. Odjel za propise maloljetničkog kaznenog prava.

4.1.1. Odjel za propise kaznenog materijalnog prava

Članak 51.

Odjel za propise kaznenog materijalnog prava obavlja upravne i stručne poslove vezane za izradu nacrta zakona i podzakonskih akta iz područja kaznenog materijalnog prava, analizira i prati primjenu navedenih propisa, daje mišljenje na prijedloge za usklađenja tih propisa s pravom Europske unije, daje stručna mišljenja na nacrte propisa iz drugih oblasti prava u odnosu na kazneno materijalno pravo te obavlja i druge poslove iz svojega djelokruga.

4.1.2. Odjel za propise kaznenog procesnog prava i izvršavanja kaznenih sankcija

Članak 52.

Odjel za propise kaznenog procesnog prava i izvršavanja kaznenih sankcija obavlja upravne i stručne poslove vezano za izradu nacrta zakona i podzakonskih akta iz područja kaznenog procesnog prava i izvršavanja kaznenih sankcija, analizira i prati primjenu navedenih propisa, daje mišljenje na prijedloge za usklađenja tih propisa s pravom Europske unije, priprema stručna mišljenja o nacrtima prijedloga zakona i podzakonskih akata iz drugih oblasti prava u odnosu na kazneno procesno pravo i izvršavanja kaznenih sankcija te obavlja i druge poslove iz svojega djelokruga.

4.1.3. Odjel za propise prekršajnog prava

Članak 53.

Odjel za propise prekršajnog prava obavlja upravne i stručne poslove vezano za izradu nacrta zakona i podzakonskih akta iz područja prekršajnog prava, analizira i prati primjenu navedenih propisa, daje mišljenje na prijedloge za usklađenja tih propisa s pravom Europske unije, priprema stručna mišljenja o nacrtima prijedloga zakona i podzakonskih akata iz drugih oblasti prava u odnosu na prekršajno pravo te obavlja i druge poslove iz svojega djelokruga.

4.1.4. Odjel za propise maloljetničkog kaznenog prava

Članak 54.

Odjel za propise maloljetničkog kaznenog prava obavlja upravne i stručne poslove vezano za izradu nacrta zakona i podzakonskih akta iz područja maloljetničkog kaznenog prava, analizira i prati primjenu navedenih propisa, daje mišljenje na prijedloge za usklađenja tih propisa s pravom Europske unije, priprema stručna mišljenja o nacrtima prijedloga zakona i podzakonskih akata iz drugih oblasti prava u odnosu na maloljetničko kazneno pravo te obavlja i druge poslove iz svojega djelokruga.

4.2. SEKTOR ZA POMILOVANJA, EVIDENCIJE I NAKNADE U KAZNENIM POSTUPCIMA

Članak 55.

Sektor za pomilovanja, evidencije i naknade u kaznenim postupcima obavlja upravne i stručne poslove vezane za obradu predmeta pomilovanja, vođenje evidencije pravomoćno osuđenih osoba odnosno vođenje evidencije o osobama protiv kojih je doneseno pravomoćno rješenje o prekršaju, vođenje evidencije potvrđenih optužnica, obavlja stručne i administrativno-tehničke poslove u predmetima novčanih naknada žrtvama kaznenih djela i predmetima naknada šteta za neutemeljena uhićenja i neopravdane osude te obavlja i druge poslove iz svojega djelokruga.

Za obavljanje poslova iz djelokruga Sektora za pomilovanja, evidencije i naknade u kaznenim postupcima ustrojavaju se sljedeći odjeli:

4.2.1. Odjel za pomilovanja

4.2.2. Odjel za kaznene evidencije

4.2.3. Odjel za prekršajne evidencije

4.2.4. Odjel za novčane naknade žrtvama kaznenih djela

4.2.5. Odjel za naknade štete za neutemeljena uhićenja i neopravdane osude.

4.2.1. Odjel za pomilovanja

Članak 56.

Odjel za pomilovanja obavlja upravne i stručne poslove iz područja pomilovanja i to zaprima molbe za pomilovanje, prikuplja relevantne podatke od sudova, zatvora, kaznionica i drugih tijela za obradu zaprimljenih molbi te sačinjava izviješća o molbama za pomilovanja, vodi evidenciju predmeta pomilovanja te obavlja druge poslove iz svojega djelokruga.

4.2.2. Odjel za kaznene evidencije

Članak 57.

Odjel za kaznene evidencije obavlja upravne i stručne poslove vezane za vođenje evidencije pravomoćno osuđenih osoba, evidencije presuda i svih promjena po presudama, izdavanje uvjerenja, potvrda i izvadaka o podacima iz evidencije, brisanje osuda, vođenje evidencije potvrđenih optužnica, provodi upravni postupak za donošenje rješenja o rehabilitaciji te obavlja i druge poslove iz svojega djelokruga.

Za obavljanje poslova iz djelokruga Odjela za kaznene evidencije ustrojavaju se sljedeći pododsjeci:

4.2.2.1. Pododsjek za evidencije

4.2.2.2. Pododsjek za upravne poslove.

4.2.2.1. Pododsjek za evidencije

Pododsjek za evidencije obavlja upravne i druge poslove vezane za vođenje evidencije pravomoćno osuđenih osoba u sustavu za EOP i paralelnom sustavu kartoteke, unosu presuda i svih promjena po presudama u sustav evidencije, praćenje nastupa zakonske rehabilitacije za svaku osudu, brisanje osuda i donošenje rješenja o rehabilitaciji te vođenje evidencije potvrđenih optužnica u sustavu za EOP.

4.2.2.2. Pododsjek za upravne poslove

Pododsjek za upravne poslove obavlja upravne i stručne poslove vezane za prijam i otpremu akata, adaktiranje, prijam stranaka, izdavanje uvjerenja i izvadaka podataka te potvrda u svrhu ostvarenja prava u inozemstvu.

4.2.3. Odjel za prekršajne evidencije

Članak 58.

Odjel za prekršajne evidencije obavlja upravne i stručne poslove u svezi vođenja evidencije o osobama protiv kojih je doneseno pravomoćno rješenje o prekršaju, vodi evidencije pravomoćnih odluka i svih promjena po odlukama, izdaje uvjerenja, potvrde i izvatke o podacima iz evidencije, provodi upravni postupak za donošenje rješenja o rehabilitaciji te obavlja i druge poslove iz svojega djelokruga.

Za obavljanje poslova iz djelokruga Odjela za prekršajne evidencije ustrojavaju se sljedeći pododsjeci:

4.2.3.1. Pododsjek za evidencije

4.2.3.2. Pododsjek za upravne poslove.

4.2.3.1. Pododsjek za evidencije

Pododsjek za evidencije obavlja upravne i druge poslove vezane za vođenje evidencije o osobama protiv kojih je doneseno pravomoćno rješenje o prekršaju, unos prekršajnih odluka sa svim promjenama na sustav za EOP, prijam stranaka, izdaje uvjerenja, potvrde i izvatke o podacima iz evidencije.

4.2.3.2. Pododsjek za upravne poslove

Pododsjek za upravne poslove obavlja upravne i stručne poslove vezane za prijam i otpremu akata, adaktiranje, vodi evidenciju u svezi brisanja upisa u prekršajnu evidenciju, te provodi upravni postupak za donošenje rješenja o rehabilitaciji.

4.2.4. Odjel za novčane naknade žrtvama kaznenih djela

Članak 59.

Odjel za novčane naknade žrtvama kaznenih djela obavlja stručne i administrativno tehničke poslove za potrebe Odbora za novčanu naknadu žrtvama kaznenih djela, te obavlja i druge poslove iz svojega djelokruga.

4.2.5. Odjel za naknade štete za neutemeljena uhićenja i neopravdane osude

Članak 60.

Odjel za naknade štete za neutemeljena uhićenja i neopravdane osude obavlja upravne i stručne poslove vezane za naknade štete neopravdano osuđenih ili neutemeljeno uhićenih osoba te obavlja i druge poslove iz svojega djelokruga.

4.3. SEKTOR ZA SUZBIJANJE KORUPCIJE

Članak 61.

Sektor za suzbijanje korupcije obavlja stručne i administrativne poslove za Povjerenstvo za praćenje provedbe mjera za suzbijanje korupcije, obavlja koordinaciju s drugim tijelima vezano uz prijedloge strategija suzbijanja korupcije, obavlja nadzor ostvarenje ciljeva strategija; obavlja i druge poslove iz svojega djelokruga.

Za obavljanje poslova iz djelokruga Sektora za suzbijanje korupcije ustrojavaju se sljedeći odjeli:

4.3.1. Odjel za strategiju i analizu mjera suzbijanja korupcije

4.3.2. Odjel za nadzor i suradnju u provedbi mjera suzbijanja korupcije.

4.3.1. Odjel za strategiju i analizu mjera suzbijanja korupcije

Članak 62.

Odjel za strategiju i analizu mjera suzbijanja korupcije prikuplja i analizira podatke vezane uz provedbu strategije suzbijanja korupcije, obavlja poslove izrade dugoročnih i kratkoročnih mjera za provedbu strategije suzbijanja korupcije, obavlja i druge poslove iz svojega djelokruga.

4.3.2. Odjel za nadzor i suradnju u provedbi mjera suzbijanja korupcije

Članak 63.

Odjel za nadzor i suradnju u provedbi mjera suzbijanja korupcije obavlja nadzor ostvarenja ciljeva strategija, poslove izrade promotivnih letaka i brošura, organizira okrugle stolove, edukacijske tečajeve, uređuje web-stranicu; obavlja i druge poslove iz svog djelokruga i poslove koje mu povjeri ravnatelj Uprave i načelnik Sektora. Obavlja i stručno-administrativne poslove za Povjerenstvo za praćenje provedbe mjera za suzbijanje korupcije.

5. UPRAVA ZA EUROPSKU UNIJU I MEĐUNARODNU SURADNJU

Članak 64.

Uprava za Europsku uniju i međunarodnu suradnju je upravna organizacija u sastavu Ministarstva koja obavlja upravne i stručne poslove vezane uz kriterije za članstvo u Europskoj uniji u području pravosuđa, sudjeluje u provedbi Sporazuma o stabilizaciji i pridruživanju, provodi Strategiju reforme pravosudnog sustava i ostale strateške dokumente koji se odnose na reformu pravosuđa te koordinira rad svih tijela uključenih u reformu pravosuđa, prati razvoj pravne stečevine iz nadležnosti Ministarstva i koordinira usklađivanje nacionalnog zakonodavstva s pravnom stečevinom Europske unije i s međunarodnim propisima u područjima iz djelokruga Ministarstva, izrađuje nacrte propisa za usklađivanje zakonodavstva s preuzetim međunarodnim obvezama iz djelokruga Uprave, te u pitanjima iz djelokruga Uprave daje mišljenja na nacrte propisa.

Uprava koordinira, nadzire i sudjeluje u izradi propisa iz nadležnosti Ministarstva radi osiguranja njihove usklađenosti s pravnom stečevinom Europske unije i izvršenja preuzetih obveza u zadanim rokovima.

Uprava priprema, izrađuje, provodi, nadzire i koordinira projekte financirane iz EU programa i bilateralnih izvora; iz sredstava međunarodnih organizacija i međunarodnih financijskih institucija.

Uprava prati primjenu međunarodnih dokumenata o ljudskim i manjinskim pravima i izrađuje propisana izvješća; razvija suradnju s međunarodnim organizacijama u provedbi ovih dokumenata, te provodi drugostupanjski upravni postupak po zahtjevima za odobravanje besplatne pravne pomoći te provodi upravni i stručni nadzor, kao i nadzor nad obračunatim uputnicama i utrošku sredstava za pruženu besplatnu pravnu pomoć.

Uprava obavlja stručne i upravne poslove vezane uz multilateralnu i bilateralnu suradnju u području pravosuđa; poslove pripreme za uključivanje u međunarodne institucije u pitanjima pravosuđa.

Uprava obavlja poslove međunarodne pravne pomoći u kaznenim i građanskim stvarima; poslove izručenja; pripreme, izrade i izvršenja međunarodnih ugovora u pitanjima međunarodne pravne pomoći. Obavlja i druge poslove u okviru svojega djelokruga.

Za obavljanje poslova iz djelokruga Uprave za Europsku uniju i međunarodnu suradnju ustrojavaju se sljedeće ustrojstvene jedinice:

5.1. Sektor za Europsku uniju

5.1.1. Odjel za pregovore s Europskom unijom

5.1.1.1. Odsjek za poglavlje 23 »Pravosuđe i temeljna prava«

5.1.1.2. Odsjek za ostala poglavlja pregovora

5.1.2. Odjel za prilagodbu hrvatskoga pravnog sustava europskome pravnom sustavu

5.1.2.1. Odsjek za koordinaciju usklađivanja zakonodavstva

5.1.2.2. Odsjek za propise

5.1.3. Odjel za provedbu strategije reforme pravosuđa

5.2. Sektor za projekte

5.2.1. Odjel za koordinaciju pravosudnih projekata

5.2.2.Odjel za projekte Europske Unije

5.2.2.1. Odsjek za programiranje i nadzor nad provedbom projekata

5.2.2.2. Odsjek za ugovaranje i implementaciju projekata

5.2.3. Odjel za bilateralne projekte i projekte sa međunarodnim organizacijama i financijskim institucijama

5.3. Sektor za ljudska prava i besplatnu pravnu pomoć

5.3.1. Odjel za ljudska prava i prava nacionalnih manjina

5.3.2. Odjel za besplatnu pravnu pomoć

5.4. Sektor za međunarodnu suradnju

5.4.1. Odjel za bilateralnu suradnju

5.4.2. Odjel za multilateralnu suradnju

5.5. Sektor za međunarodnu pravnu pomoć

5.5.1. Odjel za izručenja i međunarodnu pravnu pomoć u kaznenim stvarima

5.5.2. Odjel za međunarodnu pravnu pomoć u građanskim stvarima.

5.1. SEKTOR ZA EUROPSKU UNIJU

Članak 65.

Sektor za Europsku uniju obavlja stručne poslove vezane uz vođenje dijaloga s institucijama Europske unije u dijelu koji se odnosi na pravosuđe, a posebice u pogledu pitanja koja iz nadležnosti Ministarstva ulaze u kriterije za članstvo u Europskoj uniji, priprema materijale te sudjeluje u radu zajedničkih tijela osnovanih temeljem Sporazuma o stabilizaciji i pridruživanju, koordinira izradu izvješća o ostvarenom napretku na provođenju reformi iz nadležnosti Ministarstva, prati razvoj pravne stečevine Europske unije iz nadležnosti Ministarstva, koordinira usklađivanje nacionalnog zakonodavstva s pravnom stečevinom Europske unije u područjima iz djelokruga Ministarstva, sudjeluje u izradi propisa iz nadležnosti Ministarstva radi osiguranja njihove usklađenosti s pravnom stečevinom Europske unije, surađuje s nadležnim domaćim i inozemnim ustanovama u postupku usklađivanja, izrađuje potrebna izvješća i nacrte programa mjera, obavlja poslove usmjerene na razvijanje bilateralnih i multilateralnih odnosa s državama članicama Europske unije u području pravosuđa, pruža informacije javnosti o pitanjima iz nadležnosti Sektora.

Nadalje, Sektor za Europsku uniju provodi Strategiju reforme pravosudnog sustava i ostale strateške dokumente koji se odnose na reformu pravosuđa te koordinira rad svih tijela uključenih u reformu pravosuđa, sustavno prati ispunjene mjera vezanih uz provedbu strategije reforme pravosuđa, izrađuje potrebna izvješća i nacrte dokumenata u području reforme pravosuđa te obavlja i druge poslove iz svojega djelokruga.

Za obavljanje poslova iz djelokruga Sektora za Europsku uniju ustrojavaju se sljedeći odjeli:

5.1.1. Odjel za pregovore s Europskom unijom

5.1.2. Odjel za prilagodbu hrvatskoga pravnog sustava europskome pravnom sustavu

5.1.3. Odjel za provedbu strategije reforme pravosuđa

5.1.1. Odjel za pregovore s Europskom unijom

Članak 66.

Odjel za pregovore s Europskom unijom obavlja stručne i upravne poslove vođenja dijaloga s Europskom unijom kroz proces stabilizacije i pridruživanja te pristupnih pregovora za pitanja iz nadležnosti Ministarstva, pruža stručnu i tehničku pomoć radnim skupinama u kojima je Ministarstvo pravosuđa određeno kao nositelj poglavlja, izrađuje izvješća za potrebe praćenja ostvarenog napretka u ispunjavanju kriterija za članstvo iz djelokruga pravosuđa, te prati razvoj pravne stečevine EU u dijelu koji se odnosi na pravosuđe, priprema stručne podloge za neformalne sastanke ministara pravosuđa država članica Europske unije, te obavlja i druge poslove iz svojega djelokruga.

Za obavljanje poslova iz djelokruga Odjela za pregovore s Europskom unijom ustrojavaju se sljedeći odsjeci:

5.1.1.1. Odsjek za poglavlje 23 »Pravosuđe i temeljna prava«

5.1.1.2. Odsjek za ostala poglavlja pregovora.

5.1.1.1. Odsjek za poglavlje 23 »Pravosuđe i temeljna prava«

Odsjek za poglavlje 23. »Pravosuđe i temeljna prava« obavlja stručne i upravne poslove te pruža stručnu, tehničku i administrativnu pomoć Radnoj skupini za poglavlje 23.»Pravosuđe i temeljna prava« pristupnih pregovora s Europskom unijom; sudjeluje u izradi dokumenata koji su određeni kao mjerila za otvaranje i zatvaranje ovog poglavlja pregovora, izrađuje pregovaračko stajalište za poglavlje 23. pristupnih pregovora, izrađuje izvješća za potrebe praćenja ostvarenog napretka u ispunjavanju mjerila, te prati razvoj pravne stečevine EU u dijelu koji se odnosi na pravosuđe i temeljna prava, priprema stručne podloge za neformalne sastanke ministara pravosuđa država članica Europske unije i bilateralne sastanke na marginama, te obavlja i druge poslove koje mu povjeri ravnatelj Uprave, načelnik Sektora i načelnik Odjela.

5.1.1.2. Odsjek za ostala poglavlja pregovora

Odsjek za ostala poglavlja pregovora obavlja stručne i tehničke poslove, u kojima je Ministarstvo pravosuđa određeno kao nositelj i sunositelj poglavlja, priprema stručne podloge za vođenje pristupih pregovora u drugim poglavljima u odnosu na pitanja iz nadležnosti Ministarstva, izrađuje izvješća za potrebe praćenja ostvarenog napretka u ispunjavanju mjerila za članstvo iz djelokruga pravosuđa, te prati razvoj pravne stečevine EU.

5.1.2. Odjel za prilagodbu hrvatskoga pravnog sustava europskome pravnom sustavu

Članak 67.

Odjel za prilagodbu hrvatskoga pravnog sustava europskome pravnom sustavu obavlja stručne poslove pripreme za usklađivanje pravosudnog sustava s pravnom stečevinom Europske unije (acquis communautaire), koordinira poslove usklađivanja zakonodavstva u područjima iz djelokruga Ministarstva, izrađuje programe za osposobljavanje pravosudnog sustava u postupku usklađivanja s pravnom stečevinom i standardima Europske unije i koordinira pripremu pomoći koja ide putem TAIEX-a, izrađuje Program za preuzimanje i provedbu pravne stečevine i strateške dokumente iz područja prilagodbe hrvatskog pravnog sustava europskom pravnom sustavu) u dijelu koji se odnosi na djelokrug Ministarstva, prati razvoj pravne stečevine Europske unije, prati stanje usklađivanja zakonodavstva u područjima iz djelokruga Ministarstva, sudjeluje u izradi propisa iz nadležnosti Ministarstva radi osiguranja njihove usklađenosti s pravnom stečevinom Europske unije, daje mišljenja na nacrte propisa u pitanjima iz djelokruga Sektora, koordinira i provodi misije stručnjaka EU za procjenu stanja u području pravosuđa, te obavlja i druge poslove iz svojega djelokruga.

Za obavljanje poslova iz djelokruga Odjela za prilagodbu hrvatskoga pravnog sustava europskom pravnom sustavu ustrojavaju se sljedeći odsjeci:

5.1.2.1. Odsjek za koordinaciju usklađivanja zakonodavstva

5.1.2.2. Odsjek za propise.

5.1.2.1. Odsjek za koordinaciju usklađivanja zakonodavstva

Odsjek za koordinaciju usklađivanja zakonodavstva koordinira poslove usklađivanja zakonodavstva u područjima iz djelokruga Ministarstva, surađuje s nadležnim službama EU, izrađuje programe za osposobljavanje pravosudnog sustava u postupku usklađivanja s pravnom stečevinom i standardima Europske unije i koordinira pripremu pomoći koja ide putem TAIEX-a, izrađuje programe Vlade za pristupanje Republike Hrvatske Europskoj uniji i strateške dokumente iz područja prilagodbe hrvatskog pravnog sustava europskom pravnom sustavu) u dijelu koji se odnosi na djelokrug Ministarstva, koordinira i provodi misije stručnjaka EU za procjenu stanja u području pravosuđa, te obavlja i druge poslove iz svojega djelokruga.

5.1.2.2. Odsjek za propise

Odsjek za propise obavlja stručne poslove pripreme za usklađivanje pravosudnog sustava s pravnom stečevinom Europske unije (acquis communautaire), prati stanje usklađivanja zakonodavstva u područjima iz djelokruga Ministarstva i izrađuje potrebna izvješća i nacrte dokumenata u području reforme pravosuđa, daje mišljenja na nacrte propisa u pitanjima iz djelokruga Sektora, te obavlja i druge poslove iz svojega djelokruga.

5.1.3. Odjel za provedbu strategije reforme pravosuđa

Članak 68.

Odjel za provedbu strategije reforme pravosuđa prikuplja i analizira podatke vezane uz provedbu Strategije reforme pravosudnog sustava i ostalih strateških dokumenta koji se odnose na reformu pravosuđa, obavlja koordinaciju s drugim upravama Ministarstva i tijelima vezano uz prijedloge Strategije i ostvarenje ciljeva Strategije, obavlja poslove izrade akcijskih planova i drugih dokumenata za provedbu Strategije reforme pravosuđa, predlaže dopune ili izmjene utvrđenih strateških pravaca, izrađuje potrebna izvješća i nacrte dokumenata u području reforme pravosuđa te obavlja i druge poslove iz svojega djelokruga.

5.2. SEKTOR ZA PROJEKTE

Članak 69.

Sektor za projekte obavlja stručne poslove vezane uz pripremu, izradu, provedbu, nadzor i koordinaciju projekata Ministarstva pravosuđa financiranih iz EU programa, bilateralnih, iz sredstava međunarodnih organizacija i međunarodnih financijskih institucija te obavlja i druge poslove iz svojega djelokruga.

Za obavljanje poslova iz djelokruga Sektora za projekte ustrojavaju se sljedeći odjeli:

5.2.1. Odjel za koordinaciju pravosudnih projekata

5.2.2. Odjel za projekte Europske Unije

5.2.3. Odjel za bilateralne projekte i projekte sa međunarodnim organizacijama i financijskim institucijama

5.2.1. Odjel za koordinaciju pravosudnih projekata

Članak 70.

Odjel za koordinaciju pravosudnih projekata na temelju podataka dobivenih od Odjela za projekte Europske Unije i Odjela za bilateralne projekte i projekte s međunarodnim organizacijama i financijskim institucijama izrađuje analize stanja dostupnih izvora sredstava pomoći i planove za prikupljanje sredstava pomoći, te informira predstavnike međunarodne zajednice o potrebama financiranja; organizira i priprema materijale za konferencije, treninge, seminare i radionice vezano za planiranje, pripremu i provedbu projekata; te obavlja i druge poslove iz svojega djelokruga.

5.2.2. Odjel za projekte Europske Unije

Članak 71.

Odjel za projekte Europske Unije obavlja poslove vezane uz korištenje sredstava i provedbu aktivnosti projekata financiranih iz programa Europske zajednice: koordinira pripremu, predlaganje te izradu logičkih matrica i projektnih sažetaka, sudjeluje u pripremi natječajne dokumentacije, objavi i provedbi natječaja za izvođenje radova, nabavu roba i pružanje usluga, uključujući ugovor o partnerstvu sa zemljom Europske unije (twinning); koordinira rad ustrojstvenih jedinica Ministarstva pravosuđa i ostalih pravosudnih tijela uključenih u provedbu projekata Europske unije; surađuje s Delegacijom Europske unije u Republici Hrvatskoj, Središnjim državnim uredom za razvojnu strategiju i koordinaciju fondova Europske unije te s Ministarstvom financija, Središnjom agencijom za financiranje i ugovaranje (SAFU); obavlja poslove koordinacije izrade konačnih projekata; kontrolira izvješća ugovaratelja, radne naloge stručnjaka, račune ugovaratelja, te izvješća plaćanja; razrađuje odgovarajuće kontrolne liste i detaljne planove provedbe; izrađuje izvješća o praćenju provedbe projekata, organizira mjesečne sastanke o stanju projekata, osigurava pravovremenu i učinkovitu provedbu predlaganjem korektivnih upravljačkih radnji na temelju praćenja projekata, te obavlja i druge poslove iz svojega djelokruga.

Za obavljanje poslova iz djelokruga Odjela za projekte Europske unije ustrojavaju se sljedeći odsjeci:

5.2.2.1. Odjek za programiranje i nadzor nad provedbom projekata

5.2.2.2. Odsjek za ugovaranje i implementaciju projekata

5.2.2.1. Odsjek za programiranje i nadzor nad provedbom projekata

Odsjek za programiranje i nadzor nad provedbom projekata obavlja stručne poslove vezane uz suradnju s ustrojstvenim jedinicama u fazi izrade projektnih ideja baziranih na sektorskoj analizi i strateškim dokumentima. Surađuje s krajnjim korisnicima projekata na način da je Odsjek upoznat s oblikom i formom obrazaca za izradu prijedloga projekata te da na temelju podataka krajnjih korisnika projekata izrađuje logičke matrice i projektne sažetke; surađuje s Upravom za financijsko gospodarske poslove u planiranju sufinanciranja predloženih i odobrenih projekata.; izrađuje polugodišnja izvješća o praćenju provedbe projekata; surađuje s Delegacijom Europske unije u Republici Hrvatskoj, Središnjim državnim uredom za razvojnu strategiju i koordinaciju fondova Europske unije te s Ministarstvom financija, Središnjom agencijom za financiranje i ugovaranje (SAFU); prisustvuje na mjesečnim sastancima koje organizira Odsjek za ugovaranje i implementaciju projekata; izrađuje polugodišnju i godišnju jamstvenu izjavu; izrađuje i ažurira dokumentaciju službenika Odjela koja je propisana Priručnikom za Jedinice za provedbu projekata (analiza opterećenosti poslom, godišnji radni plan, plan edukacije, registar edukacije, izrada opisa poslova, plan zamjene, analiza osjetljivih mjesta, proceduru primopredaje dužnosti, izrada analize rizika i drugi dokumenti) te obavlja i druge poslove iz svojega djelokruga.

5.2.2.2. Odsjek za ugovaranje i implementaciju projekata

Odsjek za ugovaranje i implementaciju projekata uz suradnju s krajnjim korisnicima projekata obavlja stručne poslove vezane uz izradu natječajne dokumentacije (priprema opisa poslova, tehničkih specifikacija, analize stanja tržišta, twinning projektnog sažetka i ostale potrebne natječajne dokumentacije ovisno o vrsti pomoći);

surađuje sa Središnjom agencijom za financiranje i ugovaranje (SAFU) u finaliziranju natječajne dokumentacije, imenovanju Odbora za ocjenjivanje ponuda, odgovara na pitanja potencijalnih ugovaratelja, organizira i sudjeluje u izradi radnog plana s twinning partnerima, provodi tehnički nadzor i praćenje ugovora (ostvarenost aktivnosti i rezultata u skladu s prethodno utvrđenim rokovima i proračunom) uz obvezu obavještavanja SAFU-e o poteškoćama ili neizvršavanju tijekom provedbe ugovora, pridonosi razvoju i provedbi politika koje olakšavaju ostvarivanje ciljeva projekata, kontrolira izvješća ugovaratelja, radne naloge stručnjaka, račune ugovaratelja, te izvješća plaćanja; razrađuje odgovarajuće kontrolne liste i detaljne planove provedbe; izrađuje mjesečna i kvartalna izvješća o praćenju provedbe projekata, organizira mjesečne sastanke o stanju projekata; surađuje s Odsjek za programiranje i nadzor nad provedbom projekata pri izradi polugodišnjih izvješća o praćenju provedbe projekata, surađuje s Upravom za financijsko gospodarske poslove prilikom planiranja i evidentiranja svih plaćanja po projektima te obavlja i druge poslove iz svojega djelokruga.

5.2.3. Odjel za bilateralne projekte i projekte sa međunarodnim organizacijama i financijskim institucijama

Članak 72.

Odjel za bilateralne projekte i projekte sa međunarodnim organizacijama i financijskim institucijama uz suradnju s relevantnim upravama planira, priprema i vrši nadzor nad provedbom bilateralnih projekata i projekata sa međunarodnim organizacijama i financijskim institucijama; te obavlja i druge poslove koje mu povjeri načelnik Sektora i ravnatelj Uprave.

5.3. SEKTOR ZA LJUDSKA PRAVA I BESPLATNU PRAVNU POMOĆ

Članak 73.

Sektor za ljudska prava i besplatnu pravnu pomoć obavlja stručne poslove pripreme međunarodnih dokumenata u pitanjima međunarodne suradnje u području ljudskih prava i prava nacionalnih manjina iz djelokruga Ministarstva; prati primjenu međunarodnih dokumenata o ljudskim pravima i pravima nacionalnih manjina i izrađuje propisana izvješća, te osigurava usklađenost zakonodavstva iz djelokruga Ministarstva s međunarodnim dokumentima iz područja zaštite ljudskih prava i prava nacionalnih manjina; izrađuje nacrte propisa za usklađivanje zakonodavstva s preuzetim međunarodnim obvezama iz djelokruga Sektora; daje mišljenja na nacrte propisa u pitanjima iz djelokruga Sektora; izrađuje ili sudjeluje u izradi nacrta propisa kojima se uređuje zaštita ljudskih prava i prava nacionalnih manjina; prati stanje ljudskih prava, odnosno prava nacionalnih manjina u području pravosuđa; surađuje s međunarodnim tijelima i organizacijama na području ljudskih prava i prava nacionalnih manjina; sudjeluje u radu odgovarajućih tijela u pitanjima iz djelokruga Sektora. Sektor obavlja stručne poslove u pripremi dokumenata u postupku pristupanja RH EU.

Sektor sudjeluje u izradi strateških dokumenata za zaštitu i unapređivanje ljudskih prava i prava nacionalnih manjina, prati njihovu primjenu u području pravosuđa.

Sektor obavlja i upravne i stručne poslove koji se odnose na: drugostupanjski postupak po zahtjevima za odobravanje besplatne pravne pomoći, provođenje upravnog nadzora nad radom prvostupanjskih tijela koja odobravaju pravnu pomoć, sudjelovanje u provedbi stručnog nadzora nad radom pružatelja pravne pomoći, zaprimanje i prosljeđivanje zahtjeva za pružanje besplatne pravne pomoći u prekograničnim sporovima, odlučivanje o utemeljenosti zahtjeva za pružanje besplatne pravne pomoći u prekograničnim stvarima, nadzor obračuna uputnica za pruženu besplatnu pravnu pomoć i davanje naloga za isplatu po obračunatim uputnicama. Također obavlja poslove vezane provedbu natječaja za prijavu projekata ovlaštenih udruga i ocjenu projekata ovlaštenih udruga, daje stručna mišljenja i upute o načinu provedbe pojedinih zakonskih odredbi, priprema godišnje izvješće o provedbi Zakona o besplatnoj pravnoj pomoći za Vladu RH i obavlja poslove tajništva Povjerenstva za pravnu pomoć. Obavlja i druge poslove iz svojega djelokruga.

Za obavljanje poslova iz djelokruga Sektora za ljudska i manjinska prava i besplatnu pravnu pomoć ustrojavaju se sljedeći odjeli:

5.3.1. Odjel za ljudska prava i prava manjina

5.3.2. Odjel za besplatnu pravnu pomoć.

5.3.1. Odjel za ljudska prava i prava nacionalnih manjina

Članak 74.

Odjel za ljudska prava i prava nacionalnih manjina obavlja stručne poslove pripreme međunarodnih dokumenata u pitanjima međunarodne suradnje u području ljudskih prava i prava nacionalnih manjina iz djelokruga Ministarstva; prati primjenu međunarodnih dokumenata o ljudskim pravima i pravima nacionalnih manjina i izrađuje propisana izvješća, te osigurava usklađenost zakonodavstva iz djelokruga Ministarstva s međunarodnim dokumentima iz područja zaštite ljudskih prava i prava nacionalnih manjina, izrađuje nacrte propisa za usklađivanje zakonodavstva s preuzetim međunarodnim obvezama u području ljudskih prava i prava nacionalnih manjina; daje mišljenja na nacrte propisa u pitanjima iz područja ljudskih prava i prava nacionalnih manjina; izrađuje ili sudjeluje u izradi nacrta propisa kojima se uređuje zaštita ljudskih prava i prava nacionalnih manjina; prati stanje ljudskih prava i prava nacionalnih manjina u području pravosuđa; surađuje s međunarodnim tijelima i organizacijama na području ljudskih prava i prava nacionalnih manjina; sudjeluje u radu odgovarajućih tijela po pitanju ljudskih prava i prava nacionalnih manjina. Odjel obavlja stručne poslove u pripremi dokumenata u postupku pristupanja RH u EU koji se tiču ljudskih i prava nacionalnih manjina. Sudjeluje u izradi strateških dokumenata za zaštitu i unapređivanje ljudskih i manjinskih prava, prati njihovi primjenu u području pravosuđa. U obavljanju poslova iz djelokruga Odjel surađuje sa ustrojstvenim jedinicama drugih uprava u okviru Ministarstva pravosuđa te obavlja i druge poslove iz svojega djelokruga.

5.3.2. Odjel za besplatnu pravnu pomoć

Članak 75.

Odjel za besplatnu pravnu pomoć obavlja upravne i stručne poslove koji se odnose na: provođenje prvostupanjskog upravnog postupka registracije udruga za pružanje primarne pravne pomoći, vođenje registra ovlaštenih udruga, drugostupanjski upravni postupak odlučivanja po žalbama građana na rješenja ureda državne uprave, provođenje upravnog nadzora nad radom prvostupanjskih tijela koja odobravaju pravnu pomoć, sudjelovanje u provedbi nadzora nad radom ovlaštenih udruga i pravnih klinika, zaprimanje i prosljeđivanje zahtjeva za pružanje besplatne pravne pomoći u prekograničnim sporovima, odlučivanje o utemeljenosti zahtjeva za pružanje pravne pomoći u prekograničnim stvarima, davanje stručnih mišljenja i uputa o načinu provedbe pojedinih zakonskih odredbi, pripremu godišnjeg izvješća o provedbi Zakona o besplatnoj pravnoj pomoći za Vladu RH i obavljanje poslova tajništva Povjerenstva za pravnu pomoć.

Odjel za besplatnu pravnu pomoć također obavlja poslove: planiranja sredstava za besplatnu pravnu pomoć za potrebe izrade proračuna Ministarstva pravosuđa, predlaže raspodjelu sredstava osiguranih u državnom proračunu na urede državne uprave u županijama i Ured Grada Zagreba, nadzora nad raspolaganjem i utroškom odobrenih financijskih sredstava po uredima državne uprave u županijama i uredima Grada Zagreba, davanja suglasnosti na izvršeni obračun uputnica i naloga za isplatu, priprema i objavljivanje natječaja za financiranje projekata ovlaštenih udruga i pravnih fakulteta za pružanje besplatne pravne pomoći, pripreme odluka po natječaju. Odjel također obavlja poslove: analiziranja prijavljenih projekata i priprema mišljenja o projektima za Povjerenstvo za pravnu pomoć, izrađuje ugovore za financiranje udruga i pravnih klinika pravnih fakulteta na temelju prihvaćenih projekata, analize izvješća udruga i pravnih klinika pravnih fakulteta i predlaže zaključke o opravdanosti izvješća, davanja naloga za isplatu financijskih potpora za provođenje projekata. Odjel za besplatnu pravnu pomoć obavlja i poslove iz svojega djelokruga.

5.4. SEKTOR ZA MEĐUNARODNU SURADNJU

Članak 76.

Sektor za međunarodnu suradnju obavlja stručne i upravne poslove pripreme međunarodnih dokumenata u pitanjima međunarodne suradnje; poslove pripreme projekata i izrade podloga za projekte uključivanja u međunarodne institucije u području pravosuđa, te provođenje akata za pristupanje u članstvo međunarodnih tijela i organizacija; izrade nacrte propisa za usklađivanje zakonodavstva s preuzetim međunarodnim obvezama iz djelokruga Sektora; davanja mišljenja na nacrte propisa u pitanjima iz djelokruga Sektora; provodi upravni nadzor nad primjenom propisa iz djelokruga Sektora, sudjeluje u radu odgovarajućih međunarodnih tijela, te obavlja i druge poslove iz svojega djelokruga.

Za obavljanje poslova iz djelokruga Sektora za međunarodnu suradnju ustrojavaju se sljedeći odjeli:

5.4.1. Odjel za bilateralnu suradnju

5.4.2. Odjel za multilateralnu suradnju.

5.4.1. Odjel za bilateralnu suradnju

Članak 77.

Odjel za bilateralnu suradnju prati, proučava, koordinira i unapređuje odnose Republike Hrvatske u području pravosuđa na bilateralnoj razini; sudjeluje zajedno s mjerodavnim ministarstvima u pregovorima o bilateralnim ugovorima iz područja pravosuđa, izrađuje posebne informacije, izvješća i analize iz područja pravosudne bilaterale; sudjeluje u pripremi i izradi međunarodnih ugovora i zakona, prikuplja podatke o pruženoj razvojnoj pomoći trećim državama iz područja pravosuđa, obavlja tehničke i administrativne poslove vezane uz upućivanje pravosudnih dužnosnika u mirovne misije, i druge poslove iz svojega djelokruga.

5.4.2. Odjel za multilateralnu suradnju

Članak 78.

Odjel za multilateralnu suradnju sudjeluje u multilateralnim programima globalnih, europskih i regionalnih organizacija i inicijativa u području pravosuđa, predlaže smjernice rada Republike Hrvatske u međunarodnim institucijama i tijelima iz područja pravosuđa, priprema, podnosi izvješća te koordinira nastup hrvatskih pravosudnih tijela u međunarodnim institucijama i tijelima te obavlja i druge poslove iz svojega djelokruga.

5.5. SEKTOR ZA MEĐUNARODNU PRAVNU POMOĆ

Članak 79.

Sektor za međunarodnu pravnu pomoć obavlja stručne i upravne poslove pripreme međunarodnih ugovora u pitanjima izručenja i međunarodne pravne pomoći u kaznenim stvarima, te pravne pomoći u građanskim stvarima; izrade nacrta prijedloga zakona i podzakonskih akata i provođenja međunarodnih ugovora iz područja pravosuđa i međunarodne pravne pomoći u kaznenim i građanskim stvarima te obavlja i druge poslove iz svojega djelokruga.

Za obavljanje poslova iz djelokruga Sektora međunarodnu pravnu pomoć ustrojavaju se sljedeći odjeli:

5.5.1. Odjel za izručenja i međunarodnu pravnu pomoć u kaznenim stvarima

5.5.2. Odjel za međunarodnu pravnu pomoć u građanskim stvarima.

5.5.1. Odjel za izručenja i međunarodnu pravnu pomoć u kaznenim stvarima

Članak 80.

Odjel za izručenja i međunarodnu pravnu pomoć u kaznenim stvarima obavlja stručne i upravne poslove pripreme međunarodnih ugovora u pitanjima izručenja i međunarodne pravne pomoći u kaznenim stvarima; izrade nacrta prijedloga zakona i podzakonskih akata i provođenje međunarodnih ugovora i konvencija iz područja međunarodne pravne pomoći u kaznenim stvarima; poslove izručenja i prenošenja izvršenja kaznenih sankcija, djeluje kao središnje tijelo za zaprimanje i odašiljanje zamolnica za međunarodnu pravnu pomoć u kaznenim stvarima sukladno međunarodnim ugovorima i domaćim zakonodavstvom te obavlja i druge poslove iz svojega djelokruga.

5.5.2. Odjel za međunarodnu pravnu pomoć u građanskim stvarima

Članak 81.

Odjel za međunarodnu pravnu pomoć u građanskim stvarima obavlja stručne i upravne poslove pripreme međunarodnih ugovora u pitanjima pravne pomoći u građanskim stvarima; izrađuje nacrte prijedloga zakona i podzakonskih akata i obavlja poslove provođenja međunarodnih ugovora i konvencija iz područja međunarodne pravne pomoći u građanskim stvarima; daje mišljenja u svezi s legalizacijom isprava za upotrebu u inozemstvu; pruža pravnu pomoć pravosudnim tijelima u postupcima utvrđivanja uzajamnosti, izdavanje potvrde o uzajamnosti u skladu sa zakonom; pribavlja obavijesti o mjerodavnom stranom pravu za pravosudna tijela, djeluje kao središnje tijelo za zaprimanje i odašiljanje zamolnica za međunarodnu pravnu pomoć u građanskim stvarima sukladno međunarodnim ugovorima i domaćem zakonodavstvu te obavlja i druge poslove iz svojega djelokruga.

6. TAJNIŠTVO

Članak 82.

Tajništvo obavlja upravne i stručne poslove vezane za planiranje, razvoj i upravljanje ljudskim resursima, informiranje, financijsko-planske i računovodstvene poslove, javnu nabavu i materijalno poslovanje, opće, tehničke poslove, vođenje očevidnika i upravljanje nekretninama, predlaganje godišnjeg plana rada Ministarstva, poduzimanje mjera za osiguranje učinkovitosti u radu, tehničko usklađenje rada unutarnjih ustrojstvenih jedinica, skrb o urednom i pravilnom korištenju imovine i sredstava za rad, poslove zaštite na radu, obrambeno sigurnosne poslove i druge poslove iz svojega djelokruga.

Za obavljanje poslova iz djelokruga Tajništva ustrojavaju se sljedeće ustrojstvene jedinice:

6.1. Sektor za ljudske resurse i službeničke odnose

6.1.1. Odjel za upravljanje ljudskim resursima

6.1.2. Odjel za službeničke odnose

6.1.2.1. Pododsjek za provođenje natječajnih postupaka

6.1.2.2. Pododsjek za administrativne poslove

6.2. Sektor za informiranje i odnose s javnošću

6.2.1. Odjel za odnose s javnošću

6.2.2. Odjel za interno informiranje i web-stranice

6.3. Sektor za upravljanje nekretninama i opće poslove

6.3.1. Odjel za evidenciju i upravljanje nekretninama

6.3.2. Odjel za opće i tehničke poslove

6.3.2.1. Pododsjek općih poslova

6.3.2.1.1. Odjeljak pisarnice

6.3.2.1.2. Odjeljak prijepisa

6.3.2.2. Pododsjek tehničkih poslova

6.4. Sektor financijsko-planskih poslova, riznice i računovodstva

6.4.1. Odjel financijsko-planskih poslova

6.4.2. Odjel riznice

6.4.3. Odjel računovodstveno-financijskih poslova

6.5. Sektor za javnu nabavu, ugovaranje i materijalno poslovanje

6.5.1. Odjel javne nabave za pravosudna tijela

6.5.2. Odjel javne nabave za kaznena tijela i ministarstvo

6.5.3. Odjel za ugovaranje

6.5.3. Odjel materijalnog poslovanja.

6.1. SEKTOR ZA LJUDSKE RESURSE I SLUŽBENIČKE ODNOSE

Članak 83.

Sektor za ljudske resurse i službeničke odnose obavlja pravne i stručne poslove u svezi s provedbom zakona i drugih propisa iz područja radno pravnih i službeničkih odnosa, te poslove planiranja i upravljanja ljudskim resursima u državnoj službi. Obavlja poslove vezane uz izradu strategija, praćenje stanja i predlaganje mjera za unaprjeđenje službeničkih odnosa i upravljanja ljudskim resursima te obavlja i druge poslove iz svojega djelokruga.

Za obavljanje poslova iz djelokruga Sektora za ljudske resurse i službeničke odnose ustrojavaju se sljedeći odjeli:

6.1.1. Odjel za upravljanje ljudskim resursima

6.1.2. Odjel za službeničke odnose.

6.1.1. Odjel za upravljanje ljudskim resursima

Članak 84.

Odjel za upravljanje ljudskim resursima obavlja poslove izrade i analize realizacije godišnjeg plana prijama službenika, obavlja poslove vezane za provedbu i uspješnost provedbe procesa stručnog osposobljavanja i usavršavanja službenika Ministarstva. Sudjeluje u postupku izbora mentora vježbenicima i praćenju vježbeničke prakse, praćenju radu službenika na probnom radu, vodi osobne očevidnike i druge evidencije stručnog osposobljavanja i usavršavanja državnih službenika, obavlja poslove vezane uz ocjenjivanje, prati stanje i predlaže mjere unapređenja razvoja kompetencija i karijere službenika, te obavlja i druge poslove iz svojega djelokruga.

6.1.2. Odjel za službeničke odnose

Članak 85.

Odjel za službeničke odnose utvrđuje godišnji plan rada Ministarstva, obavlja poslove za potrebe Ministarstva vezane za prijam, raspoređivanje, napredovanje, premještaj i prestanak državne službe, obavlja poslove u svezi s ostvarivanjem prava službenika i namještenika temeljem Kolektivnog ugovora za državne službenike i namještenike, daje mišljenja o pitanjima koja se odnose na državnu službu, te izrađuje ugovore o radu za namještenike i ugovore o djelu u Ministarstvu pravosuđa. Obavlja pripremne radnje potrebne za pokretanje postupka zbog povrede službene dužnosti. Obavlja poslove vezane za izradu nacrta prijedloga Uredbe o unutarnjem ustrojstvu Ministarstva i Pravilnika o unutarnjem redu Ministarstva, analizu opisa radnog mjesta, kao i druge poslove iz svojega djelokruga.

Za obavljanje poslova iz djelokruga Odjela za službeničke odnose ustrojavaju se sljedeći pododsjeci:

6.1.2.1. Pododsjek za provođenje natječajnih postupaka

6.1.2.2. Pododsjek za administrativne poslove

6.1.2.1. Pododsjek za provođenje natječajnih postupaka

Pododsjek za provođenje natječajnih postupaka obavlja poslove u svezi zapošljavanja državnih službenika i vođenja natječajnih postupaka za popunjavanje radnih mjesta: objavljuje javne natječaje i oglase za popunjavanje radnih mjesta, zaprima i pregledava natječajnu dokumentaciju, daje stručnu pomoć komisiji za provedbu javnog natječaja i internog oglasa u državnoj službi, obavlja propisana testiranja i provjere znanja kandidata, izrađuje rang-liste kandidata i izviješće o provedenom natječajnom postupku, dostavlja obavijesti kandidatima prijavljenim na javni natječaj, provodi obustave natječajnih postupaka te druge poslove u svezi provođenja natječajnih postupaka. Izrađuje rješenja vezana za prijam službenika i raspored na radno mjesto, te obavlja i druge poslove iz svojega djelokruga.

6.1.2.2. Pododsjek za administrativne poslove

Pododsjek za administrativne poslove vodi osobne očevidnike službenika i namještenika Ministarstva i dostavlja nove podatke u Središnji popis državnih službenika, vodi personalne dosjee državnih službenika i namještenika, vodi propisane evidencije iz područja rada i radnih odnosa, izrađuje izviješća, izdaje potvrde iz državne službe temeljem službenih evidencija, vrši kontrolu razduženih sredstava i analizu psiholoških upitnika kod prestanka državne službe, obavlja poslove u svezi sa mirovinskim i zdravstvenim osiguranjem zaposlenih, te obavlja i druge poslove iz svojega djelokruga.

6.2. SEKTOR ZA INFORMIRANJE I ODNOSE S JAVNOŠĆU

Članak 86.

Sektor za informiranje i odnose s javnošću izvješćuje javnost o stavovima ministarstva; u suradnji s glasnogovornikom priprema i koordinira nastupe ministra, državnih tajnika, ravnatelja i čelnika pravosudnih tijela u medijima; poslove u odnosu na pravo građana na pristup informacijama, sadržajno priprema, oblikuje, izrađuje, održava i ažurira javne i interne web-stranice ministarstva, pruža pomoć drugim pravosudnim tijelima u njihovoj komunikaciji s javnošću, te obavlja i druge poslove iz svojega djelokruga.

Za obavljanje poslova iz djelokruga Sektora za informiranje i odnose s javnošću ustrojavaju se sljedeći odjeli:

6.2.1. Odjel za odnose s javnošću,

6.2.2. Odjel za interno informiranje i web-stranice.

6.2.1. Odjel za odnose s javnošću

Članak 87.

Odjel za odnose s javnošću izvješćuje javnost o stavovima Ministarstva; u suradnji s glasnogovornikom, priprema i koordinira nastupe ministra, državnih tajnika, ravnatelja i čelnika pravosudnih tijela u medijima; obavlja poslove u vezi s pravom građana na pristup informacijama, objavljuje priopćenja, obavijesti i najave; obavlja poslove unutarnjeg, informiranja Ministarstva, pripreme i provođenja promotivnih aktivnosti Ministarstva, organizira (tiskovne) konferencije za potrebe Ministarstva, te obavlja i druge poslove iz svojega djelokruga.

6.2.2. Odjel za interno informiranje i web-stranice

Članak 88.

Odjel za interno informiranje i web-stranice sadržajno priprema, oblikuje, izrađuje, održava i ažurira javne i interne web-stranice ministarstva; organizira i izrađuje prijevode na engleski, odnosno hrvatski jezik, te obavlja lekturu i redakturu sadržaja za potrebe javne web-stranice ministarstva; prati, predlaže i organizira primjenu suvremenih dostignuća na području informatičke tehnologije na javne i interne stranice ministarstva; surađuje s ustrojstvenim jedinicama u obradi informacija, priprema i postavlja materijale na zaštićene stranice Ministarstva; obučava djelatnike za rad na javnim i internim web-stranicama; pruža podršku pri održavanju i administriranju javnih i internih web-stranica; koordinira internu i eksternu elektronsku komunikaciju; distribuira i otprema internu komunikaciju elektronskim putem; održava arhivu sadržaja objavljenih na javnim i zaštićenim web-stranicama, te obavlja i druge poslove iz svojega djelokruga.

6.3. SEKTOR ZA UPRAVLJANJE NEKRETNINAMA I OPĆE POSLOVE

Članak 89.

Sektor za upravljanje nekretninama i opće poslove obavlja upravne i stručne poslove vezane za vođenje očevidnika o nekretninama, upravljanje stanovima u vlasništvu Republike Hrvatske koje koristi Ministarstvo pravosuđa, pravosudna i kaznena tijela, obrambeno sigurnosne poslove, organiziranje poslova pisarnice, pismohrane i pomoćno-tehničke poslove, vodi evidencije, te obavlja i druge poslove iz svojega djelokruga.

Za obavljanje poslova iz djelokruga Sektora za opće i imovinske poslove ustrojavaju se sljedeći odjeli:

6.3.1. Odjel za evidenciju i upravljanje nekretninama

6.3.2. Odjel za opće i tehničke poslove.

6.3.1. Odjel za evidenciju i upravljanje nekretninama

Članak 90.

Odjel za evidenciju i upravljanje nekretninama obavlja pravne i stručne poslove vezane za status stanova na kojima je postojalo stanarsko pravo: vodi evidenciju i brigu o naplati dospjelih potraživanja po ugovorima o otkupu stanova na kojima postoji stanarsko pravo, ugovorno regulira status korisnika stanova-zaštićenih najmoprimaca, izdaje suglasnosti i zaključuje anekse osnovnom ugovoru. Upravlja, brine i vodi evidenciju o stanovima u vlasništvu Republike Hrvatske kojima upravlja Ministarstvo pravosuđa. Obavlja poslove prikupljanja i unosa podataka o imovini u vlasništvu Republike Hrvatske koju koristi Ministarstvo pravosuđa, pravosudna i kaznena tijela za potrebe Očevidnika državne imovine. Obavlja i druge poslove u okviru svojega djelokruga.

6.3.2. Odjel za opće i tehničke poslove

Članak 91.

Odjel za opće i tehničke poslove obavlja poslove pisarnice, pismohrane, poslove objedinjavanja mišljenja na zakone i druge akte, te poslove umnožavanja i uvezivanje pisanog materijala, druge upravno-stručne i uredske poslove, donosi provedbene propise vezane uz uporabu klasifikacijskih oznaka, zaštite i čuvanja arhivske i registraturne građe, izlučivanje arhivske građe, te vodi popis arhivskog gradiva, vodi evidencije i brine o pečatima i žigovima s grbom RH i natpisnim pločama Ministarstva, obavlja poslove zaštite na radu i zaštite od požara, tehničko-pomoćne poslove, obrambeno sigurnosne poslove kao i druge poslove u okviru svojega djelokruga.

Za obavljanje poslova i zadaća iz djelokruga Odjela za opće i tehničke poslove ustrojavaju se sljedeći pododsjeci:

6.3.2.1. Pododsjek općih poslova

6.3.2.2. Pododsjek tehničkih poslova.

6.3.2.1. Pododsjek općih poslova

Pododsjek općih poslova obavlja poslove pisarnice i pismohrane, poslove objedinjavanja mišljenja na zakone i druge akte, donosi provedbene propise vezane uz uporabu klasifikacijskih oznaka, zaštite i čuvanja arhivske i registraturne građe, vodi evidencije i brine o pečatima i žigovima s grbom RH i natpisnim pločama Ministarstva, kao i druge poslove iz svojega djelokruga.

Za obavljanje poslova i zadaća iz djelokruga Pododsjeka općih poslova ustrojavaju se sljedeći odjeljci:

6.3.2.1.1. Odjeljak pisarnice

6.3.2.1.2. Odjeljak prijepisa

6.3.2.1.1. Odjeljak pisarnice

Odjeljak pisarnice obavlja administrativne poslove vezane za prijam, dostavu i otpremu pošte, raspoređivanje akata, arhiviranje i čuvanje registraturne građe koja nastaje radom Ministarstva.

6.3.2.1.2. Odjeljak prijepisa

Odjeljak prijepisa obavlja poslove prijepisa za sve unutarnje ustrojstvene jedinice Ministarstva.

6.3.2.2. Pododsjek tehničkih poslova

Pododsjek tehničkih poslova obavlja stručne i tehničke poslove vezane za organizaciju i koordinaciju prijevoza dužnosnika i službenika Ministarstva, kontrola pravilne uporabe vozila, poslove zaštite na radu i zaštite od požara, poslove vezane uz telefonsku centralu, poslove redovitog tekućeg održavanja poslovnih prostora Ministarstva, domarske poslove, poslove upravljanja kotlovnicama, poslove čišćenja poslovnih prostora i okoliša Ministarstva kao i druge poslove iz svojega djelokruga.

6.4. SEKTOR FINANCIJSKO-PLANSKIH POSLOVA, RIZNICE I RAČUNOVODSTVA

Članak 92.

Sektor financijsko-planskih poslova, riznice i računovodstva obavlja upravne i stručne poslove vezane za izradu prijedloga državnog proračuna, izmjena i dopuna državnog proračuna, preraspodjela planiranih sredstava tijekom proračunske godine, donosi godišnji dinamički plan izvršavanja državnog proračuna, obavlja administrativne poslove u svezi izvršavanja državnog proračuna, sastavlja, analizira i podnosi izvješća o trošenju proračunskih sredstava, obavlja upravne i stručne poslove iz područja računovodstva, izrađuje propisana financijska, statistička i ostala izvješća sukladno zakonima i ostalim propisima. Obavlja i druge poslove iz svojega djelokruga.

Za obavljanje poslova iz djelokruga Sektora financijsko-planskih poslova, riznice i računovodstva ustrojavaju se sljedeći odjeli:

6.4.1. Odjel financijsko-planskih poslova

6.4.2. Odjel riznice

6.4.3. Odjel računovodstveno-financijskih poslova.

6.4.1. Odjel financijsko-planskih poslova

Članak 93.

Odjel financijsko-planskih poslova obavlja upravne i stručne poslove vezane za izradu i izvršavanje državnog proračuna za Ministarstvo, pravosudna i kaznena tijela; prikuplja i obrađuje prijedloge proračune ustrojstvenih jedinica Ministarstva pravosuđa, pravosudnih i kaznenih tijela o potrebnim sredstvima pravosudnih i kaznenih tijela te izrađuje prijedlog proračuna za sustav Razdjela Ministarstva pravosuđa, usklađuje konsolidirani prijedlog proračuna, te obavlja i druge poslove do konačnog usvajanja državnog proračuna, izrađuje mjesečne financijske planove, predlaže preraspodjele proračunskih sredstava tijekom proračunske godine, analizira ostvarenje financijskih planova i sastavlja potrebna izvješća, organizira i kontrolira izvršenje državnog proračuna Ministarstva, pravosudnih i kaznenih tijela u odnosu na planirana sredstva, izrađuje stručne upute radi pravilnog i ujednačenog postupanja proračunskih korisnika i obavlja postupak kontrole financijskog poslovanja korisnika Razdjela Ministarstva kroz izradu konsolidiranih financijskih izvještaja za određena izvještajna razdoblja. Obavlja i druge poslove iz svojega djelokruga.

6.4.2. Odjel riznice

Članak 94.

Odjel riznice obavlja upravne i stručne poslove za sve korisnike Razdjela Ministarstva pravosuđa (ministarstvo, pravosudna i kaznena tijela) vezane za implementaciju u sustav državne riznice za pravosudna i kaznena tijela, prati propise iz djelokruga državne riznice, obavlja nadzor nad provedbom riznice, izrađuje upute za implementaciju državne riznice, priprema i kontrolira ispravnost dokumentacije prije unosa u sustav riznice, vodi brigu o rokovima za podnošenje rezervacija i zahtjeva za plaćanje iz sustava riznice, te obavlja i druge poslove iz svojega djelokruga.

6.4.3. Odjel računovodstveno-financijskih poslova

Članak 95.

Odjel računovodstveno-financijskih poslova obavlja upravne i stručne poslove vezane za izradu obračuna, analitičkih kontnih planova, kontiranje, knjiženje i kontroliranje knjigovodstvene dokumentacije, obračun plaća i ostalih primanja dužnosnika, državnih službenika i namještenika, obavljanje gotovinskih i bezgotovinskih plaćanja svih obveza, vođenje svih potrebnih knjigovodstvenih evidencija i statistika iz financijskog i materijalnog poslovanja ministarstva, te obavlja i druge poslove iz svojega djelokruga.

6.5. SEKTOR ZA JAVNU NABAVU, UGOVARANJE I MATERIJALNO POSLOVANJE

Članak 96.

Sektor za javnu nabavu, ugovaranje i materijalno poslovanje obavlja upravne i stručne poslove vezane za provođenje postupaka javne nabave, izradu ugovara i materijalno poslovanje za pravosudna tijela, kaznena tijela i ministarstvo.

Za obavljanje poslova iz djelokruga Sektora za javnu nabavu, ugovaranje i materijalno poslovanje ustrojavaju sljedeći odjeli:

6.5.1. Odjel javne nabave za pravosudna tijela

6.5.2. Odjel javnu nabave za kaznena tijela i ministarstvo

6.5.3. Odjel za ugovaranje

6.5.4. Odjel materijalnog poslovanja.

6.5.1. Odjel javne nabave za pravosudna tijela

Članak 97.

Odjel nabavlja robu, radove i usluge za pravosudna tijela putem postupaka javne nabave, a na osnovu dostavljenih tehničkih specifikacija iz Uprave za organizaciju pravosuđa. Rad odjela usmjeren je na pripremu natječajne dokumentacije, prikupljanje i obradu ponuda, te obavlja druge poslove iz svojega djelokruga.

6.5.2. Odjel javne nabave za kaznena tijela i ministarstvo

Članak 98.

Odjel nabavlja robu, radove i usluge za kaznena tijela i ministarstvo putem postupaka javne nabave, a na osnovu dostavljenih tehničkih specifikacija iz Uprave za zatvorski sustav i drugih ustrojstvenih jedinica Ministarstva. Rad odjela usmjeren je na pripremu natječajne dokumentacije, prikupljanje i obradu ponuda, te obavlja druge poslove iz svojega djelokruga.

6.5.3. Odjel za ugovaranje

Članak 99.

Odjel za ugovaranje izrađuje ugovore temeljem provedenih postupaka javne nabave za robe, radove i usluge u pravosudnim i kaznenim tijelima, te ministarstvu. Odjel prikuplja i obrađuje dokumentaciju i obavlja sve poslove vezane za upućivanje iste prema Državnoj komisiji za kontrolu postupaka javne nabavu. Odjel vodi evidenciju o svim sklopljenim ugovorima, te obavlja i druge poslove iz svojega djelokruga.

6.5.4. Odjel materijalnog poslovanja

Članak 100.

Odjel materijalnog poslovanja obavlja upravne i stručne poslove vezane za organiziranje nabave i skladištenja opreme i materijala za potrebe ministarstva, kontrolu i nadzor nad propisanom i namjenskom uporabom i smještajem opreme, sudjelovanje u izradi državnog proračuna, financijskih planova i programa po korisnicima i namjenama, prikupljanje i obrada ponuda, vođenje potrebne dokumentacije i usklađivanje stanja s materijalnim knjigovodstvom, te obavlja druge poslove iz svojega djelokruga.

7. UPRAVA ZA ZATVORSKI SUSTAV

Članak 101.

Uprava za zatvorski sustav je upravna organizacija u sastavu ministarstva, osnovana posebnim zakonom, koja obavlja upravne i stručne poslove u svezi s izvršavanjem kazne zatvora izrečene u kaznenom, prekršajnom i drugom sudskom postupku, kazne maloljetničkog zatvora, novčane kazne zamijenjene kaznom zatvora u kaznenom i prekršajnom postupku, mjere pritvora i istražnog zatvora, odgojne mjere upućivanja u odgojni zavod, obavlja unutarnji nadzor pravilnog, pravodobnog i zakonitog rada (ustrojstvenih jedinica) kaznionica, zatvora, odgojnih zavoda (kaznena tijela) i Centra za izobrazbu, provodi stručnu izobrazbu službenika zatvorskog sustava u obavljanju poslova izvršavanja kazneno pravnih sankcija i mjera iz nadležnosti Uprave.

Za obavljanje poslova Uprave za zatvorski sustav ustrojavaju se:

7.1. Središnji ured

7.2. Centar za izobrazbu u Zagrebu

7.3. Kaznionice u Glini, Lepoglavi, Lipovici-Popovači, Požegi, Turopolju, Valturi i Zatvorska bolnica u Zagrebu

7.4. Zatvori u Bjelovaru, Dubrovniku, Gospiću, Karlovcu, Osijeku, Požegi, Puli, Rijeci, Sisku, Splitu, Šibeniku, Varaždinu, Zadru i Zagrebu

7.5. Odgojni zavodi u Požegi i Turopolju.

7.1. SREDIŠNJI URED

Članak 102.

Središnji ured prati i nadzire zakonitost rada i postupanja u kaznionicama, zatvorima, odgojnim zavodima i Centru za izobrazbu (kaznenim tijelima), donosi odluke i poduzima mjere u svezi izvršavanja kazneno pravnih sankcija i mjera, osiguranja i unapređenja materijalnih, kadrovskih i stručnih uvjeta za njihovo izvršavanje.

Za obavljanje poslova Središnjeg ureda ustrojavaju se:

7.1.1. Služba za upravne poslove i ljudske resurse

7.1.2. Služba tretmana,

7.1.3. Služba osiguranja,

7.1.4. Služba za analitiku i informatiku.

7.1.1. Služba za upravne poslove i ljudske resurse

Članak 103.

Služba za upravne poslove i ljudske resurse obavlja upravne i stručne poslove koji se odnose na: jedinstveni način postupanja u obavljanju poslova iz djelokruga Službe, organiziranje izvršavanja kaznenopravnih sankcija i mjera, utvrđivanje potreba, prioriteta i mjera unaprjeđenja zatvorskog sustava, smještaj i prehranu zatvorenika i maloljetnika u kaznenim tijelima (kaznionicama, zatvorima i odgojnim zavodima), gospodarske aktivnosti i materijalne resurse, planiranje i raspoređivanje sredstava ostvarenih radom zatvorenika i maloljetnika, zaštitu prava zatvorenika i maloljetnika, zakonitost rada kaznenih tijela i postupanja prema zatvorenicima i maloljetnicima, rad zatvorenika i maloljetnika, zahtjeve za naknadu štete zatvorenika, službenika, namještenika i trećih osoba, profesionalnu sposobnost i praćenje negativnih učinaka službe na psihičko i fizičko zdravlje ovlaštenih službenih osoba, transfer i izručenja zatvorenika, poslove upravljanja kaznenim tijelima, upravljanja ljudskim resursima, službeničke odnose, planiranje, izgradnju, adaptaciju, investicijsko održavanje zgrada za smještaj zatvorenika i maloljetnika i rad zatvorenika i maloljetnika na ovim poslovima, predstavke i pritužbe u odnosu na zakonitost rada kaznenih tijela i Centra za izobrazbu, te zakonitost rada i postupanja državnih službenika, provođenje unutarnjeg nadzora iz svog djelokruga, međunarodnu suradnju i izradu nacrta propisa iz svog djelokruga.

Za obavljanje poslova Službe za upravne poslove i ljudske resurse ustrojavaju se sljedeći odjeli:

7.1.1.1. Odjel za upravljanje kaznenim tijelima i ljudskim resursima,

7.1.1.2. Odjel za gospodarske aktivnosti i materijalne resurse,

7.1.1.3. Odjel za investicijske poslove,

7.1.1.4. Odjel za predstavke i pritužbe,

7.1.1.5. Odjel za inspekcijski nadzor.

7.1.1.1. Odjel za upravljanje kaznenim tijelima i ljudskim resursima

Članak 104.

Odjel za upravljanje kaznenim tijelima i ljudskim resursima obavlja upravne i stručne poslove koji se odnose na: plan rada kaznenih tijela, izradu uputa i smjernica u odnosu na upravljanje kaznenim tijelima, svrhovitost, učinkovitost i zakonitost rada i postupanje službenika kaznenih tijela prema zatvorenicima, provedbu propisa koji se odnose na upravljanje državnim tijelom, suglasnosti za sklapanje ugovora kaznenih tijela s trećim osobama, uvjete za smještaj zatvorenika, provedbu preuzimanja ili ustupanja izvršavanja kazne zatvora (transfer), izručenja zatvorenika nadležnim inozemnim tijelima, posjete predstavnika lokalne zajednice, udruga, vjerskih i drugih zajednica, konzularnih predstavnika i medija kaznenim tijelima, suglasnosti na kućni red i dnevni raspored kaznenih tijela, donošenje i provedbu plana zapošljavanja i plana stručnog usavršavanja i osposobljavanja službenika zatvorskog sustava, donošenje akata o pravima, obvezama i odgovornosti službenika i namještenika zatvorskog sustava koji se odnose na prethodnu suglasnost za prijam, raspored i premještaj u drugo kazneno tijelo i Centar za izobrazbu, postavljanje u zvanje službenika pravosudne policije, izradu rješenja o prestanku službe s pravom na mirovinu po posebnom propisu, vođenje evidencija i izdavanje potvrda iz evidencije, izdavanje službenih iskaznica i znački, izrada mišljenja nadležnim tijelima u povodu zahtjeva službenika i namještenika, akata o pravima, obvezama i odgovornostima službenika iz nadležnosti ministra i ravnatelja, profesionalnu sposobnost ovlaštenih službenih osoba, praćenje negativnih učinaka službe na psihičko i fizičko zdravlje, predlaganje mjera za uklanjanje negativnih učinaka i psiho-socijalnu pomoć službeniku i obitelji, provođenje unutarnjeg nadzora iz svog djelokruga i izradu nacrta prijedloga propisa.

Za obavljanje poslova iz djelokruga Odjela za upravljanje kaznenim tijelima i ljudskim resursima ustrojavaju se sljedeći odsjeci:

7.1.1.1.1. Odsjek za upravljanje kaznenim tijelima,

7.1.1.1.2. Odsjek za upravljanje ljudskim resursima,

7.1.1.1.3. Odsjek za službeničke odnose,

7.1.1.1.4. Odsjek za psiho-socijalnu pomoć ovlaštenim osobama.

7.1.1.1.1. Odsjek za upravljanje kaznenim tijelima

Odsjek za upravljanje kaznenim tijelima obavlja upravne i stručne poslove koji se odnose na: odobravanje, provedbu i nadzor provedbe plana rada kaznenih tijela, uputa i smjernica Središnjeg ureda u odnosu na upravljanje kaznenim tijelima, svrhovitost, učinkovitost i zakonitost rada i funkcioniranja ustrojstvenih jedinica i postupanje službenika kaznenih tijela prema zatvorenicima, provedbu odluka sudova i drugih državnih tijela, provedbu propisa koji se odnose na upravljanje državnim tijelom, ispitivanje opravdanosti zahtjeva za naknadu štete zatvorenika zbog uvjeta izdržavanja kazne i drugih pravih temelja za naknadu štete u sudskim postupcima pred sudovima Republike Hrvatske i Europskim sudom za ljudska prava, naknade štete građanima počinjene od strane zatvorenika za vrijeme boravka izvan kaznenih tijela i iz gospodarskih djelatnosti kaznenih tijela, mišljenja i uputa u svezi s upravljanjem s nekretninama i imovinom kaznenih tijela, suglasnosti za sklapanje ugovora kaznenih tijela s trećim osobama, uvjeta za smještaj zatvorenika, provedbu preuzimanja ili ustupanja izvršavanja kazne zatvora (transfer), izručenja zatvorenika nadležnim inozemnim tijelima, posjete predstavnika državnih tijela, lokalne zajednice, udruga, vjerskih i drugih zajednica, konzularnih predstavnika i medija kaznenim tijelima, suglasnosti na kućni red i dnevni raspored kaznenih tijela, provođenje unutarnjeg nadzora iz svog djelokruga i izradu nacrta prijedloga propisa.

7.1.1.1.2. Odsjek za upravljanje ljudskim resursima

Odsjek za upravljanje ljudskim resursima obavlja upravne i stručne poslove koji se odnose na praćenje stanja popunjenosti radnih mjesta, procjene potreba i prioriteta zapošljavanja u kaznenim tijelima i Centru za izobrazbu. Prikuplja i vodi podatke o državnim službenicima i namještenicima u zatvorskom sustavu, izrađuje prijedloge i izvješća o ljudskim resursima. Izrađuje prijedlog plana prijama u državnu službu i poduzima mjere za njegovu provedbu. Surađuje s Ministarstvom uprave u pitanjima zapošljavanja i upravljanja ljudskim resursima.

Prikuplja, obrađuje podatke i vodi evidencije o izobrazbi državnih službenika u kaznenim tijelima, potrebama i prioritetima stručnog usavršavanja i osposobljavanja državnih službenika. Izrađuje prijedlog plana stručnog usavršavanja i osposobljavanja državnih službenika zatvorskog sustava i poduzima mjere za njegovu provedbu. Sudjeluje u izradi strategija, programa i planova izobrazbe za držane službenike sukladno programu izobrazbe Ministarstva uprave.

Izrađuje mišljenja o programima i nadzire provođenje programa izobrazbe u Centru za izobrazbu. Sudjeluje u provođenju unutarnjeg nadzora iz svog djelokruga i izradu prijedloga nacrta propisa.

7.1.1.1.3. Odsjek za službeničke odnose

Odsjek za službeničke odnose obavlja upravne i stručne poslove koji se odnose na provedbu javnog natječaja za prijam u državnu službu upravitelja i pomoćnika upravitelja kaznenih tijela i Centra za izobrazbu, donošenje upravnih akata o pravima, obvezama i odgovornosti državnih službenika u kaznenim tijelima i Centru za izobrazbu iz nadležnosti ministra i ravnatelja Uprave, upute o pitanjima iz službeničkih odnosa i rada namještenika, prethodne suglasnosti za prijam, raspored i premještaj državnih službenika iz nadležnosti upravitelja kaznenih tijela i Centra za izobrazbu, premještajima državnih službenika na radno mjesto i na rad u drugo kazneno tijelo i Centar za izobrazbu, polaganje stručnog ispita za zvanje i postavljanje u zvanje službenika pravosudne policije, donošenje rješenja o prestanku državne službe s pravom na mirovinu po posebnom propisu za ovlaštene službene osobe, vođenje popisa državnih službenika i namještenika zatvorskog sustava, vođenje evidencija ovlaštenih službenih osoba, službenih iskaznica i značaka, izdavanje potvrda o stažu osiguranja s povećanim trajanjem i potvrda iz kadrovske evidencije, upravni nadzor akata i kadrovskih poslova iz nadležnosti upravitelja, ispitivanja opravdanosti zahtjeva službenika i namještenika iz radnog odnosa u mirnom postupku i izrada mišljenja državnom odvjetništvu u sudskim postupcima, davanje uputa i mišljenja o primjeni pravnih propisa iz službeničkih odnosa, sudjelovanje u provođenju unutarnjeg nadzora iz svog djelokruga i izradu prijedloga nacrta propisa.

7.1.1.1.4. Odsjek za psiho-socijalnu pomoć ovlaštenim osobama

Odsjek za psiho-socijalnu pomoć ovlaštenim osobama obavlja upravne i stručne poslove u svezi težine i naravi posla i posebnih uvjeta rada ovlaštenih službenih osoba koji se odnose na profesionalnu sposobnost prilikom prijama i tijekom rada u državnoj službi, praćenje negativnih učinaka službe na psihičko i fizičko zdravlje, predlaganje mjera za uklanjanje negativnih učinka i psiho-socijalne pomoći službeniku i obitelji, ustrojavanje evidencije i statističke obrade podataka iz djelokruga Odsjeka, sudjelovanje u unutarnjem nadzoru iz svog djelokruga i izradu prijedloga nacrta propisa.

7.1.1.2. Odjel za gospodarske aktivnosti i materijalne resurse

Članak 105.

Odjel za gospodarske aktivnosti i materijalne resurse obavlja upravne i stručne poslove koji se odnose na gospodarske aktivnosti i materijalne resurse kaznenih tijela: praćenjem gospodarskih aktivnosti, stanja u svezi zapošljavanja zatvorenika i maloljetnika na poslovima u kaznenim tijelima i ostvarivanja njihovih prava s temelja rada, praćenjem, nadzorom i davanjem suglasnosti za korištenje sredstava ostvarenih radom zatvorenika, stanje u svezi s naknadom za rad, obaveznom ušteđevinom i novčanom pomoći zatvorenika i maloljetnika, prati stanje propisane opreme za zatvorenike i maloljetnike, stanje pologa novca zatvorenika i maloljetnika i poslovanje prodavaonica kaznionica i zatvora. Ispituje opravdanost odobravanja nastavka rada zatvorenika kod svog poslodavca i obavljanja vlastite djelatnosti i izrađuje prijedloge odluka.

Predlaže raspored financijskih sredstava i opreme kaznenim tijelima, prati izvršavanje financijskih planova, objedinjuje obračune plaća državnih službenika i namještenika u kaznenim tijelima i ostalih rashoda za zaposlene (otpremnine, pomoći, jubilarne nagrade, božićnice i slične rashode), kontrolira, ispravlja i objedinjuje izvršavanje svih plaćanja kaznenih tijela putem Državne riznice, prikuplja, kontrolira i konsolidira financijska izvješća (tromjesečni i godišnji obračun) kaznenih tijela, daje stručne upute i tumačenja koji se odnose na djelokrug odjela za rad i strukovnu izobrazbu zatvorenika i odjela knjigovodstveno financijskih poslova u kaznenim tijelima.

Utvrđuje potrebe i predlaže prioritete zatvorskog sustava za opremom i financijskim sredstvima i predlaže mjere za unaprjeđenje gospodarskih aktivnosti i materijalnih resursa zatvorskog sustava, sudjeluje u provedbi unutarnjeg nadzora iz svog djelokruga i izradi prijedloga nacrta propisa.

7.1.1.3. Odjel za investicijske poslove

Članak 106.

Odjel za investicijske poslove obavlja upravne i stručne poslove vezane za planiranje izgradnje, adaptacije i investicijskog održavanja zgrada za smještaj zatvorenika i maloljetnika i njihovu prilagodbu europskim standardima. Organizira rad zatvorenika raspoređenih na rad u radionici održavanja građevinskih objekata. Organizira stručne i administrativno-tehničke poslove na realizaciji izgradnje i adaptacije objekata, provodi nadzor nad izvođenjem radova i nadzor nad izvršenjem ugovora, ovjerava račune i obračunske situacije izvedenih radova i vodi evidencije. Odjel sudjeluje u izradi prijedloga državnog proračuna. Odjel sudjeluje u obavljanju unutarnjeg nadzora iz svojeg djelokruga.

7.1.1.4. Odjel za predstavke i pritužbe

Članak 107.

Odjel za predstavke i pritužbe obavlja upravne i stručne poslove u svezi obrade i ispitivanja opravdanosti predstavki i pritužbi državnih i drugih tijela, Pučkog pravobranitelja, udruga, ustanova, građana, medija i drugih subjekata u odnosu na zakonitost rada kaznenih tijela i Centra za izobrazbu, te zakonitost rada i postupanja državnih službenika u kaznenim tijelima.

Izrađuje zahtjeve za očitovanje kaznenih tijela i državnih službenika i namještenika o predstavkama i pritužbama, neposredno ispituje opravdanost predstavke i pritužbe u kaznenim tijelima i Centru za izobrazbu i izrađuje izvješća o opravdanosti predstavki i pritužbi. Sudjeluje u obavljanju unutarnjeg nadzora radi utvrđivanja opravdanosti predstavka i pritužba.

7.1.1.5. Odjel za inspekcijski nadzor

Članak 108.

Odjel za inspekcijski nadzor obavlja upravne i stručne poslove koji se odnose na zakonitost rada i odlučivanja upravitelja kaznenih tijela te stručne poslove koji se odnose na prava zatvorenika, predlaganje premještaja zatvorenika, odobravanje pogodnosti zatvorenicima, odobravanje izvanrednih izlazaka zatvorenicima, opravdanost mišljenja za uvjetni otpust, prekid izdržavanja kazne, pomilovanje, provođenje stegovnih postupaka protiv zatvorenika, primjenu posebnih mjera za održavanje reda i sigurnosti i primjenu sredstava prisile.

7.1.2. Služba tretmana

Članak 109.

Služba tretmana obavlja upravne i stručne poslove koji se odnose na: provedbu programa izvršavanja kazne zatvora, maloljetničkog zatvora i odgojne mjere upućivanja u odgojni zavod, provođenja sigurnosnih mjera, dijagnostiku zatvorenika i maloljetnika, klasifikaciju i reklasifikaciju zatvorenika, sudjelovanje u predlaganju kaznenog tijela u kojem će zatvorenik izdržavati kaznu zatvora, premještaju zatvorenika u drugo kazneno tijelo, zdravstvenu zaštitu zatvorenika i maloljetnika, izobrazbu i organizaciju provedbe slobodnog vremena, nadzor nad izvršavanjem pojedinačnog i posebnih programa izvršavanja kazne zatvora i odgojne mjere, izradu stručnih mišljenja o tijeku provedbe programa, strukturiranje i provedbu projekata i programa povezanih s potrebama i rizicima zatvorenika i maloljetnika, uvjetni otpust zatvorenika, predlaganje programa izobrazbe i sudjelovanje u provedbi programa izobrazbe službenika tretmana u kaznenim tijelima, vođenje evidencija o zatvorenicima i maloljetnicima, obradu podataka, sudjelovanje u izradi nacrta propisa, provođenje unutarnjeg nadzora iz svog djelokruga, rješavanje pritužbi zatvorenika iz svog djelokruga i međunarodnu suradnju.

Za obavljanje poslova iz djelokruga Službe, ustrojavaju se odjeli:

7.1.2.1. Odjel za dijagnostiku,

7.1.2.2. Odjel za opće programe tretmana,

7.1.2.3. Odjel za posebne programe tretmana,

7.1.2.4. Odjel za maloljetnike

7.1.2.1. Odjel za dijagnostiku

Članak 110.

Odjel za dijagnostiku obavlja poslove medicinske, socijalne, psihološke, pedagoške i kriminološke obrade zatvorenika u svrhu njihove klasifikacije, predlaganja donošenja orijentacijskog programa izvršavanja kazne zatvora, predlaganja kaznenog tijela u kome će zatvorenik izdržavati kaznu zatvora. Obavlja stručne poslove organizacije boravka zatvorenika u Odjelu, njihovih dnevnih aktivnosti i doticaja s vanjskim svijetom. Prikuplja i obrađuje kvalitativne i kvantitativne podatke o zatvoreniku i kaznenim djelima, surađuje sa sucem izvršenja i drugim državnim tijelima u pitanjima koji su od značenja za predlaganje kaznenog tijela u kojem će zatvorenik izdržavati kaznu zatvora. Obavlja poslove matice zatvorenika i izrađuje statistička i druga izvješća.

Za obavljanje poslova iz djelokruga Odjela za dijagnostiku ustrojavaju se:

7.1.2.1.1. Odsjek za prijam i maticu zatvorenika,

7.1.2.1.2. Odsjek za dijagnostiku

7.1.2.1.1. Odsjek za prijam i maticu zatvorenika

Odsjek za prijam i maticu zatvorenika obavlja stručne poslove organizacije boravka zatvorenika u Odjelu, njihovih dnevnih aktivnosti i doticaja s vanjskim svijetom. Prikuplja od državnih tijela i obrađuje kvalitativne i kvantitativne podatke o zatvoreniku i kaznenim djelima. Surađuje sa sucem izvršenja i drugim državnim tijelima u pitanjima koja su od značaja za predlaganja kaznionice, odnosno zatvora u kojem će zatvorenik nastaviti izdržavati kaznu zatvora. Sudjeluje u izradi orijentacijskog programa izvršavanja kazne zatvora i predlaganju kaznionice, odnosno zatvora u kojem će zatvorenik nastaviti izdržavati kaznu. Obavlja poslove matice zatvorenika i izrađuje statistička i druga izvješća.

7.1.2.1.2. Odsjek za dijagnostiku

Odsjek za dijagnostiku obavlja stručne poslove psihološke, socijalne, medicinske i kriminološke obrade zatvorenika radi izrade orijentacijskog programa izvršavanja kazne zatvora i uvjeta izvršavanja kazne zatvora te predlaganja kaznionice, odnosno zatvora u kojem će zatvorenik nastaviti izdržavati kaznu zatvora. Prati evaluaciju dijagnostičkih nalaza i predloženih programa izvršavanja kazne zatvora.

7.1.2.2. Odjel za opće programe tretmana

Članak 111.

Odjel za opće programe tretmana obavlja upravne i stručne poslove koji se odnose na: klasifikaciju i reklasifikaciju zatvorenika, sudjelovanje u predlaganju kaznenog tijela u kojem će zatvorenik izdržavati kaznu zatvora, premještaju zatvorenika u drugo kazneno tijelo, izvršavanje sigurnosnih mjera, zdravstvenu zaštitu, izobrazbu, organizaciju slobodnog vremena zatvorenika, nadzor provođenja pojedinačnog programa izvršavanja kazne zatvora, uvjetni otpust zatvorenika, praćenje i predlaganje mjera za unaprjeđenje provođenja programa izvršavanja kazne zatvora, sudjelovanje u izradi i provedbi programa izobrazbe službenika tretmana u kaznenim tijelima, vođenje evidencije o zatvorenicima i maloljetnicima, obradu podataka, sudjelovanje u izradi nacrta prijedloga propisa i provođenju unutarnjeg nadzora iz svog djelokruga, rješavanje pritužbi zatvorenika iz djelokruga Odjela, suradnju s drugim državnim tijelima, ustanovama, udrugama i međunarodnu suradnju iz svog djelokruga.

7.1.2.3. Odjel za posebne programe tretmana

Članak 112.

Odjel za posebne programe tretmana obavlja upravne i stručne poslove koji se odnose na: izradu i nadzor provedbe posebnih programa izvršavanja kazne zatvora, maloljetničkog zatvora i odgojne mjere, provođenje sigurnosnih mjera, sudjelovanje u predlaganju kaznenog tijela u kojem će zatvorenik izdržavati kaznu zatvora u odnosu na provođenje posebnih programa, izradu stručnih mišljenja o tijeku posebnih programa izvršavanja kazne zatvora i odgojne mjere, strukturiranje i provedbu projekata i programa povezanih s potrebama i rizicima zatvorenika i maloljetnika, sudjelovanje u izradi i provedbi programa izobrazbe i nadzor nad radom službenika tretmana u kaznenim tijelima u provođenju posebnih programa izvršavanja kazne zatvora, maloljetničkog zatvora i odgojne mjere, sudjeluje u praćenju i predlaganju mjera i prioriteta za unaprjeđenje posebnih programa izvršavanja kazne zatvora i odgojne mjere, obradu podataka, sudjelovanje u izradi nacrta prijedloga propisa i provođenje unutarnjeg nadzora iz svog djelokruga, rješavanje pritužbi zatvorenika iz djelokruga Odjela, suradnju s drugim državnim tijelima, ustanovama, udrugama i međunarodnu suradnju iz svog djelokruga.

7.1.2.4. Odjel za maloljetnike

Članak 113.

Odjel za maloljetnike obavlja upravne i stručne poslove koji se odnose na: nadzor izvršavanja odgojne mjere upućivanja u odgojni zavod i kazne maloljetničkog zatvora, izvršavanje sigurnosnih mjera, dijagnostiku, zdravstvenu zaštitu, izobrazbu i organizaciju slobodnog vremena maloljetnika, nadzor provođenja pojedinačnog programa izvršavanja odgojne mjere upućivanja u odgojni zavod i kazne maloljetničkog zatvora, predlaganje obustave odgojne mjere i uvjetnog otpusta maloljetnika, praćenje i predlaganje mjere i prioriteta za unaprjeđenje provođenja programa izvršavanja odgojne mjere i kazne maloljetničkog zatvora, sudjelovanje u izradi i provedbi programa izobrazbe službenika tretmana u odgojnim zavodima i odjelu izvršavanja maloljetničkog zatvora, vođenje evidencije i obradi podataka o maloljetnicima, sudjelovanje u izradi nacrta prijedloga propisa i provođenju unutarnjeg nadzora iz svog djelokruga, rješavanje pritužbi maloljetnika, suradnju s drugim državnim tijelima, ustanovama, udrugama i međunarodnu suradnju iz svog djelokruga.

7.1.3. Služba osiguranja

Članak 114.

Služba osiguranja obavlja upravne i stručne poslove koji se odnose na sigurnost kaznenih tijela, unutarnji red i stegu zatvorenika i maloljetnika, sudjelovanje službenika pravosudne policije u provedbi pojedinačnog programa izvršavanja kazne zatvora i odgojne mjere, plan osiguranja kaznenih tijela, sudjelovanje u utvrđivanju potreba, prioriteta i mjera za unaprjeđenje zatvorskog sustava, primjenu posebnih mjera sigurnosti prema zatvorenicima i sredstava prisile, prijedlog sigurnosnih rješenja i tehničke zaštite kod adaptacije i izgradnje objekata kaznenih tijela, davanje mišljenja o prijamu u službu, postavljanje u zvanje službenika pravosudne policije i njihov premještaj, nadzor objekata, vozila, naoružanja, sredstava veze i ostale opreme, izradu programa izobrazbe i sudjelovanje u izobrazbi službenika, vođenje evidencije i izradu analize incidentnih situacija i primjene sredstava prisile, međunarodnu suradnju iz djelokruga odjela, sudjelovanje u izradi nacrta propisa, provođenje unutarnjeg nadzora iz svog djelokruga.

Za obavljanje poslova iz djelokruga Službe osiguranja ustrojavaju se sljedeći odjeli:

7.1.3.1. Odjel vanjskog osiguranja

7.1.3.2. Odjel unutarnjeg osiguranja.

7.1.3.1. Odjel vanjskog osiguranja

Članak 115.

U Odjelu vanjskog osiguranja obavljaju se upravni i stručni poslovi koji se odnose na procjenu i analizu planova osiguranja, provođenje mjera i organizaciju sigurnosti kaznenih tijela praćenje i prijedlog sigurnosnih rješenja i tehničke zaštite prilikom adaptacije i izgradnje objekata kaznenih tijela, nadzor korištenja službene odore, opreme i specijalnih vozila te utvrđivanje potreba za opremom, specijalnim vozilima, naoružanjem i tehničkom zaštitom, pripremu i prijedlog mjera za postupanje službenika pravosudne policije u izvanrednim situacijama u kaznenim tijelima, unaprjeđenje međunarodne, međuresorne i međuagencijske suradnje, praćenje podataka o stanju sigurnosti, sudjelovanje u izobrazbi službenika, prijamu u službu i postavljenju u zvanja službenika pravosudne policije, sudjelovanje u izradi nacrta propisa, praćenje, analizu i predlaganje mjera u odnosu na poslove vanjskog osiguranja, sprovođenja i pretrage vozila i posjetitelja, organizaciju osiguravanja zatvorenika i maloljetnika u ustanovama javnog zdravstva, provođenje unutarnjeg nadzora i sudjelovanje u izradi nacrta propisa.

7.1.3.2. Odjel unutarnjeg osiguranja

Članak 116.

U Odjelu unutarnjeg osiguranja obavljaju se upravni i stručni poslovi koji se odnose na procjenu i analizu planova osiguranja, provođenje mjera i organizacije sigurnosti kaznenih tijela, održavanje unutarnjeg reda i stege među zatvorenicima i maloljetnicima, sudjelovanje u utvrđivanju potreba, prioriteta i mjera za unaprjeđivanje zatvorskog sustava, primjenu posebnih mjera sigurnosti i sredstava prisile prema zatvorenicima, praćenje, nadzor i analizu provođenja programa za tjelesnu pripremu službenika pravosudne policije u kaznenim tijelima, svakodnevno praćenje i izvješćivanje o incidentnim događajima i postupanjima službenika Odjela osiguranja radi održavanja i provođenja mjera potrebnih za održavanje reda i sigurnosti u kaznionicama, zatvorima i odgojnim zavodima, promicanje suradnje Odjela osiguranja unutar kaznenih tijela, analizu i prijedlog mjera za ublažavanje posrednih negativnih čimbenika sigurnosti, praćenje sudjelovanja službenika pravosudne policije u provedbi pojedinačnog programa postupanja, izradu programa izobrazbe i sudjelovanje u izobrazbi službenika, prijema u službu, premještaja službenika pravosudne policije, međunarodnu suradnju iz djelokruga Odjela, praćenje, analizu i predlaganje mjera u odnosu na poslove dežurstva, unutarnjeg osiguranja, pretrage zatvorenika, prostorija i prostora u kaznenim tijelima, provođenje unutarnjeg nadzora iz svog djelokruga te sudjelovanje u izradi prijedloga nacrta propisa.

7.1.4. Služba za analitiku i informatiku

Članak 117.

U Službi za analitiku i informatiku obavljaju se upravni i stručni poslovi koji se odnose na: utvrđivanje potreba za materijalno tehničkom, informatičkom opremom za kaznena tijela i Centar za izobrazbu, obradu i analizu podataka o zatvorenicima i maloljetnicima, vođenje analitičke evidencije, izradu statističkih izvješća i istraživanja o izvršavanju kazne zatvora, mjere pritvora, istražnog zatvora i odgojne mjere upućivanja u odgojni zavod, informatizaciju kaznenih tijela te međunarodnu suradnju iz svog djelokruga.

Za obavljanje poslova iz djelokruga Službe ustrojavaju se sljedeći odjeli:

7.1.4.1. Odjel za analitiku, statistiku i evidencije,

7.1.4.2. Odjel za informatiku.

7.1.4.1. Odjel za analitiku, statistiku i evidencije

Članak 118.

Odjel za analitiku, statistiku i evidencije obavlja upravne i stručne poslove koji se odnose na obradu i analizu podataka o zatvorenicima i maloljetnicima, vođenje analitičke evidencije, izradu statističkih izvješća i istraživanja o izvršavanju kazne zatvora, mjere pritvora, istražnog zatvora te odgojne mjere upućivanja u odgojni zavod. Vodi središnju maticu zatvorenika, maloljetnika, pritvorenika i zatvorenika kojima je određen istražni zatvor. Izrađuje upute i pruža stručnu pomoć u obavljanju poslova iz djelokruga matice zatvorenika u kaznenim tijelima.

Sudjeluje u obavljanju unutarnjeg nadzora iz svojeg djelokruga.

7.1.4.2. Odjel za informatiku

Članak 119.

Odjel za informatiku obavlja upravne i stručne poslove koji se odnose na informatizaciju kaznenih tijela analiziranjem stanja i planiranjem potreba zatvorskog sustava, određivanje prioriteta za informatičkom opremom kaznenih tijela i Centra za izobrazbu, umrežavanje i razvoj programa matice i ostalih programa u primjeni u kaznenim tijelima. Brine o izgradnji i održavanju informatičke infrastrukture i opreme i organiziranju informatičke potpore kaznenim tijelima i Centru za izobrazbu.

7.2. CENTAR ZA IZOBRAZBU

Članak 120.

Centar za izobrazbu obavlja stručne poslove koji se odnose na planiranje i provođenje dopunske specijalističke izobrazbe službenika kaznenih tijela.

Izobrazba se u pravilu obavlja organiziranje tečajeva i seminara, a prema potrebama pojedine izobrazbe i u drugim oblicima izobrazbe. Izobrazba obuhvaća osposobljavanje za zvanje i samostalno obavljanje poslova vježbenika pravosudne policije i osposobljavanje drugih ovlaštenih službenih osoba radi stjecanja specijalističkih znanja i vještina ovisno o poslovima na izvršavanju kaznenopravnih sankcija i mjera.

Sjedište Centra je u Zagrebu.

Za obavljanje poslova iz djelokruga Centra za izobrazbu ustrojavaju se odjeli:

7.2.1 Odjel za izradu programa usavršavanja,

7.2.2. Odjel za provedbu programa usavršavanja.

7.2.1. Odjel za izradu programa usavršavanja

Članak 121.

Odjel za izradu programa usavršavanja obavlja upravne i stručne poslove koji se odnose na utvrđivanje potreba službenika kaznenih tijela.

Izrađuje prijedlog programa temeljnog tečaja za stjecanje zvanja i osposobljavanje vježbenika pravosudne policije i prijedloge programa za osposobljavanje drugih službenika – ovlaštenih službenih osoba radi stjecanja specifičnih znanja i vještina ovisno o poslovima izvršavanja kaznenopravnih sankcija i mjera, uključujući prijedlog predavača, rasporeda i okvirnih troškova provođenja programa.

7.2.2. Odjel za provedbu programa usavršavanja

Članak 122.

Odjel za provedbu programa usavršavanja obavlja upravne i stručne poslove koji se odnose na provođenje programa izobrazbe u Centru organiziranjem tečaja, seminara i drugih oblika izobrazbe, osiguranjem prostornih i drugih uvjeta za provedbu izobrazbe, sastavljanje popisa polaznika izobrazbe, nadzorom nazočnosti polaznika i provođenja izobrazbe, evidencija o pohađanju izobrazbe i održanoj satnici. Izrađuje izvješća o provedbi izobrazbe i uvjerenja o završenoj izobrazbi.

7.3. KAZNIONICE

Članak 123.

Za izvršavanje kazne zatvora izrečene u kaznenom postupku, sigurnosne mjere izrečene uz kaznu zatvora i kazne maloljetničkog zatvora, ustrojavaju se kaznionice kao posebne ustrojstvene jedinice izvan sjedišta Uprave za zatvorski sustav:

7.3.1. Kaznionica u Glini

7.3.1.1. Upravni odjel

7.3.1.2. Odjel osiguranja

7.3.1.3. Odjel tretmana

7.3.1.4. Odjel za rad i strukovnu izobrazbu zatvorenika

7.3.1.5. Odjel financijsko-knjigovodstvenih poslova

7.3.1.6. Odjel zdravstvene zaštite zatvorenika

7.3.2. Kaznionica u Lepoglavi

7.3.2.1. Upravni odjel

7.3.2.2. Odjel osiguranja

7.3.2.3. Odjel tretmana

7.3.2.4. Odjel za rad i strukovnu izobrazbu zatvorenika

7.3.2.5. Odjel financijsko-knjigovodstvenih poslova

7.3.2.6. Odjel zdravstvene zaštite zatvorenika

7.3.3. Kaznionica u Lipovici-Popovači

7.3.3.1. Upravni odjel

7.3.3.2. Odjel osiguranja

7.3.3.3. Odjel tretmana

7.3.3.4. Odjel za rad i strukovnu izobrazbu zatvorenika

7.3.3.5. Odjel financijsko-knjigovodstvenih poslova

7.3.3.6. Odjel zdravstvene zaštite zatvorenika

7.3.4. Kaznionica u Požegi

7.3.4.1. Upravni odjel

7.3.4.2. Odjel osiguranja

7.3.4.3. Odjel tretmana zatvorenica

7.3.4.4. Odjel tretmana zatvorenika

7.3.4.5. Odjel tretmana maloljetničkog zatvora

7.3.4.6. Odjel za rad i strukovnu izobrazbu zatvorenika

7.3.4.7. Odjel financijsko-knjigovodstvenih poslova

7.3.4.8. Odjel zdravstvene zaštite zatvorenika

7.3.5. Kaznionica u Turopolju

7.3.5.1. Upravni odjel

7.3.5.2. Odjel osiguranja

7.3.5.3. Odjel tretmana

7.3.5.4. Odjel za rad i strukovnu izobrazbu zatvorenika

7.3.5.5. Odjel financijsko-knjigovodstvenih poslova

7.3.5.6. Odjel zdravstvene zaštite zatvorenika

7.3.6. Kaznionica u Valturi

7.3.6.1. Upravni odjel

7.3.6.2. Odjel tretmana

7.3.6.3. Odjel za rad i strukovnu izobrazbu zatvorenika

7.3.6.4. Odjel financijsko-knjigovodstvenih poslova

7.3.6.5. Odjel zdravstvene zaštite zatvorenika

7.3.7. Zatvorska bolnica u Zagrebu

7.3.7.1. Upravni odjel

7.3.7.2. Odjel osiguranja

7.3.7.3. Odjel medicinske dijagnostike

7.3.7.4. Odjel kirurgije

7.3.7.5. Odjel interne medicine

7.3.7.6. Odjel plućnih i zaraznih bolesti

7.3.7.7. Odjel psihijatrije

7.3.7.8. Odjel forenzičke psihijatrije

7.3.7.9. Odjel tretmana.

Članak 124.

Za obavljanje poslova iz djelokruga kaznionica ustrojavaju se sljedeći odjeli:

1) Upravni odjel

2) Odjel osiguranja

3) Odjel tretmana

4) Odjel za rad i strukovnu izobrazbu zatvorenika

5) Odjel financijsko-knjigovodstvenih poslova

6) Odjel zdravstvene zaštite zatvorenika

7) Odjel medicinske dijagnostike zatvorenika

8) Odjel kirurgije

9) Odjel interne medicine

10) Odjel plućnih i zaraznih bolesti

11) Odjel psihijatrije

12) Odjel forenzičke psihijatrije

Odjeli iz stavka 1. ovoga članka točka 1), 2), 3), 4), 5) i 6) ovoga članka ustrojavaju se u Kaznionici u Glini, Lepoglavi, Lipovici – Popovači, Požegi i Turopolju.

U Kaznionici u Požegi se za obavljanje poslova iz djelokruga odjela tretmana iz točke 3) ustrojavaju: Odjel tretmana zatvorenica, Odjel tretmana zatvorenika i Odjel tretmana maloljetničkog zatvora.

Odjeli iz stavka 1. ovoga članka točka 1), 3), 4), 5) i 6) ustrojavaju se u Kaznionici u Valturi.

Odjeli iz stavka 1. ovoga članka točka 1), 2), 3), 4), 5), 7), 8), 9), 10), 11) i 12) ustrojavaju se u Zatvorskoj bolnici u Zagrebu u kojoj se za obavljanje poslova iz djelokruga Odjela medicinske dijagnostike zatvorenika ustrojavaju: Odsjek radiologije, Odsjek hematološkog-biokemijskog laboratorija i Pododsjek glavnog medicinskog tehničara/sestra.

Upravni odjel

Članak 125.

Upravni odjel obavlja upravno-pravne poslove, kadrovske, financijsko-knjigovodstvene, osiguravanje smještaja, prehrane, opreme i pravne pomoći zatvorenicima i maloljetnicima, organizacija rada i strukovne izobrazbe zatvorenika, zatvorske prodavaonice, pologa zatvorenika i maloljetnika, obračuna i isplate naknade za rad zatvorenicima i maloljetnicima, zaštite ljudi i imovine u otvorenoj kaznionici, ostali poslovi koji omogućuju upravljanje i rad kaznionice.

Upravni odjel u Kaznionici u Požegi obavlja poslove i za Zatvor u Požegi i Odgojni zavod u Požegi, a Upravni odjel u Kaznionici u Turopolju za Odgojni zavod u Turopolju.

Za obavljanje poslova iz djelokruga Upravnog odjela ustrojavaju se sljedeći pododsjeci:

1) Pododsjek pravnih, kadrovskih i općih poslova

2) Pododsjek prehrane

3) Pododsjek financijsko-knjigovodstvenih poslova

4) Pododsjek dežurstva.

Pododsjeci iz stavka 2. ovoga članka točka 1), 2) i 4) ustrojavaju se u Kaznionici u Valturi, a pododsjek iz stavka 2. ovoga članka točka 1), 2) i 3) u Zatvorskoj bolnici u Zagrebu.

Pododsjek pravnih, kadrovskih i općih poslova

Pododsjek pravnih, kadrovskih i općih poslova obavlja upravno-pravne poslove, kadrovske poslove i druge poslove koji omogućavaju upravljanje i rad kaznionica.

Pododsjek prehrane

Pododsjek prehrane obavlja poslove pripreme i podjele hrane zatvorenicima, državnim službenicima i namještenicima.

Pododsjek financijsko-knjigovodstvenih poslova

Pododsjek financijsko-knjigovodstvenih poslova obavlja poslove iz djelokruga Odjela financijsko-knjigovodstvenih poslova.

Pododsjek dežurstva

Pododsjek dežurstva obavlja poslove zaštite ljudi i imovine, nadzora nad provođenjem kućnog reda za zatvorenika, nadzor ulaska, izlaska i kretanja vozila i osoba, protupožarne zaštite i druge stručne poslove.

Odjel osiguranja

Članak 126.

Odjel osiguranja obavlja poslove osiguranja kaznionice i zatvora, nadzora nad zatvorenicima i maloljetnicima, održavanja unutarnjeg reda među zatvorenicima i maloljetnicima, sudjelovanja u provedbi pojedinačnih programa izvršavanja kazne zatvora i maloljetničkog zatvora, dežurstva, sprovođenja zatvorenika i maloljetnika, izrade plana osiguranja, utvrđivanja potreba za materijalno-tehničkim sredstvima i sigurnosnom opremom, protupožarne zaštite i druge stručne poslove.

Za obavljanje poslova iz djelokruga Odjela osiguranja ustrojavaju se sljedeći pododsjeci:

1) Pododsjek unutarnjeg osiguranja

2) Pododsjek vanjskog osiguranja

3) Pododsjek dežurstva

4) Pododsjek sprovođenja.

Pododsjeci iz stavka 2. ovoga članka za obavljanje poslova Odjela osiguranja ustrojavaju se u Kaznionici u Glini i Lepoglavi.

U Kaznionici u Požegi ustrojavaju se Pododsjek dežurstva, Pododsjek unutarnjeg osiguranja maloljetničkog zatvora i Pododsjek osiguranja zatvorenica u kojima se obavljaju poslovi iz djelokruga Pododsjeka unutarnjeg osiguranja, te Pododsjek osiguranja zatvorenika i vanjskog osiguranja kaznionice u kojem se obavljaju poslovi iz djelokruga Pododsjeka unutarnjeg i Pododsjeka vanjskog osiguranja.

U Kaznionici u Lipovici-Popovači, Turopolju i Zatvorskoj bolnici u Zagrebu ustrojavaju se Pododsjek unutarnjeg i vanjskog osiguranja u kojem se obavljaju poslovi iz stavka 2. ovoga članka pod točkama 1). i 2). te Pododsjek dežurstva.

Pododsjek unutarnjeg osiguranja

Pododsjek unutarnjeg osiguranja obavlja poslove unutarnjeg osiguranja održavanja reda i stege među zatvorenicima, nadzor nad zatvorenicima, poslove sudjelovanja u pojedinačnom programu izvršavanja kazne zatvora i maloljetničkog zatvora, poslove materijalno-tehničkih sredstava i opreme te protupožarne zaštite, unutarnjeg osiguranja poluotvorenih odjela i osiguranja zatvorenika na radu u radionicama.

Pododsjek vanjskog osiguranja

Pododsjek vanjskog osiguranja obavlja poslove vanjskog osiguranja kaznionica i zatvora, vanjskog osiguranja poluotvorenih odjela i poslove sprovođenja.

Pododsjek vanjskog osiguranja u Kaznionici u Požegi obavlja poslove vanjskog osiguranja Odgojnog zavoda u Požegi.

Pododsjek dežurstva

Pododsjek dežurstva obavlja poslove dežurstva, koordinacije osiguranja na odjelima za smještaj zatvorenika i vanjskog osiguranja u kaznionicama.

Pododsjek sprovođenja

Pododsjek sprovođenja obavlja poslove sprovođenja zatvorenika.

Odjel tretmana

Članak 127.

Odjel tretmana obavlja poslove predlaganja, provedbe i praćenja pojedinačnih programa izvršavanja kazne zatvora i maloljetničkog zatvora, izvršavanja sigurnosnih mjera izrečenih uz kaznu zatvora, izobrazbe zatvorenika i maloljetnika, organiziranja slobodnog vremena zatvorenika, izrade stručnog mišljenja u svezi s tijekom izvršavanja kazne zatvora, sigurnosne mjere izrečene uz kaznu zatvora, vođenja propisanih evidencija zatvorenika i maloljetnika, i drugi stručni poslovi.

Za obavljanje poslova iz djelokruga Odjela tretmana ustrojavaju se sljedeći odsjeci:

1) Odsjek prijama i otpusta zatvorenika,

2) Odjek prijama, otpusta i matice zatvorenika,

3) Odsjek matice zatvorenika,

4) Odsjek provedbe programa izvršavanja kazne zatvora,

5) Odjek provedbe općih programa izvršavanja kazne zatvora,

6) Odsjek provedbe posebnih programa izvršavanja kazne zatvora.

Odsjeci iz stavka 2. točke 1)., 3). i 4). ustrojavaju se u Kaznionici u Lepoglavi.

Odsjeci iz stavka 2. točke 2). i 4). ustrojavaju se u Kaznionici u Lipovici – Popovači, Turopolju i Valturi.

Odsjeci iz stavka 2. točke 2)., 5). i 6). ustrojavaju se u Kaznionici u Glini.

Poslove iz djelokruga odsjeka iz stavka 2. u Kaznionici u Požegi obavlja u odnosu na zatvorenice Odjel tretmana zatvorenica, u odnosu na zatvorenike Odjel tretmana zatvorenika, a u odnosu na maloljetnički zatvor Odjel tretmana maloljetničkog zatvora.

Poslove iz djelokruga odsjeka iz stavka 2. u Zatvorskoj bolnici u Zagrebu obavlja Odjel tretmana.

Odsjek prijama i otpusta zatvorenika

Odsjek prijama i otpusta zatvorenika obavlja poslove upoznavanja s osobnim i kriminološkim osobinama zatvorenika, izrade konačnog prijedloga pojedinačnog programa izvršavanja kazne zatvora, utvrđivanja potrebe za posebnim programima postupanja i njihovo provođenje, upoznavanja zatvorenika s pojedinačnim programom izvršavanja i kućnim redom, pravima i obvezama zatvorenika, izrade programa prihvata poslije otpusta i otpuštanja zatvorenika.

Odsjek prijama, otpusta i matice zatvorenika

Odsjek prijama, otpusta i matice zatvorenika obavlja poslove upoznavanja s osobnim i kriminološkim osobinama zatvorenika, izrade konačnog prijedloga pojedinačnog programa izvršavanja kazne zatvora, utvrđivanja potrebe za posebnim programima postupanja i njihovo provođenje, upoznavanja zatvorenika s pojedinačnim programom izvršavanja i kućnim redom, pravima i obvezama zatvorenika, izrade programa prihvata poslije otpusta i otpuštanja zatvorenika, vođenja podataka matice zatvorenika, računanje isteka izdržavanja kazne te izrade i obrade statističke podataka o zatvorenicima i tijeku izdržavanja kazne zatvora.

Odsjek matice zatvorenika

Odsjek matice zatvorenika obavlja poslove vođenja podataka matice zatvorenika, računanje isteka izdržavanja kazne te izrade i obrade statističke podataka o zatvorenicima i tijeku izdržavanja kazne zatvora.

Odsjek provedbe programa izvršavanja kazne zatvora

Odsjek provedbe programa izvršavanja kazne zatvora obavlja poslove provedbe pojedinačnih programa izvršavanja kazne zatvora, procjenjivanja uspješnosti pojedinačnog programa izvršavanja kazne zatvora, predlaganja izmjena pojedinačnog programa izvršavanja kazne zatvora, provođenja posebnih programa postupanja, izrade stručnih mišljenja o tijeku izvršavanja kazne zatvora, vođenja stručnog tima za izvršavanje kazne zatvora.

Odsjek provedbe općih programa izvršavanja kazne zatvora

Odsjek provedbe općih programa izvršavanja kazne zatvora obavlja poslove provedbe pojedinačnih programa izvršavanja kazne zatvora, procjenjivanja uspješnosti pojedinačnog programa izvršavanja kazne zatvora, predlaganja izmjena pojedinačnog programa izvršavanja kazne zatvora, izrade stručnih mišljenja o tijeku izvršavanja kazne zatvora, vođenja stručnog tima za izvršavanje kazne zatvora.

Odsjek provedbe posebnih programa izvršavanja kazne zatvora

Odsjek provedbe posebnih programa izvršavanja kazne zatvora obavlja poslove provedbe posebnih programa izvršavanja kazne zatvora za posebne skupine zatvorenika s posebnim tretmanskim potrebama koje se odnose na liječenje ovisnosti o alkoholu, drogama, liječenje oboljelih od PTSP-a, počinitelje kaznenih djela s elementima nasilja, protiv spolne slobode i spolnog ćudoređa i drugih posebnih programa tretmana.

Odjel za rad i strukovnu izobrazbu

Članak 128.

Odjel za rad i strukovnu izobrazbu zatvorenika obavlja poslove organiziranja, provedbe i praćenja rada zatvorenika i maloljetnika, strukovne izobrazbe zatvorenika, osposobljavanja za obavljanje poslova i korištenje sredstava zaštite na radu, organiziranja i provedbe prodaje viška proizvoda koji nisu namijenjeni za potrebe zatvorskog sustava, i druge stručne poslove.

Za obavljanje poslova iz djelokruga Odjela za rad i strukovnu izobrazbu zatvorenika ustrojavaju se sljedeći pododsjeci:

1) Pododsjek poljoprivredna radionica

2) Pododsjek metalska radionica

3) Pododsjek radionica održavanja

4) Pododsjek radno-terapijska radionica

5) Pododsjek radionica ugostiteljstva

6) Pododsjek grafička radionica

7) Pododsjek krojačka radionica

8) Pododsjek radionica šljunčara i proizvodnja betonske robe

9) Pododsjek radionica kamenolom

10) Pododsjek radionica servisa sa stanicom za tehnički pregled

11) Pododsjek drvoprerađivačka radionica.

Pododsjek poljoprivredna radionica

Pododsjek poljoprivredna radionica ustrojen u Odjelu za rad i strukovnu izobrazbu zatvorenika u Kaznionici u Glini, Lepoglavi, Lipovici – Popovači, Požegi, Turopolju i Valturi obavlja poslove proizvodnje poljoprivrednih proizvoda, stočarstva i strukovne izobrazbe zatvorenika.

Pododsjek metalska radionica

Pododsjek metalska radionica ustrojen u Odjelu za rad i strukovnu izobrazbu zatvorenika u Kaznionici u Glini, Lepoglavi, Lipovici-Popovači i Požegi obavlja poslove obrade metala, proizvodnje metalnih proizvoda i strukovne izobrazbe zatvorenika.

Pododsjek radionica održavanja

Pododsjek radionica održavanja ustrojen u Odjelu za rad i strukovnu izobrazbu zatvorenika u Kaznionici u Glini, Lepoglavi, Lipovici – Popovači, Požegi, Turopolju i Valturi obavlja poslove održavanja vozila, strojeva, uređaja, mehanizacije i strukovne izobrazbe zatvorenika.

Pododsjek radionica održavanja u Kaznionici u Lipovici –Popovači osim poslova iz stavka 1. ovoga članka obavlja i poslove održavanja graditeljstva, a u Kaznionici u Turopolju i poslove izrade kartonskih proizvoda.

Pododsjek radno-terapijska radionica

Pododsjek radno-terapijska radionica ustrojen u Odjelu za rad i strukovnu izobrazbu zatvorenika u Kaznionici u Lepoglavi, Lipovici – Popovači i Valturi obavlja poslove bačvarije, rezbarije, slikarstva, intarzije, košaračije, keramike, sastavljanje olovaka i druge poslove koje mogu raditi zatvorenici starije životne dobi i invalidi, te strukovne izobrazbe zatvorenika.

Pododsjek radionica ugostiteljstva

Pododsjek radionica ugostiteljstva ustrojen u Odjelu za rad i strukovnu izobrazbu zatvorenika u Kaznionici u Lepoglavi i Požegi obavlja poslove ugostiteljstva i strukovne izobrazbe zatvorenika.

Pododsjek grafička radionica

Pododsjek grafička radionica ustrojen u Odjelu za rad i strukovnu izobrazbu zatvorenika u Kaznionici u Glini, obavlja poslove tiskanja i drugih grafičkih djelatnosti te strukovne izobrazbe zatvorenika.

Pododsjek krojačka radionica

Pododsjek krojačka radionica ustrojen u Odjelu za rad i strukovnu izobrazbu zatvorenika u Kaznionici u Požegi, obavlja poslove proizvodnje tekstilne robe i strukovne izobrazbe zatvorenica.

Pododsjek šljunčara i proizvodnja betonske robe

Pododsjek šljunčara i proizvodnja betonske robe ustrojen u Odjelu za rad i strukovnu izobrazbu zatvorenika u Kaznionici u Turopolju obavlja poslove eksploatacije šljunka, proizvodnje betonskih proizvoda i strukovne izobrazbe zatvorenika.

Pododsjek radionica kamenoloma

Pododsjek radionica kamenoloma ustrojen u Odjelu za rad i strukovnu izobrazbu zatvorenika u Kaznionici u Valturi obavlja poslove eksploatacije kamena, izrade betonskih proizvoda i strukovne izobrazbe zatvorenika.

Pododsjek radionica servisa sa stanicom za tehnički pregled vozila

Pododsjek radionica servisa sa stanicom za tehnički pregled vozila ustrojen u Odjelu za rad i strukovnu izobrazbu zatvorenika u Kaznionici u Valturi obavlja poslove održavanja vozila, strojeva, uređaja, mehanizacije, servisiranja vozila i tehničkog pregleda vozila, te strukovne izobrazbe zatvorenika.

Za obavljanje poslova iz djelokruga radionica servisa sa stanicom za tehnički pregled vozila ustrojavaju se sljedeći odjeljci:

1) Odjeljak radionica servisa

2) Odjeljak stanica za tehnički pregled vozila.

Odjeljak radionica servisa

Odjeljak radionica servisa ustrojen u Pododsjeku radionica servisa sa stanicom za tehnički pregled vozila u Kaznionici u Valturi obavlja poslove održavanja vozila, strojeva, uređaja, mehanizacije, servisiranja vozila, te zapošljavanja i strukovne izobrazbe zatvorenika.

Odjeljak stanice za tehnički pregled vozila

Odjeljak stanice za tehnički pregled vozila ustrojen u Pododsjeku radionica, servisa sa stanicom za tehnički pregled vozila u Kaznionici u Valturi obavlja tehnički pregled vozila, te zapošljavanja i strukovne izobrazbe zatvorenika.

Pododsjek drvoprerađivačka radionica

Pododsjek drvoprerađivačka radionica ustrojen u Odjelu za rad i strukovnu izobrazbu zatvorenika u Kaznionici u Lepoglavi obavlja poslove prerade drva, rezbarije i intarzije te strukovne izobrazbe zatvorenika.

Odjel financijsko-knjigovodstvenih poslova

Članak 129.

Odjel financijsko-knjigovodstvenih poslova ustrojen u Kaznionici u Glini, Lepoglavi, Lipovici – Popovači, Požegi, Turopolju i Valturi obavlja poslove financijsko-planske, knjigovodstva, materijalnog poslovanja i nabave, zatvorske prodavaonice, pologa zatvorenika i maloljetnika, obračuna i isplate naknade za rad zatvorenicima i maloljetnicima, poslove procjene i prodaje predmeta nastalih radom zatvorenika u njegovom slobodnom vremenu, informatike i druge stručne poslove.

Odjel financijsko-knjigovodstvenih poslova u Kaznionici u Požegi obavlja poslove i za Zatvor u Požegi i Odgojni zavod u Požegi, a u Kaznionici u Turopolju za Odgojni zavod u Turopolju.

Odjel zdravstvene zaštite zatvorenika

Članak 130.

Odjel zdravstvene zaštite zatvorenika ustrojen u Kaznionicama u Glini, Lepoglavi, Lipovici-Popovači, Požegi, Turopolju i Valturi obavlja poslove liječenja zatvorenika i maloljetnika, sudjelovanja u provedbi pojedinačnog programa izvršavanja kazne zatvora i druge stručne poslove.

Odjel zdravstvene zaštite u Kaznionici u Požegi obavlja poslove i za Zatvor u Požegi i Odgojni zavod u Požegi, a u Kaznionici u Turopolju za Odgojni zavod u Turopolju.

Odjel medicinske dijagnostike zatvorenika

Članak 131.

Odjel medicinske dijagnostike zatvorenika obavlja stručne poslove medicinske dijagnostike zatvorenika.

Za obavljanje poslova iz djelokruga Odjela za medicinsku dijagnostiku ustrojavaju se:

1) Odsjek radiologije,

2) Odsjek hematološko-biokemijskog laboratorija,

3) Pododsjek glavnog medicinskog tehničara/sestre.

Odsjek radiologije

Odsjek radiologije obavlja stručne poslove specijalističkih pretraga i medicinske dijagnostike iz područja radiologije.

Odsjek hematološko-biokemijskog laboratorija

Odsjek hematološko-biokemijskog laboratorija obavlja poslove hematološko-biokemijskih pretraga za potrebe liječenja zatvorenika i maloljetnika.

Pododsjek glavnog medicinskog tehničara/sestre

Pododsjek glavnoga medicinskog tehničara/sestre obavlja poslove provedbe propisanog liječenja i zdravstvene njege zatvorenika i maloljetnika, podjele terapije, indiciranih pretraga i prehrane zatvorenika i maloljetnika.

Odjel kirurgije

Članak 132.

Odjel kirurgije obavlja poslove specijalističkog liječenja zatvorenika i maloljetnika iz područja kirurgije.

Odjel interne medicine

Članak 133.

Odjel interne medicine obavlja poslove liječenja zatvorenika i maloljetnika iz područja interne medicine.

Odjel psihijatrije

Članak 134.

Odjel psihijatrije obavlja poslove psihijatrijskog liječenja zatvorenika i maloljetnika.

Odjel plućnih i zaraznih bolesti

Članak 135.

Odjel plućnih i zaraznih bolesti obavlja poslove liječenja plućnih i zaraznih bolesti zatvorenika i maloljetnika.

Odjel forenzičke psihijatrije

Članak 136.

Odjel forenzičke psihijatrije obavlja poslove izvršavanja sigurnosne mjere obveznog psihijatrijskog liječenja izrečene uz kaznu zatvora.

7.4. ZATVORI

Članak 137.

Zatvori se ustrojavaju kao posebne ustrojstvene jedinice izvan sjedišta Uprave za zatvorski sustav za obavljanje poslova izvršavanja mjere pritvora, istražnog zatvora, kazne zatvora izrečene u kaznenom, prekršajnom i drugom sudskom postupku, osiguranja zatvora, održavanja unutarnjeg reda i nadzora zatvorenika, dežurstva i sprovođenja zatvorenika, smještaja i prehrane i opreme zatvorenika, organizacije rada i strukovne izobrazbe zatvorenika, zdravstvene zaštite zatvorenika, vođenja propisanih evidencija, kadrovskih i financijsko-knjigovodstvenih poslova i ostalih poslova koji omogućuju upravljanje i rad zatvora. Ustrojavaju se sljedeći zatvori:

7.4.1. Zatvor u Bjelovaru

7.4.1.1. Odjel osiguranja

7.4.2. Zatvor u Dubrovniku

7.4.2.1. Odjel osiguranja

7.4.3. Zatvor u Gospiću

7.4.3.1. Upravni odjel

7.4.3.2. Odjel osiguranja

7.4.3.3. Odjel tretmana

7.4.3.4. Odjel zdravstvene zaštite

7.4.4. Zatvor u Karlovcu

7.4.4.1. Odjel osiguranja

7.4.5. Zatvor u Osijeku

7.4.5.1. Upravni odjel

7.4.5.2. Odjel osiguranja

7.4.5.3. Odjel tretmana

7.4.5.4. Odjel zdravstvene zaštite

7.4.6. Zatvor u Požegi

7.4.6.1. Odjel osiguranja

7.4.7. Zatvor u Puli

7.4.7.1. Upravni odjel

7.4.7.2. Odjel osiguranja

7.4.7.3. Odjel tretmana

7.4.7.4. Odjel zdravstvene zaštite

7.4.8. Zatvor u Rijeci

7.4.8.1. Upravni odjel

7.4.8.2. Odjel osiguranja

7.4.8.3. Odjel tretmana

7.4.8.4. Odjel zdravstvene zaštite

7.4.9. Zatvor u Sisku

7.4.9.1. Odjel osiguranja

7.4.10. Zatvor u Splitu

7.4.10.1. Upravni odjel

7.4.10.2. Odjel osiguranja

7.4.10.3. Odjel tretmana

7.4.10.4. Odjel zdravstvene zaštite

7.4.11. Zatvor u Šibeniku

7.4.11.1. Upravni odjel

7.4.11.2. Odjel osiguranja

7.4.11.3. Odjel tretmana

7.4.11.4. Odjel zdravstvene zaštite

7.4.12. Zatvor u Varaždinu

7.4.12.1. Upravni odjel

7.4.12.2. Odjel osiguranja

7.4.12.3. Odjel tretmana

7.4.12.4 Odjel zdravstvene zaštite

7.4.13. Zatvor u Zadru

7.4.13.1. Odjel osiguranja

7.4.14. Zatvor u Zagrebu

7.4.14.1. Upravni odjel

7.4.14.2. Odjel osiguranja

7.4.14.3. Odjel tretmana

7.4.14.4. Odjel zdravstvene zaštite

7.4.14.5. Odjel financijsko-knjigovodstvenih poslova.

Članak 138.

Za obavljanje poslova iz djelokruga zatvora ustrojavaju se sljedeći odjeli:

1) Upravni odjel

2) Odjel osiguranja

3) Odjel tretmana

4) Odjel financijsko-knjigovodstvenih poslova

5) Odjel zdravstvene zaštite.

Odjeli iz stavka 2. ovoga članka ustrojavaju se u Zatvor u Zagrebu.

Odjeli iz stavka 2. ovoga članka točka 1), 2), 3) i 5) ustrojavaju se u Zatvorima u Gospiću, Osijeku, Puli, Rijeci, Splitu, Šibeniku i Varaždinu.

Odjel iz stavka 2. ovoga članka točka 2) ustrojava se u Zatvoru u Bjelovaru, Dubrovniku, Karlovcu, Požegi, Sisku i Zadru.

Upravni odjel

Članak 139.

Upravni odjel obavlja upravno-pravne poslove, kadrovske, financijsko-knjigovodstvene, osiguravanje smještaja, prehrane, opreme i pravne pomoći zatvorenicima i maloljetnicima, organizaciju rada i strukovne izobrazbe zatvorenika, zatvorske prodavaonice, pologa zatvorenika i maloljetnika, obračuna i isplate naknade za rad zatvorenicima i maloljetnicima, te ostali poslovi koji omogućuju upravljanje i rad zatvora.

Za obavljanje poslova iz djelokruga Upravnog odjela ustrojavaju se sljedeći pododsjeci:

1) Pododsjek pravnih, kadrovskih i općih poslova,

2) Pododsjek financijsko-knjigovodstvenih i općih poslova,

3) Pododsjek za rad i strukovnu izobrazbu zatvorenika,

4) Pododsjek prehrane,

5) Pododsjek kadrovskih poslova i pisarnice.

Pododsjeci iz stavka 2. ovoga članka točka 1)., 3)., 4). i 5). ustrojavaju se u Zatvoru u Zagrebu u čijem se pododsjeku pod točkom 1)1. obavljaju poslovi i za Centar za izobrazbu.

Pododsjeci iz stavka 2. ovoga članka točka 2). i 4). ustrojavaju se u Zatvoru u Gospiću, Puli, Osijeku, Rijeci, Splitu, Šibeniku i Varaždinu.

Pododsjek iz stavka 2. ovoga članka točka 3). ustrojava se u Zatvoru u Gospiću, Puli i Šibeniku.

Pododsjek pravnih, kadrovskih i općih poslova

Pododsjek pravnih, kadrovskih i općih poslova obavlja upravno-pravne poslove, kadrovske, opće i druge poslove koji omogućavaju upravljanje i rad zatvora.

Pododsjek financijsko-knjigovodstvenih i općih poslova

Pododsjek financijsko-knjigovodstvenih i općih poslova obavlja poslove iz djelokruga Odjela financijsko-knjigovodstvenih poslova i Upravnog odjela.

Pododsjek za rad i strukovnu izobrazbu zatvorenika

Pododsjek za rad i strukovnu izobrazbu zatvorenika obavlja poslove organiziranja, provedbe i praćenja rada zatvorenika, strukovne izobrazbe zatvorenika, osposobljavanja za obavljanje poslova i korištenje sredstava zaštite na radu, organiziranja i prodaje viška proizvoda koji nisu namijenjeni za potrebe zatvorskog sustava i druge stručne poslove.

Pododsjek prehrane

Pododsjek prehrane obavlja poslove pripreme i podjele hrane zatvorenicima, državnim službenicima i namještenicima.

Pododsjek kadrovskih poslova i pisarnice

Pododsjek kadrovskih poslova i pisarnice obavlja poslove vezane uz prijam, tijek i prestanak službe odnosno rada, izdavanja potvrda u svezi sa službom odnosno radom iz očevidnika, te poslove prijama i dostave pošte, raspoređivanja akata, arhiviranja i čuvanja registraturne građe nastale radom zatvora.

Odjel osiguranja

Članak 140.

Odjel osiguranja obavlja poslove osiguranja zatvora, nadzora nad zatvorenicima i maloljetnicima, održavanja unutarnjeg reda među zatvorenicima i maloljetnicima, sudjelovanja u provedbi pojedinačnih programa izvršavanja kazne zatvora i maloljetničkog zatvora, dežurstva, sprovođenja zatvorenika i maloljetnika, izrade plana osiguranja, utvrđivanja potreba za materijalno-tehničkim sredstvima i sigurnosnom opremom, protupožarne zaštite i druge stručne poslove.

Za obavljanje poslova iz djelokruga Odjela osiguranja ustrojavaju se sljedeći pododsjeci:

1) Pododsjek unutarnjeg osiguranja

2) Pododsjek vanjskog osiguranja

3) Pododsjek unutarnjeg i vanjskog osiguranja

4) Pododsjek dežurstva

5) Pododsjek sprovođenja

6) Pododsjek za organizaciju i prijevoz zatvorenika i održavanje vozila.

Pododsjeci iz stavka 2. ovoga članka točka 1)., 2)., 4)., 5). i 6). ustrojavaju se u Zatvoru u Zagrebu.

Pododsjeci iz stavka 2. ovoga članka točka 3). i 4.) ustrojavaju se u Zatvoru u Bjelovaru, Dubrovniku, Gospiću, Karlovcu, Osijeku, Požegi, Puli, Rijeci, Sisku, Splitu, Šibeniku, Varaždinu i Zadru.

Pododsjek unutarnjeg osiguranja

Pododsjek unutarnjeg osiguranja obavlja poslove unutarnjeg osiguranja održavanja reda i stege među zatvorenicima, nadzor nad zatvorenicima, poslove sudjelovanja u pojedinačnom programu izvršavanja kazne zatvora i maloljetničkog zatvora, poslove materijalno-tehničkih sredstava i opreme te protupožarne zaštite, unutarnjeg osiguranja poluotvorenih odjela i osiguranja zatvorenika na radu u radionicama.

Pododsjek vanjskog osiguranja

Pododsjek vanjskog osiguranja obavlja poslove vanjskog osiguranja zatvora.

Pododsjek unutarnjeg i vanjskog osiguranja

Pododsjek unutarnjeg i vanjskog osiguranja obavlja poslove unutarnjeg osiguranja održavanja reda i stege među zatvorenicima, nadzor nad zatvorenicima, poslove sudjelovanja u pojedinačnom programu izvršavanja kazne zatvora i maloljetničkog zatvora, poslove materijalno-tehničkih sredstava i opreme te protupožarne zaštite, unutarnjeg osiguranja poluotvorenih odjela i osiguranja zatvorenika na radu u radionicama, te poslove vanjskog osiguranja zatvora.

Pododsjek dežurstva

Pododsjek dežurstva obavlja poslove dežurstva, koordinacije osiguranja na odjelima za smještaj zatvorenika i vanjskog osiguranja u zatvorima.

Pododsjek sprovođenja

Pododsjek sprovođenja obavlja poslove sprovođenja zatvorenika i maloljetnika.

Pododsjek za organizaciju i prijevoz zatvorenika i održavanje vozila

Pododsjek za organizaciju i prijevoz zatvorenika i održavanje vozila obavlja poslove organizacije i prijevoza zatvorenika, poslove vezane za registraciju službenih vozila, tehničku ispravnost i održavanje.

Odjel tretmana

Članak 141.

Odjel tretmana obavlja poslove predlaganja, provedbe i praćenja pojedinačnih programa izvršavanja kazne zatvora i maloljetničkog zatvora, zdravstvene zaštite zatvorenika i maloljetnika, izvršavanja sigurnosnih mjera izrečenih uz kaznu zatvora, izobrazbe zatvorenika i maloljetnika, organiziranja slobodnog vremena zatvorenika, izrade stručnog mišljenja u svezi s tijekom izvršavanja kazne zatvora, sigurnosne mjere izrečene uz kaznu zatvora, vođenja propisanih evidencija zatvorenika i maloljetnika i druge stručne poslove.

Za obavljanje poslova iz djelokruga Odjela tretmana ustrojavaju se sljedeći odsjeci:

1) Odsjek matične evidencije

2) Odsjek provedbe programa izvršavanja kazne zatvora.

Odsjeci iz stavka 2. ovoga članka ustrojavaju se u Zatvoru u Zagrebu.

Odsjek matične evidencije

Odsjek matične evidencije ustrojen u Odjelu tretmana Zatvora u Zagrebu obavlja poslove iz djelokruga Odjela tretmana koji se odnosi na vođenje podataka o zatvorenicima, isteku pritvora i kazne zatvora te obrade statističkih podataka o zatvorenicima i tijeku izvršavanja pritvora i kazne zatvora.

Odsjek provedbe programa izvršavanja kazne zatvora

Odsjek provedbe programa izvršavanja kazne zatvora ustrojen u Zatvoru u Zagrebu obavlja poslove iz djelokruga Odjela tretmana koji se odnose na provođenje pojedinačnih programa izvršavanja kazne zatvora.

Odjel financijsko-knjigovodstvenih poslova

Članak 142.

Odjel financijsko-knjigovodstvenih poslova u Zatvoru u Zagrebu obavlja poslove financijsko-planske, knjigovodstva, materijalnog poslovanja i nabave, kantine, pologa, obračuna i isplate naknade za rad zatvorenicima i maloljetnicima, poslove procjene i prodaje predmeta nastalih radom zatvorenika u njegovom slobodnom vremenu, informatike i druge stručne poslove te obavlja poslove i za Centar za izobrazbu.

Odjel zdravstvene zaštite

Odjel zdravstvene zaštite pruža zdravstvenu zaštitu i liječenje zatvorenicima, nadzire higijenu i čistoću u prostorijama za smještaj zatvorenika, u kuhinji i pomoćnim prostorijama kuhinje, sudjeluje u sastavljanju jelovnika za zatvorenike i obavlja druge poslove iz svojega djelokruga. Odjel zdravstvene zaštite ustrojava se u Gospiću, Osijeku, Puli, Rijeci, Splitu, Šibeniku, Varaždinu, Zagrebu.

7.5. ODGOJNI ZAVODI

Članak 143.

Za izvršavanje odgojne mjere upućivanja u odgojni zavod izrečene u kaznenom postupku maloljetnim počiniteljima kaznenog djela, ustrojavaju se odgojni zavodi kao posebne ustrojstvene jedinice izvan sjedišta Uprave za zatvorski sustav:

7.5.1. Odgojni zavod u Požegi

7.5.1.1. Odjel tretmana

7.5.2. Odgojni zavod u Turopolju

7.5.2.1. Odjel tretmana

7.5.2.2. Odjel osiguranja

7.5.2.3. Odjel za strukovnu izobrazbu i rad.

Članak 144.

Za obavljanje poslova iz djelokruga odgojnih zavoda ustrojavaju se odjeli:

1) Odjel tretmana,

2) Odjel osiguranja,

3) Odjel za strukovnu izobrazbu i rad.

U Odgojnom zavodu u Požegi ustrojava se odjel pod točkom 1).

U Odgojnom zavodu u Turopolju ustrojavaju se odjeli pod točkom 1), 2) i 3).

Odjel tretmana

Članak 145.

Odjel tretmana obavlja poslove predlaganja, provedbe i praćenja pojedinačnih programa izvršavanja odgojne mjere i sigurnosnih mjera izrečenih uz odgojnu mjeru, izobrazbe maloljetnika, organiziranja slobodnog vremena maloljetnika, izrade stručnog mišljenja u svezi s tijekom izvršavanja odgojne mjere i sigurnosne mjere, vođenja propisanih evidencija i drugi stručni poslovi.

Za obavljanje poslova iz djelokruga Odjela tretmana u Odgojnom zavodu u Turopolju ustrojavaju se odsjeci:

1) Odsjek prijama, programiranja odgojnog rada i maticu

2) Odsjek provođenja pojedinačnog programa izvršavanja odgojne mjere

3) Odsjek izvršavanja odgojne mjere u otvorenim uvjetima

4) Odsjek za osnovno i srednje strukovno obrazovanje

Za obavljanje poslova iz djelokruga Odjela tretmana u Odgojnom zavodu u Požegi ustrojava se Pododsjek dežurstva.

Odsjek prijama, programiranja odgojnog rada i maticu

Odsjek prijama, programiranja odgojnog rada i maticu obavlja stručne poslove koji se odnose na izradu psihologijskih nalaza, izradu prijedloga pojedinačnog programa izvršavanja odgojne mjere i sigurnosnih mjera izrečenih uz odgojnu mjeru te vođenje matice maloljetnika.

Odsjek provođenja pojedinačnog programa

Odsjek provođenja pojedinačnog programa obavlja stručne poslove provođenja pojedinačnog programa izvršavanja odgojne mjere i sigurnosne mjere, provođenja posebnih programa tretmana maloljetnika, organizaciju slobodnog vremena maloljetnika, izradu stručnih mišljenja o tijeku izvršavanja odgojne mjere te pružanja podrške maloljetniku u rješavanju osobnih i obiteljskih problema.

Odsjek izvršavanje odgojne mjere u otvorenim uvjetima

Odsjek izvršavanja odgojne mjere u otvorenim uvjetima obavlja stručne poslove provođenja pojedinačnog programa izvršavanja odgojne mjere i sigurnosne mjere, provođenja posebnih programa tretmana maloljetnika, organizaciju slobodnog vremena maloljetnika, izradu stručnih mišljenja o tijeku izvršavanja odgojne mjere u otvorenim uvjetima izvršavanja odgojne mjere te pružanju podrške maloljetniku u rješavanju osobnih i obiteljskih problema.

Odsjek za osnovno i srednje strukovno obrazovanje

Odsjek za osnovno i srednje strukovno obrazovanje obavlja stručne poslove koji se odnose na osnovno i srednje strukovno obrazovanje maloljetnika donošenjem programa obrazovanja, provođenjem nastave, nadzorom maloljetnika u pohađanju nastave, individualnim radom s maloljetnikom, organizacijom i provođenjem slobodnog vremena maloljetnika i provođenjem pojedinačnog programa izvršavanja odgojne mjere.

Pododsjek dežurstva

Pododsjek dežurstva obavlja poslove nadzora maloljetnica u provedbi dnevnog rasporeda aktivnosti i tijekom noći, izvršavanja stegovne mjere izdvajanja u posebnu prostoriju i pretrage maloljetnica, posjetitelja, prostorija i stvari.

Odjel osiguranja

Članak 146.

Odjel osiguranja obavlja poslove osiguranja Odgojnog zavoda, nadzora nad maloljetnicima, održavanja unutarnjeg reda među maloljetnicima, sudjelovanja u provedbi pojedinačnih programa izvršavanja odgojne mjere, dežurstva, sprovođenja maloljetnika, izrade plana osiguranja, utvrđivanja potreba za materijalno-tehničkim sredstvima i sigurnosnom opremom, protupožarne zaštite i druge stručne poslove.

Za obavljanje poslova iz djelokruga Odjela osiguranja ustrojavaju se:

1) Pododsjek dežurstva,

2) Pododsjek vanjskog i unutarnjeg osiguranja.

Pododsjek dežurstva

Pododsjek dežurstva koordinira obavljanje poslova unutarnjeg i vanjskog osiguranja, poduzima mjere za sprječavanje bijega maloljetnika i nadzire stanje sigurnosti u Odgojnom zavodu, vodi propisane evidencije.

Pododsjek vanjskog i unutarnjeg osiguranja

Pododsjek vanjskog i unutarnje osiguranja obavlja poslove vanjskog osiguranja Odgojnog zavoda, sprovođenja maloljetnika, održavanja reda i stege među maloljetnicima, nadzora nad maloljetnicima, sudjelovanja u pojedinačnom programu izvršavanja odgojne mjere, poslove materijalno-tehničkih sredstava i opreme te protupožarne zaštite, osiguranja maloljetnika na radu u radionicama.

Odjel za strukovnu izobrazbu i rad

Članak 147.

Odjel za strukovnu izobrazbu i rad maloljetnika obavlja poslove strukovne izobrazbe maloljetnika u obliku praktičnog rada radi stjecanja znanja i vještina za zanimanja.

8. UPRAVA ZA PROBACIJU I PODRŠKU ŽRTVAMA I SVJEDOCIMA

Članak 148.

Uprava za probaciju i podršku žrtvama i svjedocima je upravna organizacija u sastavu Ministarstva pravosuđa koja obavlja upravne i stručne poslove kod odlučivanja o kaznenom progonu, izboru i izvršavanju kaznenopravnih sankcija i mjera punoljetnom počinitelju kaznenog djela, kod organizacije podrške i pomoći žrtvi i oštećeniku, te podrške i pomoći obitelji žrtve i obitelji počinitelja kaznenog djela. Provodi stručnu izobrazbu probacijskih službenika, te obavlja unutarnji nadzor pravilnog, pravodobnog i zakonitog rada ustrojstvenih jedinica i službenika Uprave.

Za obavljanje poslova iz djelokruga Uprave za probaciju i podršku žrtvama i svjedocima ustrojavaju se sljedeće ustrojstvene jedinice:

8.1. Središnji ured

8.2. Uredi za probaciju (odjeli).

8.1. SREDIŠNJI URED

Članak 149.

Središnji ured prati, unapređuje i nadzire zakonitost rada i postupanja u probacijskim uredima, te provodi upravni i inspekcijski nadzor.

Za obavljanje poslova Središnjeg ureda ustrojavaju se:

8.1.1. Sektor za probaciju

8.1.2. Sektor za podršku žrtvama i svjedocima

8.1.1. Sektor za probaciju

Članak 150.

U Sektoru za probaciju obavljaju se upravni i stručni poslovi koje se odnose na jedinstven način postupanja u obavljanju probacijskih poslova, poslovi upravljanja kadrovima, planiranje i raspoređivanje opreme i sredstava za rad, planiranje investicijskih ulaganja, međunarodnu suradnju, izradu nacrta propisa, te provođenje upravnog i inspekcijskog nadzora.

Za obavljanje poslova Sektora za probaciju ustrojavaju se sljedeći odjeli:

8.1.1.1. Odjel za razvoj i analitiku,

8.11.2. Odjel za zaštitni nadzor i rad za opće dobro na slobodi,

8.1.1.3. Odjel za probacijske poslove tijekom izvršavanja kazne zatvora i uvjetnog otpusta,

8.1.1.4. Odjel za probacijske poslove tijekom kaznenog postupka.

8.1.1.1. Odjel za razvoj i analitiku

Članak 151.

U odjelu za razvoj i analitiku obavljaju se upravni i stručni poslovi koji se odnose na razvoj profesionalne prakse unapređenja probacijskih poslova u odnosu na sudove, suca izvršenja, državna odvjetništva, povjerenstvo za uvjetni otpust i druge dionike, poslovi statističke obrade podataka, vođenje središnje matice osoba uključenih u postupke probacije i potrebnih evidencija, poslovi planiranja i raspoređivanja opreme i sredstava za rad, poslovi vođenja evidencije zaposlenika, plana prijama i druge poslove vezane uz službenike probacije, te provodi nadzora iz svoga djelokruga.

8.1.1.2. Odjel za zaštitni nadzor i rad za opće dobro

Članak 152.

Odjel za izvršavanje zaštitnog nadzora i rada za opće dobro na slobodi obavlja upravne i stručne poslove koji se odnose na izvršavanje zaštitnog nadzora i rada za opće dobro na slobodi, utvrđuje potrebe i mjere za unapređenje izvršavanja istih, pruža stručnu pomoć i obavlja nadzor nad njihovim izvršavanjem. Provodi nadzor iz svog djelokruga. Izrađuje prijedloge programa izobrazbe probacijskih službenika i povjerenika iz područja izvršavanja zaštitnog nadzora i rada za opće dobro na slobodi.

8.1.1.3. Odjel za probacijske poslove tijekom izvršavanja kazne zatvora i uvjetnog otpusta

Članak 153.

Odjel za probacijske poslove u izvršavanju kazne zatvora i uvjetnog otpusta obavlja upravne i stručne poslove koji se odnose na izvršavanje kazne zatvora i izvršavanje nadzora nad uvjetno otpuštenim osuđenicima, utvrđivanje potreba i mjera za unapređenje izvršavanja istih, pružanje stručne pomoći i provođenje nadzora nad njihovim izvršavanjem. Provodi nadzor iz svog djelokruga. Izrađuje prijedloge programa izobrazbe probacijskih službenika i povjerenika iz područja izvršavanja kazne zatvora i izvršavanja nadzora nad uvjetno otpuštenim osuđenicima.

8.1.1.4. Odjel za probacijske poslove tijekom kaznenog postupka

Članak 154.

Odjel za probacijske poslove tijekom kaznenog postupka obavlja upravne i stručne poslove koji se odnose na probacijske poslove kod odlučivanja o kaznenom postupku, odnosno kod odlučivanju o postupanju prema osobama kojima je uvjetno odgođen kazneni progon, odlučivanja o mjeri pritvora, te poslove koji se odnose na izvršavanje mjera opreza i istražnog zatvora u domu, utvrđivanje potreba i mjera za unapređenje izvršavanja istih, pružanje stručne pomoći i provođenje nadzora nad njihovim izvršavanjem. Provodi nadzor iz svog djelokruga. Izrađuje prijedloge programa izobrazbe probacijskih službenika i povjerenika iz područja izvršavanja probacijskih poslova tijekom kaznenog postupka.

8.1.2. Sektor za podršku žrtvama i svjedocima

Članak 155.

Sektor za podršku žrtvama i svjedocima obavlja stručne i upravne poslove vezane za unaprjeđenje, ujednačavanje prakse i nadzor sustava podrške žrtvama i svjedocima, te organizaciju podrške žrtvama i svjedocima.

Za obavljanje poslova iz djelokruga Sektora za podršku žrtvama i svjedocima ustrojavaju se sljedeći odjeli:

8.1.2.1. Odjel za razvoj i koordinaciju sustava podrške žrtvama i svjedocima

8.1.2.2. Odjel za organizaciju podrške žrtvama i svjedocima.

8.1.2.1. Odjel za razvoj i koordinaciju sustava podrške žrtvama i svjedocima

Članak 156.

Odjel sudjeluje u izradi strateških dokumenata za zaštitu i unaprijeđenije prava žrtava i svjedoka, te prati njihovu primjenu u području pravosuđa, prati primjenu međunarodnih dokumenata u pitanjima podrške žrtvama i svjedocima, sudjeluje u izradi propisa i davanju mišljenja na propise iz područja podrške žrtvama i svjedocima;

Odjel izrađuje preporuke za ujednačavanje prakse postupanja sa žrtvama i svjedocima, prikuplja podatke, izrađuje izvještaje i analize o sustavu podrške žrtvama i svjedocima, te obavlja stručne i administrativne poslove za Vladino povjerenstvo za praćenje i unaprjeđenje sustava podrške žrtvama i svjedocima;

Odjel koordinira rad i vrši upravni nadzor nad radom odjela za organiziranje i pružanje podrške svjedocima i žrtvama na sudovima, organizira i provodi edukacije i psihološke supervizije djelatnika odjela i volontera.

Odjel koordinira razvoj sustava podrške djeci žrtvama i svjedocima kaznenih djela.

8.1.2.2. Odjel za organizaciju podrške žrtvama i svjedocima

Članak 157.

Odjel sudjeluje u organiziranju psihosocijalne pomoći u skladu sa zakonom, te pruža opću pravnu informaciju o pravima žrtava i svjedoka.

Odjel obavlja stručne poslove pružanja psihološke pomoći žrtvama i svjedocima, posredovanja u osiguranju fizičke zaštite kad je to potrebno, te pomoći u pripremanju odlazaka i organizaciji pristupa nadležnom pravosudnom tijelu za svjedoke i druge sudionike koji su pozvani na ispitivanje u kaznenim postupcima pred nadležnim pravosudnim tijelima u Republici Hrvatskoj, kao i izvan Republike Hrvatske kada je takva podrška predmet zamolbe za međunarodnom pravnom pomoći, a ti se poslovi ne mogu obaviti od strane ureda odjela za podršku žrtvama i svjedocima na sudovima.

Odjel obavalja i druge poslove iz svojega djelokruga.

8.2. UREDI ZA PROBACIJU

Članak 158.

Probacijski uredi (odjeli) obavljaju poslove vezane uz procjenu kriminogenih rizika i tretmanskih potreba počinitelja, izradu pojedinačnog programa postupanja, nadzor izvršavanja obveza prema rješenju državnog odvjetnika kada se odlučuje o kaznenom progonu prema načelu svrhovitosti, postupci izvršavanja uvjetne osude sa zaštitnim nadzorom i rada za opće dobro na slobodi, nadzor izvršavanja mjere opreza obveze redovitog javljanja određenoj osobi ili državnom tijelu, nadzor provođenja mjera utvrđenih rješenjem o određivanju istražnog zatvora u domu, izrada izvješća zatvoru, odnosno kaznionici, nadzor nad uvjetno otpuštenim osuđenikom, izrada izvješća o počinitelju za državno odvjetništvo, sud ili suca izvršenja, poslove organizacije podrške i pomoći žrtvi i oštećeniku, te podrške i pomoći obitelji žrtve i obitelji počinitelja kaznenog djela. Vode maticu i osobnike osoba uključenih u postupke probacije.

Za obavljanje poslova probacijskih ureda (odjela) ustrojavaju se:

8.2.1. Probacijski ured Bjelovar – za područje Bjelovarsko-bilogorske, Koprivničko-križevačke i Virovitičko-podravske županije,

8.2.2. Probacijski ured Dubrovnik – za područje Dubrovačko-neretvanske županije,

8.2.3. Probacijski ured Osijek – za područje Osječko-baranjske i Vukovarsko-srijemske županije,

8.2.4. Probacijski ured Požega – za područje Požeško-slavonske i Brodsko-posavske županije,

8.2.5. Probacijski ured Pula – za područje Istarske županije,

8.2.6. Probacijski ured Rijeka – za područje Primorsko-goranske i Ličko-senjske županije,

8.2.7. Probacijski ured Sisak – za područje Sisačko-moslavačke i Karlovačke županije,

8.2.8. Probacijski ured Split – za područje Splitsko-dalmatinske županije,

8.2.9. Probacijski ured Varaždin – za područje Varaždinske, Međimurske i Krapinsko-zagorske županije,

8.2.10. Probacijski ured Zadar – za područje Zadarske i Šibensko-kninske županije,

8.2.11. Probacijski ured Zagreb I – za područje Grada Zagreba i

8.2.12. Probacijski ured Zagreb II – za područje Zagrebačke županije i Karlovačke županije.

9. URED ZA SURADNJU S MEĐUNARODNIM KAZNENIM SUDOVIMA

Članak 159.

Ured za suradnju s međunarodnim kaznenim sudovima ustrojava se kao upravna organizacija u sastavu ministarstva koja obavlja stručne i upravne poslove vezane uz suradnju Vlade Republike Hrvatske s Međunarodnim sudom pravde, Međunarodnim kaznenim sudom za bivšu Jugoslaviju, Međunarodnim kaznenim sudom, ostalim postojećim i budućim međunarodnim kaznenim sudovima; prati, usklađuje i usmjerava poslove državnih tijela nadležnih za suradnju s tim sudovima te obavlja i druge poslove iz svojega djelokruga.

Za obavljanje poslova iz djelokruga Ureda za suradnju s međunarodnim kaznenim sudovima ustrojavaju se sljedeći odjeli:

9.1. Odjel za suradnju s Međunarodnim kaznenim sudom za bivšu Jugoslaviju

9.2. Odjel za suradnju s drugim međunarodnim kaznenim sudovima.

9.1. ODJEL ZA SURADNJU S MEĐUNARODNIM KAZNENIM SUDOM ZA BIVŠU JUGOSLAVIJU

Članak 160.

Odjel za suradnju s Međunarodnim kaznenim sudom za bivšu Jugoslaviju obavlja stručne i upravne poslove u svezi s poslovima suradnje Vlade Republike Hrvatske s Međunarodnim kaznenim sudom za bivšu Jugoslaviju, priprema odluke i mišljenja, te zauzima stajališta oko pravnih pitanja, prati, usklađuje i usmjerava poslove državnih tijela nadležnih za suradnju s Međunarodnim kaznenim sudom za bivšu Jugoslaviju, te obavlja i druge poslove iz svojega djelokruga.

9.2. ODJEL ZA SURADNJU S DRUGIM MEĐUNARODNIM KAZNENIM SUDOVIMA

Članak 161.

Odjel za suradnju s drugim međunarodnim kaznenim sudovima obavlja stručne i upravne poslove u svezi s poslovima suradnje Vlade Republike Hrvatske s drugim međunarodnim kaznenim sudovima, prati, usklađuje i usmjerava poslove državnih tijela nadležnih za suradnju s Međunarodnim sudom pravde, Međunarodnim kaznenim sudom i ostalim postojećim i budućim međunarodnim kaznenim sudovima te obavlja i druge poslove iz svojega djelokruga.

10. URED ZA PRAĆENJE PRAKSE I ZASTUPANJE PRED EUROPSKIM SUDOVIMA

Članak 162.

Ured za praćenje prakse i zastupanje pred europskim sudovima ustrojava se kao upravna organizacija u sastavu ministarstva koja obavlja stručne i administrativne poslove u pripremi zastupanja Republike Hrvatske pred Europskim sudom za ljudska prava, u postupku izvršenja presuda Europskog suda za ljudska prava, prati i analizira praksu Suda Europskih zajednica u Luxembourgu, te obavlja i druge poslove iz svojega djelokruga.

Za obavljanje poslova Ureda za praćenje prakse i zastupanje pred europskim sudovima ustrojavaju se sljedeći odjeli:

10.1. Odjel za pripremu predmeta pred Europskim sudom za ljudska prava

10.2. Odjel za izvršenje presuda i praćenje prakse Europskog suda za ljudska prava

10.3. Odjel za praćenje i analizu prakse Suda Europskih zajednica u Luxembourgu.

10.1. ODJEL ZA PRIPREMU PREDMETA PRED EUROPSKIM SUDOM ZA LJUDSKA PRAVA

Članak 163.

Odjel za pripremu predmeta Vlade RH pred Europskim sudom za ljudska prava prikuplja potrebne obavijesti uvidom u spise predmeta i na drugi odgovarajući način, utvrđuje činjenice na temelju kojih su donesene odluke u postupcima pred upravnim ili sudbenim tijelima u Republici Hrvatskoj protiv kojih je pokrenut postupak pred Europskim sudom za ljudska prava, te izrađuje nacrte očitovanja Europskom sudu za ljudska prava.

Odjel prati sve mjerodavne domaće propise i međunarodne ugovore koji mogu biti od značaja za zaštitu ljudskih prava, te prati i analizira praksu Europskog suda za ljudska prava i domaćih sudova i upravnih tijela.

10.2. ODJEL ZA IZVRŠENJE PRESUDA I PRAĆENJE PRAKSE EUROPSKOG SUDA ZA LJUDSKA PRAVA

Članak 164.

Odjel za izvršenje presuda Europskog suda za ljudska prava se brine za izvršenje presuda i odluka Europskog suda za ljudska prava, putem nadležnih državnih tijela u Republici Hrvatskoj, te o tome izvještava Odbor ministara Vijeća Europe.

Odjel prati sukladnost domaćih propisa s Europskom konvencijom za zaštitu ljudskih prava i temeljnih sloboda i njenih protokola, sudskom praksom Europskog suda za ljudska prava, te ukoliko povodom određenog slučaja koji je razmatrao Europski sud za ljudska prava utvrdi da domaći propis nije u skladu s Europskom konvencijom i praksom Europskog suda za ljudska prava daje poticaj nadležnim tijelima u Republici Hrvatskoj za usklađivanje.

10.3. ODJEL ZA PRAĆENJE I ANALIZU PRAKSE SUDA EUROPSKIH ZAJEDNICA U LUXEMBOURGU

Članak 165.

Odjel za praćenje i analizu prakse Suda Europskih zajednica u Luxembourgu, radi pripreme za obavljanje poslova zastupanja Vlade Republike Hrvatske pred Sudom Europskih zajednica u Luxembourgu, prati i analizira praksu Suda Europskih zajednica u Luxembourgu, te pruža informacije tijelima državne uprave i pravosudnim tijelima o praksi Suda Europskih zajednica u Luxembourgu.

11. SAMOSTALNI ODJEL ZA UNUTARNJU REVIZIJU

Članak 166.

Samostalni odjel za unutarnju reviziju provodi unutarnje revizije u Ministarstvu, pravosudnim i kaznenim tijelima, daje stručna mišljenja i ima savjetodavnu ulogu s ciljem dodavanja vrijednosti i poboljšanja poslovanja Ministarstva, pravosudnih i kaznenih tijela. Odjel procjenjuje sustave, procese i sustav unutarnjih kontrola na temelju procjene rizika; provodi unutarnje revizije u skladu s najboljom strukovnom praksom i standardima unutarnje revizije usklađenima s Međunarodnim standardima unutarnje revizije i kodeksom strukovne etike unutarnjih revizora; testira, analizira i ocjenjuje sve poslovne funkcije iz nadležnosti Ministarstva; provodi pojedinačne unutarnje revizije i daje preporuke ministru u svrhu postizanja veće učinkovitosti i djelotvornosti sustava; izrađuje strateške i operativne planove revizije; obavlja posebne revizije na zahtjev ministra ili prema potrebi; obavlja reviziju o korištenju sredstava Europske unije i drugih međunarodnih organizacija i institucija; izrađuje izvješća o obavljenoj unutarnjoj reviziji koja podnosi ministru; prati provedbu preporuka navedenih u izvješćima iz prethodno obavljenih revizija; izrađuje periodična i godišnja izvješća o radu Odjela i dostavlja ih nadležnim institucijama i osobama u skladu s važećim propisima; surađuje s Upravom za harmonizaciju unutarnje revizije i financijske kontrole Ministarstva financija što uključuje i obvezu dostave strateških i godišnjih planova te godišnjeg izvješća toj Upravi; prati i predlaže stalnu edukaciju unutarnjih revizora u skladu s Međunarodnim standardima unutarnje revizije; procjenjuje praćenje provedbe preporuka Državnog ureda za reviziju.

IV. UPRAVLJANJE MINISTARSTVOM

Članak 167.

Ministar predstavlja ministarstvo i upravlja njegovim radom.

U slučaju odsutnosti ili spriječenosti, ministra zamjenjuje državni tajnik kojeg odredi ministar.

Radom Tajništva Ministarstva upravlja tajnik Ministarstva.

Radom upravnih organizacija u sastavu Ministarstva upravljaju ravnatelji.

Radom Uprave za zatvorski sustav upravlja ravnatelj koji je ujedno i čelnik Središnjeg ureda Uprave za zatvorski sustav.

Radom Uprave za probaciju i podršku žrtvama i svjedocima upravlja ravnatelj koji je ujedno i čelnik Središnjeg ureda za probaciju i podršku žrtvama i svjedocima.

Radom Ureda za suradnju s međunarodnim kaznenim sudovima upravlja voditelj Ureda.

Radom Ureda za praćenje prakse i zastupanje pred europskim sudovima upravlja voditelj Ureda.

Radom Samostalnog odjela za unutarnju reviziju upravlja načelnik.

Članak 168.

Na čelu Kabineta ministra je tajnik Kabineta.

Radom sektora upravlja načelnik sektora.

Radom službe u Središnjem uredu Uprave za zatvorski sustav upravlja načelnik službe.

Radom odjela upravlja načelnik odjela.

Kaznionicama, zatvorima, odgojnim zavodom i Centrom za izobrazbu upravljaju upravitelji.

Na čelu odsjeka u odjelima su voditelji.

Na čelu pododsjeka u odsjecima su voditelji.

Na čelu odjeljka u pododsjecima su voditelji.

Članak 169.

Državni tajnici odgovorni su za svoj rad ministru i Vladi Republike Hrvatske.

Tajnik Ministarstva za svoj rad odgovoran je ministru.

Ravnatelji uprava za svoj rad odgovorni su ministru i nadležnom državnom tajniku.

Ravnatelj Uprave za zatvorski sustav odgovoran je za svoje rad ministru i nadležnom državnom tajniku i Vladi Republike Hrvatske.

Voditelj Ureda za suradnju s međunarodnim kaznenim sudovima ima položaj ravnatelja uprave i odgovoran je za svoj rad ministru i nadležnom državnom tajniku.

Voditelj Ureda za praćenje prakse i zastupanje pred europskim sudovima ima položaj ravnatelja uprave i odgovoran je za svoj rad ministru i Vladi Republike Hrvatske.

Načelnik sektora u sastavu Tajništva Ministarstva odgovoran je za svoj rad Tajniku Ministarstva, nadležnom državnom tajniku i ministru.

Načelnici sektora u sastavu uprava odgovorni su za svoj rad ravnatelju uprave, nadležnom državnom tajniku i ministru.

Načelnici službe u Središnjem uredu u Upravi za zatvorski sustav odgovorni su za svoj rad ravnatelju Uprave za zatvorski sustav, nadležnom državnom tajniku i ministru.

Načelnici odjela u sastavu Tajništva Ministarstva odgovorni su za svoj rad načelniku sektora, Tajniku Ministarstva, nadležnom državnom tajniku i ministru.

Načelnici odjela u sastavu uprava odgovorni su za svoj rad načelniku sektora, ravnatelj, nadležnom državnom tajniku i ministru.

Načelnici odjela u sastavu uprava koji nisu ustrojeni unutar sektora odgovorni su za svoj rad ravnatelju uprave, nadležnom državnom tajniku i ministru.

Načelnici odjela u Središnjem uredu u Upravi za zatvorski sustav odgovorni su za svoj rad načelniku službe, ravnatelju Uprave za zatvorski sustav, nadležnom državnom tajniku i ministru.

Upravitelj Centra za izobrazbu u Upravi za zatvorski sustav za svoj rad odgovoran je ravnatelju Uprave za zatvorski sustav, nadležnom državnom tajniku i ministru.

Upravitelji kaznionica, zatvora i odgojnih zavoda odgovorni su za svoj rad ravnatelju Uprave za zatvorski sustav, nadležnom državnom tajniku i ministru.

Pomoćnici upravitelja kaznionica, zatvora i odgojnih zavoda odgovorni su za svoj rad upravitelju, ravnatelju Uprave za zatvorski sustav, nadležnom državnom tajniku i ministru.

Načelnici odjela u kaznionicama, zatvorima i odgojnim zavodima i Centru za izobrazbu odgovorni su za svoj rad upravitelju, ravnatelju Uprave, nadležnom državnom tajniku i ministru.

Načelnici sektora u Središnjem uredu u Upravi za probaciju i podršku žrtvama i svjedocima i voditelji Probacijskih ureda (načelnici odjela) u Upravi za probaciju i podršku žrtvama i svjedocima odgovorni su za svoj rad ravnatelju Uprave za probaciju i podršku žrtvama i svjedocima, nadležnom državnom tajniku i ministru.

Načelnik Samostalnog odjela za unutarnju reviziju za svoj rad odgovoran je ministru.

Članak 170.

Savjetodavno tijelo ministra je Kolegij ministra.

Kolegij ministra u širem sastavu obuhvaća: državne tajnike, ravnatelje uprava, tajnika ministarstva, predstojnike ureda ministarstva, te tajnika Kabineta ministra.

Kolegij ministra u užem sastavu obuhvaća: državne tajnike, tajnika ministarstva i tajnika kabineta ministra.

Ostali službenici Ministarstva pozivaju se na sjednice Kolegija po potrebi.

V. RADNO VRIJEME MINISTARSTVA

Članak 171.

Ministarstvo radi u tijeku radnog dana u vremenu od 7:30 odnosno 8:30 do 15:30 odnosno 16:30 sati.

VI. OKVIRNI BROJ SLUŽBENIKA I NAMJEŠTENIKA MINISTARSTVA

Članak 172.

Poslove i zadatke iz djelokruga Ministarstva, ovisno o vrsti, složenosti, stručnoj spremi i drugim uvjetima, obavljaju državni službenici i namještenici, raspoređeni na radna mjesta, u skladu s propisima.

Okvirni broj državnih službenika i namještenika potrebnih za obavljanje poslova iz djelokruga Ministarstva prikazan je u tablicama koje su sastavni dio ove Uredbe i objavljuje se u »Narodnim novinama«.

VII. PRIJELAZNE I ZAVRŠNE ODREDBE

Članak 173.

Pitanja od značenja za rad Ministarstva koja nisu uređena Zakonom, Uredbom o načelima za unutarnje ustrojstvo tijela državne uprave i ovom Uredbom, uredit će se Pravilnikom o unutarnjem redu Ministarstva pravosuđa.

Pravilnikom iz stavka 1. utvrdit će se radna mjesta za državne službenike i namještenike s naznakom njihovih osnovnih poslova i zadaća te stručnih uvjeta potrebnih za njihovo obavljanje, njihove ovlasti i odgovornosti, te druga pitanja od značenja za rad Ministarstva.

Nakon stupanja na snagu ove Uredbe, ministar pravosuđa donijet će Pravilnik o unutarnjem redu Ministarstva pravosuđa u roku od 30 dana, uz prethodnu suglasnost središnjeg tijela državne uprave nadležnog za službeničke odnose.

Članak 174.

Danom stupanja na snagu ove Uredbe prestaje važiti Uredba o unutarnjem ustrojstvu Ministarstva pravosuđa (»Narodne novine«, br. 77/2008 i 107/2009).

Članak 175.

Ova Uredba stupa na snagu danom objave u »Narodnim novinama«.

Klasa: 023-03/10-01/07

Urbroj: 5030109-10-1

Zagreb, 18. ožujka 2010.

Predsjednica
Jadranka Kosor, dipl. iur., v. r.

UNUTARNJE USTROJSTVENE JEDINICE I OKVIRNI BROJ SLUŽBENIKA I NAMJEŠTENIKA MINISTARSTVA PRAVOSUĐA

Tablica 1: Ministarstvo pravosuđa bez kaznenih tijela

|  |  |  |
| --- | --- | --- |
| RBR | UNUTARNJA USTROJSTVENA JEDINICA | OKVIRNI BROJ DRŽAVNIH SLUŽBENIKA I NAMJEŠTENIKA |
| 1. | KABINET MINISTRA | 10 |
| 2. | UPRAVA ZA ORGANIZACIJU PRAVOSUĐA | Ukupno 337  2 |
| 2.1. | Sektor za pravosudnu upravu | 1 |
| 2.1.1 | Odjel za ljudske resurse u pravosudnim tijelima | 5 |
| 2.1.2. | Odjel za analitiku, statistiku i evidencije | 5 |
| 2.1.3. | Odjel za racionalizaciju mreže sudova i državnih odvjetništava | 3 |
| 2.1.4. | Odjel za pravosudni ispit i druge stručne ispite | 3 |
| 2.2. | Sektor za organizacijske propise | 1 |
| 2.2.1. | Odjel za organizacijske propise u pravosudnim tijelima i posebne upravne postupke | 3 |
| 2.2.2. | Odjel za propise javnog bilježništva, odvjetništva, sudskih vještaka i tumača | 3 |
| 2.3. | Sektor pravosudne inspekcije | 1 |
| 2.3.1. | Odjel za nadzor pravosudne uprave u pravosudnim tijelima | 7 |
| 2.3.2. | Odjel za nadzor nad materijalnim i financijskim poslovanjem pravosudnih tijela | 4 |
| 2.3.3. | Odjel za nadzor javnobilježničke službe | 3 |
| 2.3.4. | Odjel za predstavke i pritužbe | 6 |
| 2.4. | Sektor za informatizaciju pravosudnog sustava | 3 |
| 2.4.1. | Odjel za razvoj informacijskog sustava | 8 |
| 2.4.2. | Odjel za informacijske tehnologije | 9 |
| 2.4.2. | Odjel za informatičku potporu | 14 |
| 2.5. | Sektor investicijskih poslova i planiranja opreme u pravosudnom sustavu | 1 |
| 2.5.1. | Odjel investicijskih poslova | 5 |
| 2.5.2. | Odjel planiranja opreme | 5 |
| 2.6. | Sektor osiguranja pravosudnih tijela | 1 |
| 2.6.1. | Odjel službenika pravosudne policije | 1 |
| 2.6.1.1. | Odsjek osiguranja u Zagrebu | 1 |
| 2.6.1.1.1. | Pododsjek osiguranja u Gradu Zagrebu 1 | 27 |
| 2.6.1.1.2. | Pododsjek osiguranja u Gradu Zagrebu 2 | 28 |
| 2.6.1.1.3. | Pododsjek osiguranja u Gradu Zagrebu 3 | 25 |
| 2.6.1.1.4 | Pododsjek osiguranja u Gradu Zagrebu 4 | 20 |
| 2.6.1.1.5. | Pododsjek osiguranja u Varaždinu | 12 |
| 2.6.1.1.6 | Pododsjek osiguranja u Karlovcu | 12 |
| 2.6.1.2. | Odsjek osiguranja u Splitu | 1 |
| 2.6.1.2.1. | Pododsjek osiguranja u Splitu | 25 |
| 2.6.1.2.2. | Pododsjek osiguranja u Zadru | 21 |
| 2.6.1.3. | Odsjek osiguranja u Rijeci | 1 |
| 2.6.1.3.1. | Pododsjek osiguranja u Rijeci | 9 |
| 2.6.1.3.2. | Pododsjek osiguranja u Puli | 6 |
| 2.6.1.4. | Odsjek osiguranja u Osijeku | 1 |
| 2.6.1.4.1. | Pododsjek osiguranja u Osijeku | 13 |
| 2.6.1.4.2. | Pododsjek osiguranja u Bjelovaru | 22 |
| 2.6.1.4.3 | Pododsjek osiguranja u Požegi | 8 |
| 2.6.1.4.4. | Pododsjek osiguranja u Vukovaru | 6 |
| 2.6.2. | Odjel materijalno-tehničkih sredstava i opreme | 5 |
| 3. | UPRAVA ZA GRAĐANSKO, TRGOVAČKO I UPRAVNO PRAVO | Ukupno 73  2 |
| 3.1. | Sektor za propise građanskog i trgovačkog prava | 1 |
| 3.1.1. | Odjel za opće propise građanskog materijalnog prava | 4 |
| 3.1.2. | Odjel za propise građanskog procesnog prava i mirenje | 4 |
| 3.1.3. | Odjel za propise ovršnog prava | 3 |
| 3.1.4. | Odjel za trgovačko pravo i pravo društava | 3 |
| 3.2. | Sektor za posebne upravne postupke, upravni nadzor i propise upravnog prava | 1 |
| 3.2.1. | Odjel za drugostupanjske upravne postupke | 1 |
| 3.2.1.1. | Odsjek za drugostupanjske upravne postupke u Zagrebu | 10 |
| 3.2.1.2. | Odsjek za drugostupanjske upravne postupke u Splitu | 4 |
| 3.2.1.3. | Odsjek za drugostupanjske upravne postupke u Rijeci | 3 |
| 3.2.1.4 | Odsjek za drugostupanjske upravne postupke u Osijeku | 3 |
| 3.2.2. | Odjel za posebne imovinskopravne poslove | 5 |
| 3.2.3. | Odjel za stvarno pravo | 6 |
| 3.2.4. | Odjel za upravni nadzor | 3 |
| 3.2.5. | Odjel za propise upravnog prava | 3 |
| 3.2.6.. | Odjel za sukcesiju | 4 |
| 3.3. | Sektor za zemljišnoknjižno pravo | 1 |
| 3.3.1. | Odjel za upravljanje bazom zemljišnih podataka | 3 |
| 3.3.2. | Odjel za zemljišnoknjižnu administraciju | 9 |
| 4. | UPRAVA ZA KAZNENO PRAVO | Ukupno 85  2 |
| 4.1. | Sektor za propise kaznenog prava | 1 |
| 4.1.1. | Odjel za propise kaznenog materijalnog prava | 3 |
| 4.1.2. | Odjel za propise kaznenog procesnog prava i izvršavanja kaznenih sankcija | 3 |
| 4.1.3. | Odjel za propise prekršajnog prava | 3 |
| 4.1.4. | Odjel za propise maloljetničkog kaznenog prava | 3 |
| 4.2. | Sektor za pomilovanja, evidencije i naknade u kaznenim postupcima | 1 |
| 4.2.1. | Odjel za pomilovanja | 6 |
| 4.2.2. | Odjel za kaznene evidencije | 1 |
| 4.2.2.1. | Pododsjek za evidencije | 13 |
| 4.2.2.2 | Pododsjek za upravne poslove | 12 |
| 4.2.3. | Odjel za prekršajne evidencije | 1 |
| 4.2.3.1. | Pododsjek za evidencije | 8 |
| 4.2.3.2. | Pododsjek za upravne poslove | 9 |
| 4.2.4. | Odjel za novčane naknade žrtvama kaznenih djela | 3 |
| 4.2.5. | Odjel za naknade štete za neutemeljena uhićenja i neopravdane osude | 3 |
| 4.3. | Sektor za suzbijanje korupcije | 1 |
| 4.3.1. | Odjel za strategiju i analizu mjera suzbijanja korupcije | 6 |
| 4.3.2. | Odjel za nadzor i suradnju u provedbi mjera suzbijanja korupcije | 6 |
| 5. | UPRAVA ZA EUROPSKU UNIJU I MEĐUNARODNU SURADNJU | Ukupno 87  2 |
| 5.1. | Sektor za Europsku Uniju | 1 |
| 5.1.1. | Odjel za pregovore s Europskom Unijom | 1 |
| 5.1.1.1. | Odsjek za poglavlje 23 »Pravosuđe i temeljna prava« | 3 |
| 5.1.1.2. | Odsjek za ostala poglavlja pregovora | 3 |
| 5.1.2. | Odjel za prilagodbu hrvatskog pravnog sustava europskom pravnom sustavu | 1 |
| 5.1.2.1. | Odsjek za koordinaciju usklađivanja zakonodavstva | 4 |
| 5.1.2.2. | Odsjek za propise | 3 |
| 5.1.3. | Odjel za provedbu strategije reforme pravosuđa | 7 |
| 5.2. | Sektor za projekte | 1 |
| 5.2.1. | Odjel za koordinaciju pravosudnih projekata | 3 |
| 5.2.2. | Odjel za projekte Europske Unije | 1 |
| 5.2.2.1. | Odsjek za programiranje i nadzor nad provedbom projekata | 3 |
| 5.2.2.2. | Odsjek za ugovaranje i implementaciju projekata | 3 |
| 5.2.3. | Odjel za bilateralne projekte i projekte sa međunarodnim organizacijama i financijskim institucijama | 3 |
| 5.3. | Sektor za ljudska prava i besplatnu pravnu pomoć | 1 |
| 5.3.1. | Odjel za ljudska prava i prava nacionalnih manjina | 6 |
| 5.3.2. | Odjel za besplatnu pravnu pomoć | 6 |
| 5.4. | Sektor za međunarodnu suradnju | 1 |
| 5.4.1. | Odjel za bilateralnu suradnju | 7 |
| 5.4.2. | Odjel za multilateralnu suradnju | 6 |
| 5.5. | Sektor za međunarodnu pravnu pomoć | 1 |
| 5.5.1. | Odjel za izručenja i međunarodnu pravnu pomoć u kaznenim stvarima | 10 |
| 5.5.2. | Odjel za međunarodnu pravnu pomoć u građanskim stvarima | 10 |
| 6. | TAJNIŠTVO | Ukupno 111  3 |
| 6.1. | Sektor za ljudske resurse i službeničke odnose | 1 |
| 6.1.1. | Odjel za upravljanje ljudskim resursima | 4 |
| 6.1.2. | Odjel za službeničke odnose | 1 |
| 6.1.2.1. | Pododsjek za provođenje natječajnih postupaka | 3 |
| 6.1.2.2. | Pododsjek za administrativne poslove | 3 |
| 6.2. | Sektor za informiranje i odnose s javnošću | 1 |
| 6.2.1. | Odjel za odnose s javnošću | 3 |
| 6.2.2. | Odjel za interno informiranje i web-stranice | 3 |
| 6.3. | Sektor za upravljanje nekretninama i opće poslove | 1 |
| 6.3.1. | Odjel za evidenciju i upravljanje nekretninama | 3 |
| 6.3.2. | Odjel za opće i tehničke poslove | 1 |
| 6.3.2.1. | Pododsjek općih poslova | 1 |
| 6.3.2.1.1. | Odjeljak pisarnice | 18 |
| 6.3.2.1.2. | Odjeljak prijepisa | 5 |
| 6.3.2.2. | Pododsjek tehničkih poslova | 22 |
| 6.4. | Sektor financijsko-planskih poslova, riznice i računovodstva | 1 |
| 6.4.1. | Odjel financijsko-planskih poslova | 7 |
| 6.4.2. | Odjel riznice | 3 |
| 6.4.3. | Odjel računovodstveno-financijskih poslova | 10 |
| 6.5. | Sektor za javnu nabavu, ugovaranje i materijalno poslovanje | 1 |
| 6.5.1. | Odjel javne nabave za pravosudna tijela | 3 |
| 6.5.2. | Odjel javne nabave za kaznena tijela i ministarstvo | 3 |
| 6.5.3. | Odjel za ugovaranje | 3 |
| 6.5.4 | Odjel materijalnog poslovanja | 7 |
| 7. | UPRAVA ZA ZATVORSKI SUSTAV – Središnji ured i Centar za izobrazbu  (kaznena tijela su prikazana u tablici 2.) | Ukupno 91  1 |
| 7.1. | SREDIŠNJI URED | Ukupno 84  5 |
| 7.1.1 | Služba za upravne poslove i ljudske resurse | 1 |
| 7.1.1.1. | Odjel za upravljanje kaznenim tijelima i ljudskim resursima | 1 |
| 7.1.1.1.1. | Odsjek za upravljanje kaznenim tijelima | 3 |
| 7.1.1.1.2. | Odsjek za upravljanje ljudskim resursima | 3 |
| 7.1.1.1.3. | Odsjek za službeničke odnose | 3 |
| 7.I.1.1.4. | Odsjek za psihosocijalnu pomoć ovlaštenim osobama | 3 |
| 7.1.1.2. | Odjel za gospodarske aktivnosti i materijalne resurse | 4 |
| 7.1.1.3. | Odjel za investicijske poslove | 3 |
| 7.1.1.4. | Odjel za predstavke i pritužbe | 3 |
| 7.1.1.5. | Odjel za inspekcijski nadzor | 3 |
| 7.1.2 | Služba tretmana | 1 |
| 7.1.2.1. | Odjel za dijagnostiku | 1 |
| 7.1.2.1.1. | Odsjek za prijam i maticu zatvorenika | 11 |
| 7.1.2.1.2. | Odsjek za dijagnostiku | 11 |
| 7.1.2.2. | Odjel za opće programe tretmana | 6 |
| 7.1.2.3. | Odjel za posebne programe tretmana | 6 |
| 7.1.2.4. | Odjel za maloljetnike | 3 |
| 7.1.3. | Služba osiguranja | 1 |
| 7.1.3.1. | Odjel vanjskog osiguranja | 4 |
| 7.1.3.2. | Odjel unutarnjeg osiguranja | 4 |
| 7.1.4. | Služba za analitiku i informatiku | 1 |
| 7.1.4.1. | Odjel za analitiku, statistiku i evidencije | 3 |
| 7.1.4.2. | Odjel za informatiku | 3 |
| 7.2 | CENTAR ZA IZOBRAZBU | 1 |
| 7.2.1. | Odjel za izradu programa usavršavanja | 3 |
| 7.2.2. | Odjel za provedbu programa usavršavanja | 3 |
| 7.3 | Kaznionice – prikazano u tablici 2 | Tablica 2 |
| 7.4 | Zatvori – prikazano u tablici 2. | Tablica 2 |
| 7.5 | Odgojni zavodi – prikazano u tablici 2 | Tablica 2 |
| 8. | UPRAVA ZA PROBACIJU I PODRŠKU ŽRTVAMA I SVJEDOCIMA | Ukupno 92  2 |
| 8.1. | SREDIŠNJI URED |  |
| 8.1.1. | Sektor za probaciju | 1 |
| 8.1.1.1. | Odjel za razvoj i analitiku | 5 |
| 8.1.1.2. | Odjel za zaštitni nadzor i rad za opće dobro na slobodi | 3 |
| 8.1.1.3. | Odjel za probacijske poslove tijekom izvršavanja kazne zatvora i uvjetnog otpusta | 3 |
| 8.1.1.4. | Odjel za probacijske poslove tijekom kaznenog postupka | 3 |
| 8.1.2. | Sektor za podršku žrtvama i svjedocima | 1 |
| 8.1.2.1. | Odjel za razvoj i koordinaciju sustava podrške žrtvama i svjedocima | 3 |
| 8.1.2.2. | Odjel za organizaciju podrške žrtvama i svjedocima | 5 |
| 8.2.. | PROBACIJSKI UREDI |  |
| 8.2.1. | Probacijski ured Bjelovar | 4 |
| 8.2.2. | Probacijski ured Dubrovnik | 3 |
| 8.2.3. | Probacijski ured Osijek | 7 |
| 8.2.4. | Probacijski ured Požega | 4 |
| 8.2.5. | Probacijski ured Pula | 4 |
| 8.2.6. | Probacijski ured Rijeka | 6 |
| 8.2.7. | Probacijski ured Sisak | 4 |
| 8.2.8. | Probacijski ured Split | 5 |
| 8.2.9. | Probacijski ured Varaždin | 4 |
| 8.2.10 | Probacijski ured Zadar | 4 |
| 8.2.11. | Probacijski ured Zagreb I | 13 |
| 8.2.12. | Probacijski ured Zagreb II | 8 |
| 9 | URED ZA SURADNJU S MEĐUNARODNIM KAZNENIM SUDOVIMA | UKUPNO 16  3 |
| 9.1. | Odjel za suradnju s Međunarodnim kaznenim sudom za bivšu Jugoslaviju | 7 |
| 9.2. | Odjel za suradnju s drugim međunarodnim kaznenim sudovima | 6 |
| 10. | URED ZA PRAĆENJE PRAKSE I ZASTUPANJE PRED EUROPSKIM SUDOVIMA | Ukupno 14  3 |
| 10.1. | Odjel za pripremu predmeta pred Europskim sudom za ljudska prava | 5 |
| 10.2. | Odjel za izvršenje presuda i praćenje prakse Europskog suda za ljudska prava | 3 |
| 10.3. | Odjel za praćenje i analizu prakse Suda Europskih zajednica u Luxembourgu | 3 |
| 11. | SAMOSTALNI ODJEL ZA UNUTARNJU REVIZIJU | Ukupno 4 |
| SVEUKUPNO MINISTARSTVO PRAVOSUĐA BEZ KAZNENIH TIJELA | | 920 |
| SVEUKUPNO KAZNENA TIJELA (kaznionice, zatvori, odgojni zavodi) – tablica 2 | | 3428 |
| SVEKUPNO MINISTARSTVO PRAVOSUĐA SA KAZNENIM TIJELIMA | | 4348 |

Uredba, NN 38/2010-970